Aa raeesge siyaasathuthakah avas kalhieh\nއާ ރައީސްގެ ސިޔާސަތުތަކަށް އަވަސް ކަޅިއެއް\nރިޔާސީ އާދައުރަކަށް މަރުހަބާ އެވެ. އަދި ކުރިއަށް އޮތް ފަސްއަހަރަށް ރައީސުލްޖުމްހޫރިއްޔާ ކަމަށް އިންތިހާބު ވެވަޑައިގެން އިއްޔެ ރައީސުލްޖުމްހޫރިއްޔާ ކަމުގެ ހުވާކުރެއް އަބްދުﷲ ޔާމީން އަބްދުލް ގައްޔޫމަށް މަރުހަބާ އާއި ތަހުނިޔާ އަރިސްކުރަމެވެ. ރިޔާސީ އާދައުރެއް ފެށިގެން ދިޔައިރު ގައުމުގެ ހާލަތު ފެނިގެން ދަނީ ހުރިހާ ދިމާލަކުން ވެސް އިސްލާހުތަކެއް ބޭނުންވެފައިވާ ގޮތަށެވެ. އަދި އެއިސްލާހުތައް ގެނައުމަކީ ގައުމުގެ ހުންގާނާ ހަވާލުވި ރައީސްގެ ވަރަށް ބޮޑު ޒިންމާއެކެވެ. އާރައީސް ސަރުކާރު ހިންގުމުގައި ގެންގުޅޭނެ އުކުޅުތަކާއި ގެންނާނެ ބަދަލުތައް ދެކުމަށް ރައްޔިތުން މިހާރު ވެސް ތިބީ ލަސްވެފައެވެ.\nރައީސް ކަމާހަމައަށް ޔާމީނަށް ވަޑައިގެންނެވުނީ ރައްޔިތުންނަށް އެތައް ވައުދުތަކެއް ވެވަޑައިގެންފަ އެވެ. ތަފާތު ކަންތައްތަކެއް ހުރި މެނިފެސްޓޯއެއް ދައްކަވާފަ އެވެ. ޔާމީނަށް ތާއީދު ކުރެއްވި ގިނަ ފަރާތްތަކަށް މި މެނިފެސްޓޯގައި ހުރި ކަންތައްތައް އާކަމަކަށް ވެގެން ނުވާނެ އެވެ. ނަމަވެސް އެ މެނިފެސްޓޯގައި ހުރިކަންތައްތައް ބައެއް ފަރާތްތަކަށް ނޭނގުމަކީ އެކަށީގެންވާ ކަމެއްކަމުން، ޔާމީންގެ މެނިފެސްޓޯގެ ބައެއް ކަންތައްތަކަށް މިލިޔުމުގައި ފާހަގަކޮށްލާނަމެވެ. ނަމަވެސް މިއީ ދިރާސާ ލިޔުމެއް ނޫނެވެ.\nތަޢުލީމާއި ހުނަރު: ތަރުބަވީ މުޖުތަމައަކަށް ތަރުބަވީ ތަޢުލީމް\nތަރުބަވީ ތައުލީމުގެ ތެރެއިން ކޮންމެ ކުއްޖަކަށްވެސް ތަޢުލީމާއި ހުނަރާއި އަހްލާގީ ސިފަތައް އުނގަންނައި ދިނުމަކީ ޔާމީންގެ ސަރުކާރުގެ އެއް އަމާޒުކަމުގައި ޕީޕީއެމްގެ މެނިފެސްޓޯގައި ވެއެވެ. އަދި ތަރުބަވީ ތަޢުލީމުގެ ތެރެއިން ޒުވާނުން ފަންނީ ދާއިރާތަކުން ހުނަރުވެރި ކުރުވުމާއި އޭލެވެލް އިން ތިން ފާސް ލިބޭ ކޮންމެ ކުއްޖަކަށް ޔުނިވާސިޓީ ތަޢުލީމު ހާސިލް ކުރުމުގެ ފުރުސަތު ފަހިކޮށްދޭނެކަމަށް އެ މެނިފެސްޓޯގައި ލިޔެފައިވެ އެވެ.\nމީގެ އިތުރުން ރާއްޖޭގެ ކޮންމެ ސްކޫލަކީ ގާބިލު ޓީޗަރުން ތިބި ވަސީލަތްތައް ހަމަ މާލީ ގޮތުން ފުދުންތެރި އަދި އުގެނުމަށް މަގުފަހި މާހައުލެއް ލިބިގެންވާ ސްކޫލަކަށް ހެދުމަކީ ވެސް މިސަރުކާރުގެ އަމާޒެކެވެ. އަދި ރާއްޖޭގެ އިގުތިސޯދީ ސިނާއަތަށް ބޭނުންވާ ފަންނުތަކުން ގިނަ ޒުވާނުންތަކެއް ކުރު މުއްދަތެއްގެ ތެރޭގައި ހުނަރުވެރިކުރުމަކީ ވެސް މުހިއްމު ކަމެއް ދޭނެ ކަމެއް ކަމަށް މެނިފެސްޓޯގައި ބުނެފައި ވެއެވެ.\nސިއްޙަތު: ސިއްޙަތުގެ ހިޔާ އެންމެނަށް\nޕީޕީއެމް މެނިފެސްޓޯގައި ސިއްޙީ ދާއިރާއަށް ހިފާފައިވާ އަމާޒުތަކުގެ ތެރޭގައި، ސިއްހީ ފަރުވާފައި އުފުލާ ތަކުލީފު ކުޑަކުރުމަށް ކޮންމެ ފަރުދަކާއި އާއިލާއަކަށް ޒިންމާވާނެ ޑޮކްޓަރަކު ކަށަވަރު ކުރުމާއި، ސިއްޙީ ހިދުމަތްދޭ މަރުކަޒުތަކުގެ ހިދުމަތް ފުޅާކޮށް ފުރިހަމަ ކުރުމާއި، މާބަނޑު މީހުންނަށް ބޭނުންވާ ޚިދުމަތްތައް ރަށުފެންވަރުގައި ގާއިމު ކުރުމާއި، ފެންވަރު ރަނގަޅު ލެބޯޓަރީގެ ޚިދުމަތް ފޯރުކޮށްދިނުން ހިމެނެއެވެ. މީގެ އިތުރުން ކެންސަރު ބައްޔާއި ކިޑްނީއާ ގުޅޭ ބަލިތަކުގެ ފަރުވާ ދިނުމުގެ ވަސީލަތް ގާއިމުކޮށް ހިދުމަތް ދިނުމާއި ރާއްޖޭގެ އެކި ސަރަހައްދުތަކުން އަވަސްކަމާއެކު ކަނޑާއި ވަޔާއި އެއްގަމު މަގުން ބަލިމީހުން އުފުލުމުގެ ހިދުމަތް ހަރުދަނާކޮށް ދެމެހެއްޓުން ހިމެނެއެވެ. އަދި ގިނަ ބަޔަކު ބޭނުންވާ އިޖުތިމާއީ ސިއްހީ އިންޝުރެންސްގެ ނިޒާމު ހަރުދަނާ ކުރުން އާ ސަރުކާރުގެ އަމާޒެއް ކަމުގައި ވަނީ ހަދާފަ އެވެ.\nމި ކަންތައްތަކުގެ އިތުރުން ރާއްޖެއިން ލިބެންނެތް ސިއްހީ ފަރުވާ ލިބޭނެ އިންތިޒާމު ހަމަޖެއްސުމާއި ނަފްސާނީ ބަލިތަކަށް ބޭނުންވާ ފަރުވާ ހޯދާ ދިނުމާއި ތެލެސީމިއާ ކުދިންގެ ފަރުވާއަށް ބޭނުންވާ ވަސީލަތްތަކާއި ހިދުމަތްތައް ރަށު ފެންވަރުގައި ފޯރު ކޮށްދިނުން ހިމެނެއެވެ. އަދި ކޮންމެ ސްކޫލަކީ ދަރިވަރުންގެ ހާލަތު ވަޒަން ކުރުމާއެކު ސިއްހީގޮތުން ހޭލުންތެރިކޮށް ކަސްރަތާއި ފައިދާ ހުރި ކާނާއަށް އަހުލުވެރި ކުރުވާ ރައްކާތެރި މާހައުލެއް އޮތް ސްކޫލަކަށް ވުން އެއީ ސަރުކާރުގެ އަމާޒެކެވެ. ޒުވާން އުމުރުފުރާއަށް އަރާއިރު ދިމާވަމުންދާ ސިއްހީ މައްސަލަތައް ދުރާލާ ދެނެގަނެ ރައްކާތެރިކޮށްދިނުމާއި އުމުރުން ދުވަސްވީ މީހުންނަށް ދަތިކަމެއް ނެތި ފަސޭހަކަމާއެކު ދިރިއުޅުން ފަހިކޮށްދިނުމާއި ހާއްސަ އެހީއަށް ބޭނުންވާ ފަރާތްތަކަށް ފަސޭހަ ކަމާއެކު ހިދުމަތް ލިބޭނެ ގޮތް ހަމަޖައްސައިދިނުމާއި ކުއްލި ހާލަތުގަޔާއި ކާރިސާތަކުގައި ރައްކާތެރިކަން ހޯދައިދިނުމާއި ދައުލަތުން ހިންގާ ސިއްހީ ހިދުމަތްދޭ ތަންތަނަށް ފަންނީ ގާބިލު ދިވެހިން އިތުރު ކުރުން ހިމެނެ އެވެ.\nމަސްވެރިކަން: މަސްވެރިންނަށް މުއްސަދިކަން\nޕީޕީއެމްގެ ސިޔާސަތުތަކުގެ ތެރެއިން އާއްމުންގެ މެދުގައި އެންމެ ގިނައިން ވާހަކަ ދެކެވޭ އެއް ސިޔާސަތަކީ ޕީޕީއެމްގެ “ބެޔަސް ނުބެޔަސް” ސިޔާސަތެވެ. ޕީޕީއެމްގެ މެނިފެސްޓޯގައި ވާގޮތުން މަސްވެރިކަން ނެތް ދުވަސްވަރު މަސްވެރި އާއިލާތަކުގެ ހަރަދުބަރަދު ބެލެހެއްޓުމަށް އިންޝުރެންސް ސްކީމެއްގެ ދަށުން މަގުފަހި ކޮށްދިނުމަކީ ޕީޕީއެމްގެ އަމާޒެކެވެ. އަދި މަސްވެރިންނަށް ބޭނުންވާ ތަފާތު ހިދުމަތްތައް ލިބިދޭ މަސްވެރިބަނދަރުތަކެއް ގާއިމު ކުރުމާއި ޒުވާނުން މަސްވެރިކަމަށް ނެރުމަށްޓަކައި މަސް ދޯނިފަހަރު ހޯދޭނެ މަގުފަހިކޮށްދިނުމާއި ކަނޑުފަޅުގެ މުއްސަދިކަން ބޭނުންކުރުމަށް މެރިކަލްޗަރ ވަސީލަތްތައް ގާއިމުކޮށްދިނުމާއި މަސްވެރިން ބާނާ މަހަށް އެވަގުތަކު ދުނިޔޭގެ ބާޒާރުގައި ހުރި އަގު ލިބޭނެކަން ކަށަވަރު ކޮށްދޭނެ ކަމަށް ވަނީ ވައުދު ވެފައެވެ.\nދަނޑުވެރިކަން: ދަނޑުބިމުން ނަފާ\nދަނޑުވެރިކަމުގެ ސިޔާސަތުތަކަށް ބަލާއިރު ހިމެނޭ ކަންތައްތަކުގެ ތެރޭގައި، ދަނޑުވެރިން އުފައްދާ ބާވަތްތައް ގަނެ ޖަމާކޮށް މާކެޓްކުރުމަށް މޯލްޑިވްސް އިންޑަސްޓްރިއަލް އެގްރިކަލްޗަރ ކޯޕަރޭޝަނެއް އުފެއްދުމާއި ދަނޑުވެރިރަށްރަށުގައި އުފައްދާ ބާވަތްތައް ރަގަޅު އަގުގައި އެރަށެއްގައި ވިއްކޭނެ ގޮތް ހަދައިދިނުން ހިމެނެ އެވެ. އަދި މޫސުމާ ގުޅިގެން ދަނޑުވެރިކަމުން ލިބޭ ގެއްލުމަށް މާލީ އެހީތެރިކަން ލިބޭނެ މަގު ފަހި ކޮށްދިނުމާއި ރާއްޖޭގެ އުތުރާއި ދެކުނުގައި ކާޑާއި ކާނާ ގުދަން ކޮށް މެދުކެނޑުމެއް ނެތި ހެޔޮ އަގުގައި ލިބުން ޔަގީން ކޮށްދިނުމާއި ދަނޑުވެރިކަމަކީ ޒަމާނީ ޓެކްނޮލޮޖީ ބޭނުންކުރާ، އަދި ޒުވާނުން ޝައުގުވެރިވާ ސިނާއަތަކަށް ހެދުމާއި ރާއްޖޭގެ ކޮންމެ ރަށަކުން ތާޒާ ނުވަތަ ތައްޔާރޫ އުފެއްދުމެއް ދަނޑުވެރި ސިނާއަތުން ބާޒާރަށް ނެރުމަކީ އަމާޒަކަށް ވަނީ ހަދާފަ އެވެ.\nއަންހެނުން: އަންހެނުންގެ ހިއްސާ ތަރައްގީގެ ޔަގީން ރާސްތާ\nއަންހެނުން ވަޒީފާއަށް ނުކުތުމަށް ހުރި ހުރަސްތައް ނައްތާލައި ވަޒީފާ އަދާކުރުމުގެ ފުރުސަތު ފަހިކޮށްދިނުމާއި ސިއްހީ މައިދާނުގައި ހަރަކާތްތެރިވާ އަންހެނުން އިތުރުކުރުން މިއީ ޕީޕީއެމްގެ އަންހެނުންގެ ސިޔާސަތުގެ ބަޔެކެވެ. އަދި ގެވެށިއަނިޔާ އާއި މަސައްކަތުގެ މުޖުތަމައުގެ ތެރެއިން އަންހެނުންނަށް ކުރާ ގޯނާ އާއި އަނިޔާ ހުއްޓުވުން ހިމެނެއެވެ. އަންހެނުންނަށް ފަސޭހައިން ވިޔަފާރި ފެށޭނެ މަގު ފަހިކޮށްދީ، ވިޔަފާރީގެ ހުނަރު ހޯދައިދިނުމުގެ އިތުރުން ކައިވެނި ރޫޅުމުން މާލީގޮތުން ނިކަމެތިވާ އަންހެނުންނަށް ދަރިންނާއެކު ފުދުންތެރި ދިރިއުޅުމެއް އުޅެވޭނެ މަގު ފަހިކޮށްދިނުމާއި ކައިވެނި ރޫޅުމުން، ދެމަފިރިއަކު އެކުގައި ހޯދާފައިވާ މުދަލުން، އެމީހަކު ހިއްސާކޮށްފައިވާ މިންވަރުގެ މައްޗަށް ބިނާކޮށް ލިބެންޖެހޭ މިންވަރު ހޯދައިދިނުން ޕީޕީއެމްގެ މެނިފެސްޓޯގައި ވެއެވެ.\nގެދޮރުވެރިކަން: ގެދޮރު ނެތުމުގެ ނިކަމެތިކަން ފިލުވައިލުން\nޕީޕީއެމްގެ ގެދޮރުވެރިކަމުގެ ސިޔާސަތަށް ބަލާއިރު، ގެދޮރު ނެތުމުގެ ނިކަމެތިކަމުގައި ވާ ހުރިހާ އާއިލާތައް ސޯޝަލް ހައުސިން ސްކީމެއްގެ ތެރެއިން ގެދޮރުވެރިކުރުވުން ފާހަގަ ކޮށްލެވެ އެވެ. އަދި ގެދޮރުގެ ތަނަވަސްކަން އިތުރުކުރުމަށް ތަފާތު ވަސީލަތްތަކާއި ފުރުސަތު ހޯދައިދިނުމާއި ގެދޮރުގެ ވިޔަފާރިއަކީ ގިނަބަޔަކު ޝާމިލުވާ، ވަޒީފާއާއި ތަނަވަސްކަން ގެނެސްދޭ ސިނާއަތަކަށް ހެދުން އެއީ ޕީޕީއެމްގެ އަމާޒެއް ކަމުގައި މެނިފެސްޓޯގައި ވެއެވެ. އަދި ސުނާމީއާ ގުޅިގެން ގެދޮރު ގެއްލުނު އެންމެންނަށް ގެދޮރު ހޯދައިދިނުން އަމާޒެއްގެ ގޮތުގައި ހިމަނާފައި ވެއެވެ.\nއުމްރާނީ: ވަސީލަތްތަކުން ފަހި ކުރިމަގު\nއުމްރާނީ ތަރައްގީ އަށް ބަލާއިރު، އޮޑިވެރިޔާއަށް ރައްކާތެރިކަމާއެކު ބަނދަރުގައި އޮޑިދޯނިފަހަރު ބެލެހެއްޓުމުގެ ފުރުސަތު ހޯދައިދިނުމާއި ދަތުރުފަތުރަށް ފަހި ވިއުގައެއް ގާއިމު ކުރުމަށް އިގުތިސޯދީ ދިރުންހުރި ޕޮއިންޓްތައް ޒަމާނީމަގު ތަކަކުން ގުޅުވާލުން ހިމެނެ އެވެ. މިގޮތުން ހދ. ކުޅުދުއްފުއްޓާއި އައްޑޫ ސިޓީ އަދި ދ. ކުޑަހުވަދޫ އާއި ތ. ވިލުފުއްޓާއި ގަމުގައި މަގުހެދުމަށް މިހާރު ހޮވާފައިވާ ސަރަހައްދުތަކުގެ މަސައްކަތް ނިންމާދޭނެ ކަމަށް ވަނީ ބުނެފަ އެވެ. މީގެ އިތުރުން ރަށްރަށުގެ ފެން ތަގައްޔަރުވަމުންދާ ދިއުން ނަރުދަމާ ނިޒާމުތަކުން ހައްލުކުރުމާއި ސާފު ބޯފެން ލިބޭނެ ކަން ކަށަވަރު ކޮށްދޭނެ ކަން ވަނީ އަމާޒެއްގެ ގޮތުގައި ކަނޑައަޅާފަ އެވެ.\nހަކަތަ: އެންމެނަށް ޔަގީންކަން\nރާއްޖޭގެ އުތުރާއި ދެކުނުން ރައްކާތެރިކަމާއެކު ލުއިފަސޭހަކޮށް ތެޔޮ ލިބޭނެ ގޮތް ހެދުމަށްޓަކައި ތެޔޮ ބަންކަރު ހެދުމާއި ހަކަތައިގެ ބާވަތްތައް ބޭނުންކޮށްގެން ތެލަށް ކުރާ ހޭދަ ކުޑަކޮށް ކަރަންޓް ބިލު ކުޑަ ކޮށް ދިނުމަކީ ޕީޕީއެމްގެ ހަކަތައިގެ ސިޔާސަތުގެ ބައެކެވެ. އަދި ރަށްރަށުގެ ޕަވަރ ސިސްޓަމްތަކުގެ ފެންވަރު ރަނގަޅުކޮށް ހިންގުން ހަރުދަނާ ކޮށްގެން ސައުވީސް ގަޑިއިރު ކަރަންޓް ލިބޭނެ ގޮތް ހެދުމާއި ކަރަންޓް ސާމާނު އަތޮޅުގެ ތެރެއިން ލުއި ފަސޭހަކޮށް ލިބޭނެ ގޮތް ހަދާދިނުމުގެ އިތުރުން ރައްޔިތުންގެ ރައްކާތެރިކަމަށާއި ހާއްސަ އިޖްތިމާއީ ބޭނުންތަކަށް ރަށުތެރެ ދިއްލުން ހިމެނެ އެވެ.\nދަތުރު ޔަގީން: ނިޒާމް ހަރުދަނާ ކުރުން\nދަތުރުފަތުރުގެ ސިޔާސަތުތަކަށް ބަލާއިރު މީހުން އުޅޭ ކޮންމެ ރަށަކުން ފަސޭހަކަމާއެކު މަތިންދާބޯޓު ނުވަތަ އެއަރޓެކްސީގެ ހިދުމަތް ލިބޭ މަރުކަޒަކަށް ދެވޭނެ ވިއުގައެއް ގާއިމު ކުރުމަކީ ޕީޕީއެމްގެ ސަރުކާރުގައި އެންމެ ބޮޑު އިސްކަމެއް ދީފައިވާ ކަންތަކެވެ، އަދި އެކިރަށްރަށް ގުޅުވައިދޭ ފެރީގެ ވިއުގަ ކުރު ދަތުރުތަކަކަށް ހަދާ އެއްރަށުން އަނެއްރަށަށް އަވަހަށް ދެވޭނެ ގޮތް ހެދުން އެއީ އަމާޒަކަށް ވަނީ ހަދާފަ އެވެ. އަދި އެއްގަމު ދަތުރު ފަތުރުގެ ނިޒާމު ހަރުދަނާ ކުރުމާއި ކޮންމެ ރަށެއްގައިވެސް ރައްކާތެރިކަމާއެކު އެއްގަމު ދަތުރު ކުރެވޭނެ ގޮތް ހެދުން ހިމެނެ އެވެ.\nފަތުރުވެރިކަމުން ރައްޔިތުންނަށް އިތުރު މަންފާ\nއިގްތިސޯދުގެ މައިތަނބު ކަމުގައިވާ ފަތުރުވެރިކަން ކުރިއަރުވާ ހަރުދަނާ ކުރުމަށް ވެސް ޕީޕީއެމް އިން ވަނީ ގިނަ ސިޔާސަތުތަކެއް ކަނޑައަޅާފަ އެވެ. މިގޮތުން އިގުތިސޯދީ މައި ތަރަހައިގެ ގޮތުގައި ފަތުރުވެރިކަން ފަތުރުވެރިކަން ދެމެހެއްޓުމަށް ފަތުރުވެރިކަމުގެ ދާއިރާއިން ކުރެވޭ އިންވެސްޓްމަންޓްތައް ފުޅާ ކުރުން އާ ސަރުކާރުގެ އަމާޒަކަށް ވަނީ ހަދާފަ އެވެ. މިގޮތުން ދުނިޔޭގެ ބިޔަ ކުންފުނިތަކާއި ބޮޑެތި މަހުޖަނުން ރާއްޖޭގައި ފަސޭހަކަމާއެކު އިންވެސްޓް ކުރެވޭނެ މާހައުލެއް ގާއިމު ކުރުމަށް ވަނީ ނިންމާފަ އެވެ. އަދި “ސްޕެޝަލް އެކޮނޮމިކް ޒޯން” ތަކުގައި ފަތުރުވެރިކަމުގެ ބިޔަ މަޝްރޫއުތައް ހިންގާނެކަމަށް އެ ޕާޓީގެ މެނިފެސްޓޯގައި ވެއެވެ.\nފަތުރުވެރިކަން ފުޅާކުރުމަށް އަހަރަކު މަދުވެގެން 11 ރިސޯޓު މާކެޓަށް ނެރެ ދައުރު ނިމޭއިރު އާ 50 ރިސޯޓް ހެދުމަށް ޕީޕީއެމްގެ މެނިފެސްޓޯގައި އަމާޒުކޮށްފައި ވެއެވެ. އަދި ގިނަ ހިދުމަތްތަކެއް ލިބޭ ޔޮޓް މެރީނާއެއް ހެދުމާއި ޗާރޓަރ މާކެޓަށް އަމާޒު ކުރެވިގެން ރާއްޖޭގެ އެކި ޒޯންތަކުގައި “ގެސްޓްހައުސް އައިލެންޑް” ތަކެއް ތަރައްގީ ކުރުން ހިމެނެއެވެ. އަދި ފަތުރުވެރިކަމުގެ ދާއިރާގައި އަންހެނުން ބައިވެރިކުރުމާއި ކުރޫޒް ޓޫރިޒަމް ފުޅާކުރުމާއި ޑޮމެސްޓިކް ޓޫރިޒަމް ފުޅާކުރުމާއި ފަތުރުވެރިކަން ކިޔަވާދޭ ބައިނަލްއަގްވާމީ ޔުނިވާސިޓީތަކާ ގުޅިގެން ސްކޫލުތައް ހިންގާނެ ކަމަށް އެ މެނިފެސްޓޯގައި ވެއެވެ.\nމިފާހަގަ ކުރެވުނު ކަންތައްތަކުގެ އިތުރުން އިސްލާމްދީނާއި ގައުމިއްޔަތު ދެމެހެއްޓުމާއި ގައުމީ ހިމާޔަތްތެރިކަމުގެ ސިޔާސަތެއް ވަނީ އެކަށައަޅާފަ އެވެ. އަދި ލާމަރުކަޒީ ހިންގުން ހަރުދަނާ ކުރުމާއި ރައްޔިތުންގެ ވެރިކަމަށް ބާރުއަޅާ އަމާޒުތަކެއް ވަނީ ކަނޑައަޅާފަ އެވެ. އަދި ހުޅުމާލޭގައި ޒުވާނުންގެ ސިޓީއެއް ހެދުމާއި ޒުވާން ވިޔަފާރިވެރިން އުފެއްދުމާއި ކުޅިވަރުތައް ކުރިއެވުން ހިމެނެއެވެ. އަދި ޕީޕީއެމްގެ ސަރުކާރުގެ ފުރަތަމަ2އަހަރު ތެރޭގައި ކުޅުދުއްފުށީގައި ޑޮމެސްޓިކް އެއާޕޯޓެއް އަޅާނެ ކަމުގެ ވައުދުވެސް ރައީސް ޔާމީން ވަނީ ވެވަޑައިގެންފަ އެވެ.\nމިއީ ޕީޕީއެމް އިން ރައްޔިތުންނަށް ދައްކާފައިވާ މެނިފެސްޓޯގެ ކުރު ހުލާސާއެކެވެ. ޖުމްލަ ގޮތެއްގައި ބަލާއިރު މެނިފެސްޓޯގައި ވަރަށް ގިނަ ދާއިރާތަކަށް ވަނީ ބަލާލައިފަ އެވެ. މިކަންތައްތައް ފުރިހަމަ ކުރެވިއްޖެނަމަ، ރައްޔިތުންނަށް އުފާވެރިކަމާއި ފާގަތިކަން ލިބިގެންދާނެ އެވެ. ނަމަވެސް މެނިފެސްޓޯގައި ރައްޔިތުންނަށް ދައްކާލަދޭ މަންޒަރުތަކާއި ވެވޭ ވައުދު ތަކަކީ ހަމައެކަނި ހުވަފެނެއް ނުވަތަ ތަސައްވުރެއްގެ ގޮތުގައި ބާއްވައިގެން ނުވާނެ އެވެ. ރައްޔިތުން މިހާރު ވަނީ ވަރަށް ބޮޑަށް ހޭލުންތެރި ވެފައެވެ. އަދި ރައްޔިތުންގެ އުއްމީދުތައް ވެސް ވަނީ ކުރިއަށް ވުރެ މައްޗަށް ގޮސްފަ އެވެ. ކޮންމެ ރައްޔިތެއްގެ ވެސް އުއްމީދަކީ އަދަށް ވުރެ ފަހި މާދަމާއެއް ލިބުމެވެ. ގޮންޖެހުންތަކާއެކު ވިޔަސް، އުއްމީދުތައް ފުރިހަމަ ކޮށްދިނުމަކީ އަލަށް ހުވާކުރެއްވި ރައީސުލްޖުމްހޫރިއްޔާގެ ޒިންމާ އެކެވެ.


ގެލްކްސީ ނޯޓްގެ އައު ފޯނެއް މިއަހަރު ނުފެނިދާނެ - Tech News Maldives\nގެލްކްސީ ނޯޓްގެ އައު ފޯނެއް މިއަހަރު ނުފެނިދާނެ\nމުހައްމަދު ރައްޔާން • 17 މާރިޗު 2021\nއެއްއަހަރެއް ތެރޭގައި2ފްލެގްޝިޕް ފޯނު ބާޒާރަށް ނެރުމަކީ ދަތިކަމެއް ކަމަށްބުނެ 2021 ވަނަ އަހަރު ގެލެކްސީ ނޯޓް ފޯނެއް ބާޒާރަށް ނުނެރެވިދާނެ ކަމަށް ސެމްސަންގް ކުންފުނީގެ އަހަރީ އާންމު ޖަލްސާގައި އެކުންފުނިން ހާމަކޮށްފިއެވެ.\nސެމްސަންގް އިން މީގެ ކުރިންވަނީ ދުނިޔޭގެ ބާޒާރުގައި ސެމީކޮންޑަކްޓާ މަދުވުމުން އެކަމާއި މެދު ކަންބޮޑުވުން ފާޅުކޮށް މީގެ ސަބަބުން ކުރިއަށްއޮތް ކުއާޓާގައި އެކުންފުނީގެ ވިޔަފާރިއަށް އަސަރުކޮށްފާނެކަން ހާމަކޮށްފައިއެވެ. އެހެންނަމަވެސް ގެލެކްސީ ނޯޓް ފޯނު ބާޒާރަށް ނެރުން ލަސްކުރުން ނުވަތަ 2021 ވަނަ އަހަރު މި މޮޑެލްގެ ފޯނެއް ބާޒާރަށް ނުނެރުމާއި މިކަމާއި ގުޅުމެއް ނެތް ކަމަށް ބްލޫމްބާގް އިން ރިޕޯޓްކުރެއެވެ.\nސެމްސަންގް އިން އެކުންފުނީގެ ގެލެކްސީ އެހެން ފޯނުތަކަށް ސްޓައިލަސް ތައާރަފް ކުރުމަށް ނިންމާފައިވާކަންވެސް މީގެ ކުރިން ވަނީ ހާމަކޮށްފައިއެވެ. މިއާއި އެކު އެކުންފުނިން ނޯޓް ސީރީޒްގެ ފޯނުތަށް ހުއްޓާލުމަށް އުޅެކަމުގެ އަޑުތަކެއް ފެތުރުނެވެ. އެހެންނަމަވެސް ޔޮންހަޕް އިން ރިޕޯޓް ކުރާގޮތުގައި 2021 ވަނަ އަހަރު ނޯޓް ސީރީޒް ގެ ފޯނެއް ބާޒާރަށް ނެރުމަށް ސެމްސަންގް އިންދަނީ މަސައްކަތް ކުރަމުންނެވެ.


Bahaali2Ministry ge zimmaathakugai fushuerunthakeh! | Mihaaru\nކުރީގެ ސަރުކާރުން ކުރިއަށް ގެންދިޔަ "ހިޔާ މަޝްރޫއު" ދަށުން ފްލެޓް ލިބުނު ކަމުގެ ލިޔުން ހޯދުމަށް ހައުސިން މިނިސްޓްރީ ކުރިމަތީގައި ކިޔޫގައި: ހައުސިންގެ މަސައްކަތްތަކަށް ދެ މިނިސްޓްރީއެއް އުފެއްދިއިރު ޒިންމާތައް އަދި ސާފެއް ނޫން. ---ފޮޓޯ: އަހުމަދު ނިޝާތު/މިހާރު\n31 ޑިސެމްބަރ 2018 - 10:34 21 comments\nކުރީގެ ސަރުކާރުގައި ހައުސިން މިނިސްޓްރީ އަކީ މާލެ އާއި އަތޮޅުތައް ހިމެނޭ ގޮތަށް، ގިނަ މަޝްރޫއުތަކެއް ހިންގި ޒިންމާ ބޮޑު ތަނެކެވެ. ސަރުކާރާއި ސިޓީ ކައުންސިލްތަކާ މެދު އުފެދުނު މައްސަލަތަކުގައި، އެ ކައުންސިލްތަކުން ކުރަމުން އައި ބައެއް މަސައްކަތްތައް ވެސް ހައުސިން މިނިސްޓްރީގެ ދަށަށް ބަދަލުކުރި އެވެ.\nދެ މިނިސްޓްރީއެއް މެދުވެރިކޮށް، އެ ޚިދުމަތްތައް ރައްޔިތުންނަށް ފޯރުކޮށްދޭން މި ސަރުކާރުން ބޭނުންވާތީ، އުފެއްދީ ހައުސިން އެންޑް އާބަން ޑިވެލޮޕްމަންޓާއި ޕްލޭނިން އެންޑް އިންފްރާސްޓްރަކްޗާ މިނިސްޓްރީ އެވެ.\nހައުސިން މިނިސްޓަރަކަށް އާމިނަތު އާތިފާ އައްޔަން ކުރެއްވިއިރު، ޕްލޭނިން މިނިސްޓަރަކީ ކުރީގެ ހައުސިން މިނިސްޓަރު މުހައްމަދު އަސްލަމެވެ. ދެ މިނިސްޓްރީއެއް އުފައްދާފައި އޮތް ނަމަވެސް މަސައްކަތްތައް އަދި ކުރިއަށް ގެންދަނީ އެއް އިމާރާތެއްގަ އެވެ.\nހައުސިން މިނިސްޓްރީން އިއްޔެ ބޭއްވި ނޫސްވެރިންގެ ބައްދަލުވުމުގައި، އެ މިނިސްޓްރީގެ ޒިންމާތަކަކީ ކޮބައިތޯ ސުވާލުކުރުމުން މިނިސްޓަރު އާތިފާ ވިދާޅުވީ ކުރިއެކޭ އެއްގޮތަށް ބޯހިޔާވަހިކަމުގެ މަސައްކަތްތައް ކުރިއަށް ގެންދާނީ އެ މިނިސްޓްރީން ކަމަށެވެ. އޭގެތެރޭގައި އަތޮޅުތަކުގެ ތެރެއިން ވެސް ސަރަހައްދީ ތަރައްގީގައި ހިމެނޭ ތަނެއް ނަމަ މަސައްކަތްތައް ކުރިއަށް ގެންދާނީ ހައުސިން މިނިސްޓްރީގެ ބެލުމުގެ ދަށުން ކަމަށް ވިދާޅުވި އެވެ.\n"ސިޓީ ކައުންސިލްގެ ވެސް ޒިންމާތަކަކާ އެކީގައި ކުރިން މިތަން އޮތީ. އެހެންވީމަ މޭންޑޭޓުގެ ފުށުއެރުންތަކެއް އެބަހުރި. އެކަމަކު ދެ މިނިސްޓްރީ ވެސް އެކުގައި މަސައްކަތް ކުރަމުން މި އަންނަނީ،" އާތިފާ ވިދާޅުވި އެވެ.\nމިއަށްވުރެ އިތުރަށް، މިނިސްޓްރީގެ މަސައްކަތްތައް އަދި ސާފުވެފައި ނުވާ ކަމަށް މިނިސްޓަރު ވިދާޅުވި އެވެ.\nހައުސިން މިނިސްޓްރީން އިއްޔެ ބޭއްވި ނޫސްވެރިންގެ ބައްދަލުވުމުގައި އެ މިނިސްޓްރީގެ އިސް ބޭފުޅުން ނޫސްވެރިންނާ ވާހަކަ ދައްކަވަނީ. --ފޮޓޯ: ހުސެއިން ވަހީދު/މިހާރު\nދެ މިނިސްޓްރީގެ ޒިންމާތައް ކަނޑައެޅުމުގެ މަސައްކަތް، އެނގިފައިވާ ގޮތުގައި، ރައީސް އޮފީހުން އަންނަނީ ކުރަމުންނެވެ.\nހައުސިން މިނިސްޓްރީގެ މުވައްޒަފުން މިހާރު އަންނަނީ ދެ މިނިސްޓްރީ އަށް ބަހާލަމުންނެވެ. ސަރުކާރުގެ ހުރިހާ އިދާރާތަކުގެ މުވައްޒަފުން ވަޒީފާ އިން ވަކިކުރުމުގައި އެއްހަމައަކުން އަމަލުކުރަން ސިވިލް ސާވިސް ކޮމިޝަނުން ކަނޑައެޅި އާ އޮނިގަނޑާ އެއްގޮތަށް، ދެ މިނިސްޓްރީ އަށް މުވައްޒަފުން ބަހާލިއިރު ގިނަ އަދަދެއްގެ މުވައްޒަފުންގެ ވަޒީފާ ގެއްލުމުގެ ބިރު އޮތެވެ.\nއެއީ، އާ އުސޫލުގައި ޖީއެސް3 އަދި ޖީއެސް4ގެ މުވައްޒަފުން ނުހިމެނޭތީ އެވެ. އެ ރޭންކުގެ ގާތްގަނޑަކަށް 40 މުވައްޒަފުން ހައުސިން މިނިސްޓްރީގައި އުޅެ އެވެ.\nމިނިސްޓަރު އާތިފާ ވިދާޅުވީ މުވައްޒަފުން ވަޒީފާ އިން ވަކިވެދާނެ ކަމުގެ ބިރާއެކު ކުރި މަޝްވަރާތަކަށް ފަހު ގަބޫލުކުރައްވަނީ އެ މައްސަލަ މިހާރު ހައްލުވީ ކަމަށެވެ.\nއިތުރު ލިޔުންތައް ހައުސިން މިނިސްޓަރު ސަރުކާރު ބޯހިޔާވަހިކަން މުހައްމަދު އަސްލަމް، ނޭޝަނަލް ޕްލޭނިން މިނިސްޓަރު އައިމިނަތު އާތިފާ، (ކުރީގެ ހައުސިން މިނިސްޓަރު)\nކުންފުނި އުފެއްދިޔަސް ފްލެޓު ދޭނީ ހައުސިން އިން


Haalu dheravi Meehaku Hospital ah gengosdhinumugai MNDF Southern Area in Eheetheri Vejje | Atoll News\nހާލު ދެރަވި މީހަކު ހޮސްޕިޓަލަށް ގެންގޮސްދިނުމުގައި އެމްއެންޑީއެފް ސަދަން އޭރިއާއިން އެހީތެރިވެއްޖެ\nޝާއިޢުކުރީ: އިބްރާހީމް ރަމީޒް ޖޫން 7, 2021, 11:28\nސ. ގަން ކަނޑުގައި މަސްވެރިކަން ކުރަމުންދިޔަ ދޯންޏެއްގައި ހުރި ދިވެހި ފަޅުވެރިއެއްގެ ހާލު ދެރަވެގެން އަވަސްފަރުވާއަށް ހޮސްޕިޓަލަށް ގެންގޮސްދިނުމުގައި އެމްއެންޑީއެފް ސަދަން އޭރިއާއިން އެހީތެރިކަން ފޯރުކޮށްދީފި އެވެ.\nއެމްއެންޑީއެފް އިން ބުނީ “މީރާ” ނަމަކަށް ކިޔާ ދޯނީގައި ހުރި އެމީހާ ހާޅު ދެރަވީ އިނގިއްޔަކަށް ލިބުނު ޒަޚަމްތަކުގެ ސަބަބުން ކަމަށެވެ.\nމި ހާދިސާގެ ރިޕޯޓް އެމްއެންޑީއެފް ސަދަން އޭރިއާ ކޯސްޓްގާޑު ސްކޮޑްރަންއަށް ލިބުނީ މިއަދު ހެނދުނު 08:18 ހާއިރު ކަމަށާއި އޭރު އެ ދޯނި އޮތީ ސ. ގަމުގެ ދެކުނުން 10 ނޯޓިކަލް މޭލު ބޭރުގައި މަސްވެރިކަން ކުރަން ކަމަށް ވެސް އެ އިދާރާ އިން ބުނެ އެވެ. އަދި މި ހާދިސާގައި އަނިޔާ ލިބިފައިވަނީ އެ ދޯނީގެ ފަޅުވެރިއެއް ކަމުގައިވާ އުމުރުން 46 އަހަރުގެ ދިވެހި ފިރިހެނަކަށް ކަމަށް ވެސް ބުންޏެވެ.\nހާދިސާގެ ރިޕޯޓް ލިބުމާއެކު، އެމްއެންޑީއެފް ސަދަން އޭރިއާ ކޯސްޓްގާޑު ސްކޮޑްރަންގެ ސިފައިން ވަނީ އެ ދޯނި އޮތް ސަރަޙައްދަށް ގޮސް، ބަލި މީހާ ދޯނިން ނަގައިގެން މިއަދު ހެނދުނު 09:20 ހާއިރު ސ. ފޭދޫއަށް ގެންގޮސްދީފައިވާ ކަމަށާއި އެ މީހާއަށް އަވަސް ފަރުވާ ދޭން ފަށާފައިވާ ކަމަށް ވެސް އެމްއެންޑީއެފް އިން ބުނެ އެވެ.


"ސަލްމާނާއެކު ނުފެންނަނީ ކަމުދާ ސްކްރިޕްޓެއް ނެތުމުން"\nސަލްމާން ޚާނާ އެކީގައި މިހާތަނަށް ފިލްމެއްގެ މަސައްކަތް ނުކުރެވި އޮތް މައިގަނޑު ސަބަބު ދީޕިކާ ޕަދްކޯން ކިޔައިދީފި އެވެ.\nރާޖްމުމާރު ރާއޯ އާއި ނުޝްރަތު ބަރޫޗާ ލީޑް ރޯލް ކުޅެފައިވާ ފިލްމު "ތުއްރަމް ޚާން" ގެ ނަން "ޝަލާންގް" އަށް ބަދަލުކޮށްފި އެވެ.\nރާޖްކުމާރު ރާއޯ އާއި ނުޝްރަތު ބަރޫޗާ ލީޑް ރޯލު ކުޅޭ ފިލްމު "ތުއްރަމް ޚާން" އަންނަ އަހަރުގެ ޖެނުއަރީ މަހުގެ 31 ގައި ރިލީޒްކުރަން ނިންމައިފި އެވެެ.\n"ނަޗް ބަލިޔޭ 9" ފަށާނީ ރަންވީރާއި ދީޕިކާއާ އެކު\nސްޓާ ޕްލަސްގެ މަގުބޫލު ޑާންސް ޝޯ "ނަޗް ބަލިޔޭ" ގެ9ވަނަ ސީޒަން ވަރަށް ގްރޭންޑްކޮށް ފަށަން މިހާރު އަންނަނީ ތައްޔާރުވަމުންނެވެ. މި ފަހަރު މި ޝޯ ޕްރޮޑިއުސްކުރަނީ ސަލްމާން ހާން ކަމަށްވާތީ، ޝޯގެ ހާއްސަކަން އެތައް ގުނައަކަށް އިތުރު ވެސް ވެގެން ދާނެ އެވެ.\n"ކިކް 2" ގެ ޑައިރެކްޓަރަކީ ރޯހިތު ޝެޓީއެއް ނޫން\nސަލްމާން ހާން 2015 ގައި ކުޅުނު ފިލްމު "ކިކް" ގެ ދެވަނަ ބައި ޑައިރެކްޓް ކުރާނީ ރޯހިތު ޝެޓީ ކަމަށް ބުނާ ވާހަކަ އެ ފިލްމު ގެނެސްދޭ ޕްރޮޑިއުސަރު/ޑައިރެކްޓަރު ސާޖިދު ނަދިއަދުވާލާގެ ފިލްމު ކުންފުނި ނަދިއަދްވާލާ ގްރޭންޑްސަން އިން ދޮގުކޮށްފި އެވެ.\n"ކިކް 2" އިން ވެސް ޖެކްލިން ފެންނާނެ: ސަލްމާން\nދާދި ފަހުން މީޑިއާތަކުން ރިޕޯޓްކޮށްފައިވާ ގޮތުގައި ސަލްމާން ހާންގެ ފިލްމު "ކިކް" ގެ ދެވަނަ ބައިގެ ބަތަލާގެ ރޯލް ވަނީ ދީޕިކާ ޕަދްކޯން އަށް ހުށަހަޅައިފަ އެވެ. އެކަމަކު އެ ފިލްމަށް އޭނާ ސޮއިކުރިކަން ކަށަވަރު ނުވެ އޮއްވައި، ސަލްމާން ވަނީ "ކިކް 2" އިން ވެސް ފުރަތަމަ ބައިގެ ބަތަލާ ޖެކްލިން ފެނަންޑޭޒް ފެންނާނެކަން ޔަގީންކޮށް ދީފަ އެވެ.\nމިދިޔަ ހުކުރު ދުވަހު ޝޫޓިން ފެށި ފިލްމު "ޗެހެރޭ" ގައި އަމީތާބް ބައްޗަން ފެނިގެންދާ ގޮތް ދައްކާލައިފި އެވެ.\nސަލްމާންގެ "ކިކް 2" އަށް ދީޕިކާ\nސަލްމާން ހާން ފިލްމު "ކިކް" ގެ ދެ ވަނަ ބައިގެ ބަތަލާގެ ރޯލް ދީޕިކާ ޕަދްކޯން އަށް ހުށަހަޅައިފި އެވެ.\nApril 02, 2019 1\nކުރިން ވެސް ރޭވި ގޮތަށް ސަލްމާން ހާންގެ ފިލްމު "ދަބަންގް 3" ގެ ޝޫޓިން މި މަހުގެ އެއް ވަނަ ދުވަހު ފަށައިފި އެވެ.\nއަންނަ މަހުގެ5ގައި ރިލީޒްކުރަން ނިންމި އެޑްވެންޗަ ފިލްމު "ޖަންގްލީ" މި މަހުގެ 29 ގައި ސިނަމާތަކަށް ގެންނަން ނިންމައިފި އެވެ.\nއިޝްތިހާރުތަކުން ބޮޑު އާމްދަނީއެއް ވިރާޓާއި ދީޕިކާ އަށް\nއިންޑިއާގެ މަޝްހޫރު ސެލެބްރިޓީންގެ ތެރެއިން މިދިޔަ އަހަރު ބްރޭންޑްތައް އެންޑޯޒްކޮށްގެން އެންމެ ބޮޑު އާމްދަނީއެއް ލިބުނީ ބަތަލާ ދީޕިކާ ޕަދްކޯން އާއި ކްރިކެޓް ތަރި ވިރާޓް ކޯލީ ކަމަށް ޑަފް އެންޑް ފެލްޕުން ބުނެފި އެވެ.\nރަންބީރާ އެކު ފިލްމެއް ކުޅެން ރަންވީރު ހުރީ ތައްޔާރަށް\nކަލްޓް ފިލްމެއްގެ ދަރަޖަ ހޯދާފައިވާ 1994 ގެ ކޮމެޑީ ފިލްމު "އަންދާޒް އަޕްނާ އަޕްނާ" ގެ ދެވަނަ ބައެއް ހަދާކަން އަދިވެސް ކަށަވަރެއް ނުވެ އެވެ. އެކަމަކު ރާޖްކުމާރު ސަންތޯޝީ ލިޔެ، ޑައިރެކްޓްކޮށް ގެނެސް ދިން މި ކާމިޔާބު ފިލްމުގެ ސީކްއެލްއެއް ހެދުމުގެ ވާހަައަކީ ދޭތެރެ ދޭތެރެ އިން މީޑިއާތަކުގައި ވަރަށް ހޫނުކޮށް ދެކެވެމުން އަންނަ ވާހަކަ...\n"އިންޝާ ﷲ" ގައި ސަލްމާނާ އެކު ދީޕިކާ؟\nސަލްމާން ހާނާއި ދީޕިކާ ޕަދްކޯންގެ ޖޯޑު މިހާތަނަކަށް އަދި ބޮޑު ސްކްރީނުން ތަޖުރިބާކޮށްލަން ބެލުންތެރިންނަކަށް ނުލިބެ އެވެ. ބޮލީވުޑްގެ އެންމެ މަޝްހޫރު ހުރިހާ އެކްޓަރުންނާ އެކުހެން، ދީޕިކާ މިހާތަނަށް ފިލްމްތައް ކުޅެފައިވާ އިރު، ސަލްމާނާ އެކު އޭނާ އަދި ފިލްމެއް ނުކުޅެ އެވެ.\nސަލްމާންގެ "ބާރަތު"ގެ ބަތަލާއަކަށް ވާނީ ކާކު؟\nސަލްމާން ހާންގެ "ބާރަތު" ގެ ޝޫޓިން ވެސް ފަށައިފައި ވަނިކޮށް، ކުއްލި ގޮތަކަށް ފިލްމްގެ ލީޑް ބަތަލާ ޕްރިޔަންކާ ޗޯޕްޅާ އެ ފިލްމް ދޫކޮށްލުމުން އެތައް ބަޔަކަށް ލިބުނީ ހައިރާންކަމެވެ. އޭނާ ފިލްމް ދޫކޮށްލި ސަބަބާ ބެހޭ ގޮތުން ނެރޭ ތިއަރީތައް ވެސް ތަފާތެވެ.\n"ކިކް 2" ގައި ސަލްމާނާ އެކު ދީޕިކާ ފެނިދާނެ\nސަލްމާން ޚާންގެ "ކިކް" އަކީ އޭނާގެ ކެރިއަރުގެ އެންމެ ކާމިޔާބު އެއް ފިލްމެވެ. މި ފިލްމު ރިލީޒްކޮށްފައިވަނީ "ޖެއި ހޯ"އިން އޭނާއަށް ބޮޑު ނާކާމިޔާބީއެއް ކުރިމަތިވެފައި އޮއްވަ އެވެ.\nސަލްމާން ދެން ކުޅޭ ފިލްމުގެ ބަތަލާއަކީ ދީޕިކާ\nފިތުރު އީދު ދުވަހު ރިލީޒްކުރަން ތައްޔާރުވަމުންދާ ސަލްމާން ޚާންގެ "ސުލްތާން" އިން ރެކޯޑްތައް މުގުރަން މިހާރުއްސުރެ އޭނާ ތައްޔާރުވަމުންދާއިރު އޭނާ ދެން ކުޅެން ހަމަޖެހިފައިވާ ފިލްމާ ބެހޭ ގޮތުން ވެސް ތަފާތު ވާހަކަތައް ދަނީ ދެކެވެމުންނެވެ.


Sifainge meehaa raheenukoh aniyaa kurumakee fin'di amaleh, mifadha amaluthakah furusathu dhevigen nuvaane: MNDF - One Online\nފަހީމަށް ހޮސްޕިޓަލުގައި ފަރުވާދެމުން ދަނިކޮށް އެމްއެންޑީއެފް ލީޑާޝިޕްގެ ބޭފުޅުން އޭނާއަށް ކުރި ޒިޔާރަތުގެ ތެރެއިން --- ފޮޓޯ: އެމްއެންޑީއެފް\nސިފައިންގެ މީހާ ރަހީނުކޮށް އަނިޔާކުރުމަކީ ފިނޑި އަމަލެއް، މިފަދަ އަމަލުތަކަށް ފުރުސަތު ދެވިގެން ނުވާނެ: އެމްއެންޑީއެފް\nމާލޭ މަގުމަތިން ރޭގެ ވަގުތެއްގައި ސިފައިންގެ މީހަކު ރަހީނުކޮށް އަނިކުރި އަމަލަކީ ވަރަށް ފިނޑި، ދަށުދަރަޖައިގެ އަމަލެއް ކަމަށާއި ރައްޔިތުންގެ ހިތްތަކުގައި ބިރުވެރިކަން އުފައްދަން ފުރުސަތު ދެވިގެން ނުވާނެ ކަމަށް އެމްއެންޑީއެފުން ބުނެފިއެވެ.\nކޯސްޓުގާޑުގައި މަސައްކަތް ކުރާ ސްޓާފް ސާޖަންޓު ހަސަން ފަހީމަށް ހަމަލާދީފައިވަނީ ރޭ ދަންވަރު މާފަންނު އޭސް ހާޑްވެއާ ކައިރިން ހިނގާފައި ދަނިކޮށެވެ. އޭނާ ދަންނަ ބައެއް މީހުން ބުނީ އޭނާއަށް އަނިޔާކޮށްފައިވަނީ ފައިސާ ހޯދަން ކަމަށާއި ފުރަތަމަ ހަމަލާދިނުމަށްފަހު ރަހީނުކޮށްގެން ގެންގޮސް އެ ސަރަހައްދުގައި ހުރި ކޮޓަރިއަކަށް ވައްދައި އިރު އަރަންދެން އަނިޔާ ކުރި ކަމަށެވެ.\nފައިސާ ނުލިބުމުން އޭނާގެ ފޯނު އަތުލައި އައިޖީއެމްއެޗް ކައިރީ މަގުމައްޗަށް އެއްލާލާފައި އޮއްވައި އާންމުންގެ ބަޔަކަށް ފެނިގެން ހޮސްޕިޓަލަށް ގެންދިޔަ ކަމަށްވެސް ބުންޏެވެ.\nމި އަމަލު ކުށްވެރިކޮށް އެމްއެންޑީއެފުން ނެރުނު ބަޔާނެއްގައި ބުނެފައިވަނީ ސްޓާފް ސާޖަންޓް ހަސަން ފަހީމް ރަހީނުކޮށް، ބޮޑެތި ޒަހަމްތަކެއް ދީފައިވާތީ، އެކަން ހަރުކަށި އިބާރާތުން ކުށްވެރިކުރާ ކަމަށެވެ. އަދި ރޭގެ އަނިޔާވެރި ހަމަލާ ދިނުމުގައި ބައިވެރިވި ފަރާތްތައް ހޯދައި އިންސާފުގެ ކުރިމައްޗަށް ގެނައުމަށް ކުރަންޖެހޭ މަސައްކަތް ފުލުހުން ކުރަމުން އަންނަ ކަމަށެވެ.\nރައްޔިތުންގެ ހިތްތަކުގައި ބިރުވެރިކަން އުފައްދައި ނުރައްކަލުގެ ތެރެއަށް ހުށަހެޅުމަށް އެއްވެސް މީހަކަށް ޖާގަ ދެވިގެން ނުވާނެ ކަމަށްވެސް އެމްއެންޑީއެފުން ވަނީ ބުނެފައެވެ. އަދި ސިފައިންނަށް އަމާޒުކޮށްގެން ދޭ މިފަދަ ފިނޑި ހަމަލާއަކުން ގައުމީ ހިދުމަތުގައި ސިފައިން ކުރަމުން އަންނަ އެއްވެސް މަސައްކަތަކަށް ލޮޅުމެއް ނާރާނެ ކަމަށްވެސް ވަނީ ބުނެފައެވެ.\nފަހީމް ރަހީނުކޮށް ދިން އަނިޔާތަކަށް އައިޖީއެމްއެޗްގައި ފަރުވާ ދިނުމަށް ފަހު މިހާރު ގެއަށް ދޫކޮށްލާފައިވާ އިރު، އެމްއެންޑީއެފުން ބުނީ އޭނާގެ ހާލަތު ސިފައިންގެ ލީޑާޝިޕުން ވަރަށް ގާތުން ބަލަމުން އަންނަ ކަމަށެވެ.\nއެގޮތުން ސިފައިންގެ އެންމެ މަތީ ވެރިޔާ، ރައީސް އިބްރާހިމް މުހައްމަދު ސޯލިހު، ޑިފެންސް މިނިސްޓަރު މާރިޔާ ދީދީއަށް ފޯނުން ގުޅުއްވައި ފަހީމްގެ ހާލު ބެއްލެވި ކަމަށާއި ފަހީމްގެ އަންހެނުންނަށް މިނިސްޓަރު ގުޅުއްވައި މިކަމުގައި ސަރުކާރުން ވެދެވެން އޮތް ހުރިހާ އެހީތެރިކަމެއް ދެއްވާނެ ކަމަށް ވިދާޅުވި ކަމަށް ވެސް ބަޔާނުގައި ބުނެފައިވެއެވެ.\nއެމްއެންޑީއެފްގެ ސީނިއާ ލީޑާޝިޕުން މިއަދު ހޮސްޕިޓަލަށް ޒިޔާރަތްކޮށް ފަހީމްގެ ހާލު ބެއްލެވި ކަމަށްވެސް ވަނީ ބުނެފައެވެ.\nފަހީމްގެ ގައިގެ އެކި ތަންތަނުގައި ބޮޑެތި ޒަހަމް ހުރި ކަމަށް ގާތް މީހަކު ވަނީ ބުނެފައެވެ. އެގޮތުން ބުރަކަށީގައި އެއްޗަކުން ތަޅައި އަނިޔާ ކުރުމާއި ސިނގިރޭޓު ބުރިވެސް އޭނާގެ ގައިގައި ޖައްސާފައި ހުރި ކަމަށެވެ.\nގުޅޭ ޓެގު ޕޮލިސް އެމްއެންޑީއެފް މާރާމާރީ ވައްކަމާއި ފޭރުން ކިޑްނެޕް


އިންތިޚާބަށް ނުފޫޒު ފޯރުވުމުގެ ގޮތުން ރިޝްވަތު ދެމުންދާކަން ވަނީ ފާހަގަ ކުރެވިފަ: އެޗްއާރުސީއެމް — Ihavandhoo.com\nއިންތިޚާބަށް ނުފޫޒު ފޯރުވުމުގެ ގޮތުން ރިޝްވަތު ދެމުންދާކަން ވަނީ ފާހަގަ ކުރެވިފަ: އެޗްއާރުސީއެމް\n4 މާރިޗު 20193ޢަބުދުﷲ ޙަމީދު\nރައްޔިތުންގެ މަޖިލީހުގެ އިންތިޚާބަށް ނުފޫޒު ފޯރުވުމުގެ ގޮތުން ހަދިޔާއާއި، ރިޝްވަތު ދިނުންފަދަ ކަންކަން ކުރަމުންދާކަން ފާހަގަ ކުރެވިފައިވާ ކަމަށް ހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗްއާރުސީއެމް) ބުނެފިއެވެ.\nއަންނަމަހު ހަވަނަ ދުވަހު ބޭއްވުމަށް ހަމަޖެހިފައިވާ ރައްޔިތުންގެ މަޖިލީހުގެ އިންތިހާބާގުޅިގެން އެކޮމިޝަނުން ކުރިޔަށްގެންގޮސްފައިވާ މީޑިއާ މޮނިޓަރިންގގެ ތެރޭގައި، ބައެއް ކެންޑިޑޭޓުންގެ އިންތިޚާބީ ޙައްޤަށް އަސަރުކޮށްފާނެ ފަދަ ކަންކަން ކުރުމާއި، އެންޓި ކެންޕޭން ކުރުމާއި، ބައެއް ކެންޑިޑޭޓުންގެ އަބުރަށް ބުރޫއަރާނެފަދަ ގޮތްގޮތައް އެ ކެންޑިޑޭޓުންގެ ޒާތީ ކަންކަމަށް ފާޑުކިޔުމާއި، އިންތިޚާބަށް ނުފޫޒު ފޯރުވުމުގެ ގޮތުން ހަދިޔާއާއި، ރިޝްވަތު ދިނުން ފަދަ ކަންކަންފާހަގަ ކުރެވިފައިވާ ކަމަށް އެކޮމިޝަނުން މިއަދު ނެރުނު ނޫސްބަޔާނުގައި ބުނެފައި ވެއެވެ.\nއެހެންކަމުން އެފަދަ ކަންކަމާ ގުޅިގެން ކަމާގުޅުންހުރި އިދާރާތަކާއި ސިޔާސީ ޕާޓީތަކާއި މަޝްވަރާކުރުމުގެ މަސައްކަތް ކުރަމުންދާ ކަމަށްވެސް އެޗްއާރްސީއެމްއިން ނެރުނު ނޫސްބަޔަނުގައި ބުނެފައި ވެއެވެ.\nރައްޔިތުންގެ މަޖިލީހުގެ އިންތިހާބުގައި، އިންތިހާބީ ގާނޫނުތަކަށް އިހުތިރާމް ކުރުމަށާއި، އެންޓި ކެންޕޭން ނުކުރުމަށް އެޗްއާރުސީއެމްއިން ވަނީ އިލްތިމާސް ކޮށްފައެވެ.\nމީގެ އިތުރުން ވޯޓަށް ނުފޫޒު ފޯރުވުމުން އެއްކިބާވުމަށާއި އަދި އެއްވެސް ކެންޑިޑޭޓަކަށް ފުރައްސާރަކޮށް އެފަރާތްތަކުގެ އަބުރު ގެއްލޭފަދަ ކަންކަން ނުކުރުމަށާއި، މުޖުތަމައުގައި ރުޅިވެރިކަމާއި ފިތުނަފަސާދަ އުފެދި އާންމު މަސްލަހަތު ގެއްލޭގޮތަށް ކެމްޕޭން ކުރުމުގެ އެއްވެސް ހަރަކާތެއް ނުހިންގުމަށް ސިޔާސީ ޕާޓީތަކަށާއި، އަމިއްލަ ކެންޑިޑޭޓުންނަށާއި، އެންމެހާ ފަރާތްތަކަށް އެ ކޮމިޝަނުން ވަނީ އިލްތިމާސް ކޮށްފައެވެ.\nކެންޑިޑޭޓުންނަށް ރިޝްވަތު ދެވޭނީ ރިޝަވަތު ހިފާނެ ބަޔަކުވެސް ތިބޭތީ․ ތީ ރައްޔިތުންގެ މައްސަލައެއް․\n–4މާރިޗު 2019 1 1\nރިޝްވަތު ނުދޭނަމަ ހިފާނެ ބަޔަކު ނުތިބޭނެ․ ފުރަތަމަ ކުރާކަމަކީ ރިޝްވަތު ދިނުން․ ނުދޭނަމަ ނުހިފޭނެ․2ފަރާތުން ވެސް ކުރަނީ ގޯސްކަމެއް․\n–5މާރިޗު 201900\nރިޝްވަތަކީ ހަމައެކަނި ފައިސާ ދިނުމެއް ނޫން․ ނުފޫޒުގެ ބޭނުން ކޮށްގެން ކަން ކުރަން އޮންނަ އުސޫލާ ހިލާފާ ކޮށްދޭ ކޮންމެ ކަމަކީވެސް ރިޝްވަތު․ ރެޑްހޭންޑުކޮށް މަސްތުވާތަކެއްޗާއެކު ހައްޔަރުވެ، ޖަލު ހުކުމުގަ އިންނަ ދަރިފުޅު ޖަލުން ނެރެދޭ ކެންޑިޑޭޓަށް ވޯޓު ލާން ބުނުމަކީވެސް ރިޝްވަތު․ މީ ލައްކަ ވާހަކަ․


ކޮންސްޓްރަކްޝަން ސާމާނު ވިއްކުމަށް އެސްޓީއޯއިން 60 އެޖެންޓުން ޢައްޔަންކޮށްފި ކޮންސްޓްރަކްޝަން ސާމާނު ވިއްކުމަށް އެސްޓީއޯއިން 60 އެޖެންޓުން ޢައްޔަންކޮށްފި\nކޮންސްޓްރަކްޝަން ސާމާނު ވިއްކުމަށް އެސްޓީއޯއިން 60 އެޖެންޓުން ޢައްޔަންކޮށްފި\nއެސްޓީއޯ ކޮންސްޓްރަކްޝަން އޮފީސް، - ފޮޓޯ: އެސްޓީއޯ\nއެސްޓީއޯއިން ރާއްޖެއަށް އެތެރެކުރާ ކޮންސްޓްރަކްޝަން ސާމާނު ރަށްރަށުގައި ވިއްކައިދިނުމުގެ މަސައްކަތް ކޮށްދިނުމަށް 60 އެޖެންޓުން އައްޔަންކޮށްފިއެވެ.\nއެސްޓީއޯއިން ކޮންސްޓްރަކްޝަން ސާމާނު ވިއްކުމަށް އެޖެންޓުން ހޯދަން އިއުލާންކޮށްފައިވަނީ މިދިޔަ އޭޕްރީލް މަހުގެ ތެރޭގައެވެ.\nޕީއެސްއެމް ނިއުސްގެ ރާއްޖެ މިއަދު ޕްރޮގްރާމްގައި ވާހަކަދައްކަވަމުން އެސްޓީއޯގެ އެމްޑީ ހުސައިން އަމްރު ވިދާޅުވީ، އެސްޓީއޯއިން އަބަދުވެސް ކުދި ވިޔަފާރިތައް ކުރިއެރުވުމަކީ ވަރަށް މުހިންމު ކަމެއްގެ ގޮތުގައި ދެކޭކަމަށެވެ. އެގޮތުން ކޮންސްޓްރަކްޝަން އެޖެންޓުކަން ކުރަންބޭނުންވާ ފަރާތްތަކަށް އެސްޓީއޯއިން އެފުރުސަތު ހުޅުވާލިކަމަށާ، މިހާތަނަށް 60 ފަރާތަކަށް އެޖެންޓުކަން ކުރުމުގެ ހުއްދަ ދީފައިވާކަމަށް އަމްރު ވިދާޅުވިއެވެ.\n"މިވަގުތު އަޅުގަނޑުމެން ހުޅުވާލާފައި އޮންނާނެ ކޮންސްޓްރަކްޝަން އެޖެންޓުކަން ކުރަން ބޭނުންވާ ފަރާތްތަކަށް އެ ފުރުސަތު،. އަޅުގަނޑުމެން ބޭނުންވަނީ ރާއްޖޭގެ ހުރިހައި ރަށެއްގައިވެސް ފަސޭހަކަމާއިއެކީގައި ވިޔަފާރިކުރަން ބޭނުންވާ ފަރާތްތަކަށް އެ ވިޔަފާރިތަކަށް ވަދެ ވިޔަފާރި ކުރެވުން،. އަޅުގަނޑުމެން އެޖެންޓުކަން ހުޅުވާލީމަ 60 ފަރާތަކުން މިހާރު ވަނީ އެޖެންޓުކަން ނަގާފައި. އަދި އޭގެތެރޭގައި އެބަތިބި ކުރިން ކޮންސްޓްރަކްޝަން ވިޔަފާރި ނުކުރާ ފަރާތްތައްވެސް މިހާރު ހަމަ ވަރަށްރަނގަޅަށް ކޮންސްޓްރަކްޝަން މެޓީރިއަލް ނަގައިގެން އެ ވިޔަފާރި ކުރަމުންދަނީ." އަމްރު ވިދާޅުވިއެވެ.\nއެސްޓީއޯ ކޮންސްޓްރަކްޝަން ސޮލިއުޝަން. - ފޮޓޯ: އެސްޓީއޯ\nއެޖެންޓުންގެ މަސައްކަތަކަށްވާނީ އެސްޓީއޯއިން ވިއްކާ ކޮންސްޓްރަކްޝަން ސާމާނު ކަނޑައަޅާފައިވާ އަތޮޅުތަކުގައި ވިއްކުމުގެ ޚިދުމަތް ދިނުންކަމަށް އެސްޓީއޯއިން ހާމަކުރެއެވެ. އެގޮތުން ވިއްކުމަށް ހަމަޖެހިފައިވަނީ ސިމެންތި، ހިލަ، ހިލަވެލި، ދަގަނޑު، ފްލައިވުޑް، ދަގަނޑު، ހޮޅީގެ އިތުރުން ޓިނު އަދި ޓިނާބެހޭ ސާމާނެވެ.\nކޮންމެ އަތޮޅަކުން ނެގުމަށް ހަމަޖެހިފައި ވަނީ 02 އެޖެންޓުންނެވެ. އެގޮތުން ނެގޭ އެޖެންޓުގެ ގޮތުގައި އައްޔަންކުރެވޭނީ ވިޔަފާރި ރަޖިސްޓްރީކުރުމާބެހޭ ޤާނޫނުގެ ދަށުން މިނިސްޓްރީ އޮފް އިކޮނޮމިކް ޑިވެލޮޕްމެންޓްގައި ރަޖިސްޓްރީކޮށްފައިވާ ކުންފުނި ނުވަތަ ވިޔަފާރިއެއް ހިންގާ ފަރާތްތައްކަމަށް އެސްޓީއޯއިން ވިދާޅުވެއެވެ.


ދެ ޖަރުމަނު އެއްކޮށްލެއްވި ހިއްވަރުގަދަ ޗާންސެލަރ ހެލްމަޓް ކޯލް އަވަހާރަވެއްޖެ – Uthuru Oivaru\nފުރަތަމަ ސަފުހާ / ޚަބަރު / ދެ ޖަރުމަނު އެއްކޮށްލެއްވި ހިއްވަރުގަދަ ޗާންސެލަރ ހެލްމަޓް ކޯލް އަވަހާރަވެއްޖެ\nޢަލީ ޢީސާ 19/06/2017\tޚަބަރު ކޮމެންޓު ކުރައްވާ 112 ވިޔު\nދެ ޖަރުމަނު އެއްކޮށްލެއްވި, އަދި ޔޫރޯ ޒޯން އުފެއްދެވި ޖަރުމަނުވިލާތުގެ ކުރީގެ މުސްތަޝާރު ހެލްމަޓް ކޯލް, ޢުމުރުފުޅުން 87 އަހަރުގައި އަވަހާރަވެއްޖެއެވެ. ޖަރުމަނުގެ ބިލްޑް ނޫހުން ޚަބަރުދޭ ގޮތުގައި އޭނާ އަވަހާރަވީ އޭނާ އުފަންވެ ވަޑައިގެންނެވި ރަށް ކަމުގައިވާ ލުޑްވިސާފެންގައި ހުންނަ އޭނާގެ އަމިއްލަފުޅު ގޭގައި ހުކުރު ދުވަހުގައެވެ.\nކޯލްއަކީ ޔޫރަޕްގެ ސިޔާސީ މަސްރަހުގައި ދެވަނައެއްނެތްފަދަ ވަރުގަދަ ޝަހުޝިއްޔަތެކެވެ. އަދި ވިހިވަނަ ޤަރުނުގެ ފަހުބައިގައި ޖަރުމަންގެ ޗާންސެލަރގެ ގޮތުގައި 16 އަހަރުގެ ދިގު ރެކޯރޑެއް 1982 އިން 1998 އަށް ކުރައްވާފައިވާ ބޭފުޅުކެވެ.\nއެންޖެލަރ މަރކަލް ވިދާޅުވާގޮތުގައި، އެ ކަމަނާގެ މެންޓަރ ހޯލްއަކީ “އެންމެ ރަގަޅު ވަގުތުގައި ހުރި އެންމެ ރަގަޅު މީހާ” ތާރީޚީގޮތުން ލިބުނު ފުރުޞަތު ބޭނުންކުރައްވާ ޔޫރަޕް ބައިބައިވުމުން ސަލާމަތްކުރެއްވި ބޭފުޅާއެވެ.\n“ބޮޑު ޖަރުމަން އަދި ބޮޑު ޔޫރަޕް” އެމެރިކާގެ ކުރީގެ ރައީސް ޖޯޖް ޑަބްލިޔޫ ބުޝް ބަޔާންކުރައްވާގޮތުގައި “ހަޤީޤީ މިނިވަންކަމުގެ އެކުވެރިޔާ އަދި އަހަރެން ދެކޭގޮތުގައި ކޯލްއަކީ ޔޫރަޕްގެ ހަގުރާމައަށްފަހު އުފެދުނު އެންމެ ބޮޑެތި ލީޑަރުންގެ ތެރެއިން އެއް ލީޑަރު” ފޮރިން މިނިސްޓަރ ޒިގްމާރ ގަރބްރިއެލް ވިދާޅުވިއެވެ.\nޔޫރަޕިއަން ކައުންސިލްގެ ރައީސް ޖީން ކްލައުޑް ޖަންކާގެ ޓްވީޓަރގައި ވިދާޅުވެފައިވަނީ ” ހެލްމެޓްގެ މަރުގެ ސަބަބުން އަޅުގަނޑުގެ ހިތަށް ވަރަށް ފުން އަސަރެއްކުރި, އަޅުގަނޑުގެ މެންޓަރ، އަޅުގަނޑުގެ އެކުވެރިޔާ، ޔޫރަޕްގެ އެންމެ މުހިއްމު ބޭފުޅާ އެ ގެއްލުނީ، ވަރަށް ބޮޑަށް ގެއްލުނީ”\nފްރާންސްގެ ރައީސް ފްރެންސިސްކޯ މިޓަރޯންނާއި ކޯލް، ވާޑްންގެ ޑޯއުމަންޓް ސަހަރާގައި ޖަރުމަނާއި – ފްރާންސްގެ ގުޅުން ރަމްޒުކޮއްދިނުމަށްޓަކައި ފޮޓޯއަކަށް ހުއްޓިވަޑައިގެން، އެތަށް އަހަރަކަށް ދެ ގައުމުގެމެދުގައި ނުރައްކާތެރި ހަނގުރާމަަވަނީވެވިފައި.\nމި ހުއްޓިވަޑައިގެންނެވުން ޚާއްޞަވަނީ ދެވަނަ ބޮޑު ހަނގުރާމައިގައި މިޓްރޯން ވަރޑަންގައި ޒަޚަމްވެ ވަޑައިގެންނެވިއިރުު ކޯލްގެ ބޭބެވަނީ މި ހަނގުރާމައިގާ ގެއްލިފައެވެ.\nޖުލައި 1990 ގައި ކޯލް ރަޝިޔާގެ ރައީސް މިޚާއިލް ގަރްބަޗޯފްއާއެކު ހުޅަނގު ޖަރުމަން ނޭޓޯގެ މެމްބަރެއްގެ ގޮތުގައި އޮތުމަށާއި ސޯވިއެޓް ޔުނިއަންގެ ސިފައިން ފޭބުމަށާއި ކޯލްއަށް ޖާގަ ދިނުމަށާއި ފިނި ހަނގުރާމައިގެ ނިމުމަކަށް ގެނައުމަށް އެއްބަސްވުމަކަށް އާދެވިފައިވެއެވެ.\nދެ ޖަރުމަން އެއްކޮށްލުމަށްފަހު ފިނި ހަނގުރާމައިގާ ޖަރުމަނުގެ ބާރުގަދަކޮށް އިނގިރޭސި ވިލާތުގެ ބޮޑުވަޒީރު މާގްރެޓް ތެޗަރއާއެކު ކޯލް ގުޅުން ބަދަހި ކުރައްވާފައިއެވެ.\nޔޫރަޕްގެ ފައިސާގެ ނިޒާމަށް ބޮޑު ބަދަލެއް ގެންނެވުމަށްޓަކައި، ޔޫރޯ ފައިސާ ތަޢާރަފްކޮށް މިކަމަކީ ޔޫރަޕްގެ ގުޅުމާއި ހަމަޖެހުމާއި ކުރިއެރުމަށް އޮތް މަގެއްކަމަށް ވިދާޅުވެ މީހުންނަށް ވިސްނައިދީ ޖަރުމަނުގެ މަޤްބޫލްކަން ހޯއްދަވާފައިވެއެވެ.\nކޯލް ބަލިވެވަޑައިގެންނެވީ 1998ގެ އިންތިޚާބުގައި ، ގެހަރޑް ޝޯޑަރ އާއި ވާދަކުރައްވައި ނެންގެވި ވޯޓުގައި، އޭރު ޔޫރަޕްގެ ލީޑަރުންވަނީ ޔޫރޯ ޒޯން އުފެއްދުމުގެ އެއްބަސްވުމަކަށް އާދެވިފައެވެ. އެއީ ކޯލްގެ އޮފީސް ދޫކޮށްލެއްވުުގެ ދޮޅުއަހަރުކުރިންނެވެ.\nކޯލް ސިޔާސީ މައިދާނުން ވަކިވެ ވަޑައިގެންނެވީ 2008 ގައެވެ. އޭރު ކޯލަށްވަނީ ވާހަކަ ދެއްކުމުގެ ނުކުޅެދުންތެރިކަމާ ކުރިމަތިވެ ވަޑައިގެން، ފްރޮޅުލީ ގޮޑީގެ އެހީތެރިކަމާއި އެކު އުޅުއްވަން ޖެހިވަޑައިގެންފައެވެ.\nމި އަހަރު ކުރީކޮޅު ހުއްދަނޫން ބައިގްރޮފީއެއް ޝާއިޢްކުރުމާއި ގުޅިގެން ފަޑިޔާރުންވަނީ ޖަރުމަނުގެ ކުރީގެ ޗާންސެލަރ އަށް ލިބުނު ގެއްލުމުގެ ބަދަލުގައި، އެއް މިލިއަން ޔޫރޯ އަރުވާފައެވެ.


Messi ge nuruhun anekkaaves Barca ge management ah\nމެސީ ނުރުހުން ފާޅުކުރުން\nމެސީ ހިތްހަމަނުޖެހުން ފާޅުކުރީ ސުއަރޭޒަށް ބާސާއިން ހެދި ގޮތުން\nމެސީ އަންނަނީ ފާޅުކަން ބޮޑު ގޮތެއްގައި ބާސާގެ ރައީސް ޖޯސެފް މާރިއާ ބާޓޮމެއޫގެ މެނޭޖުމަންޓަށް ފާޑު ކިޔަމުން\nކ. މާލެ | 26 ސެޕްޓެންބަރ 2020 | ހޮނިހިރު 14:44 | 11,062\nލިއޮނަލް މެސީ އާއި ލުއިސް ސުއަރޭޒް އެކުގައި - ގެޓީ އިމޭޖާސް\nބާސެލޯނާއިން އުރުގުއޭގެ ފޯވާޑް ލުއިސް ސުއަރޭޒް ވިއްކާލިއިރު ކަންތައްތައް ކުރިގޮތާ ގުޅިގެން އެ ޓީމުގެ ކެޕްޓަން ލިއޮނަލް މެސީ ނުރުހުން ފާޅުކޮށްފިއެވެ.\nބާސާއިން އުމުރުން 33 އަހަރުގެ ސުއަރޭޒް ވިއްކާލަން އަމާޒުހިފީ ސުއަރޭޒްގެ އުމުރު ދޮށިވުމާއި، އެޓީމުގެ އައު ކޯޗު ރޮނާލްޑް ކޫމަންގެ ޕްލޭނުގައި ސުއަރޭޒް ނުހިމެނޭތީ ކަމަށް މީޑިއާތަކުގައި ވަނީ ރިޕޯޓުކޮށްފައެވެ. އެއާއެކު ސުއަރޭޒަށް ބާސާއިން ފުރުސަތެއް ނެތްކަން އެންގީ ފޯން ކޯލަކުން ކޫމަން ކަމަށާއި، ކުލަބުގެ މެނޭޖުމަންޓުގެ ފަރާތުން ސުއަރޭޒާ ވާހަކަ ނުދައްކާ ކަމަށްވެސް ވަނީ ރިޕޯޓުކޮށްފައެވެ.\nމީގެ ކުރިން މި ޓްރާންސްފާ ބާޒާރުގައި ބާސާ ދޫކޮށްލަން ނިންމައި، ފަހުން އެ ނިންމުން ބަދަލުކުރި މެސީ އަންނަނީ ފާޅުކަން ބޮޑު ގޮތެއްގައި ބާސާގެ ރައީސް ޖޯސެފް މާރިއާ ބާޓޮމެއޫގެ މެނޭޖުމަންޓަށް ފާޑު ކިޔަމުންނެވެ.\nސުއަރޭޒް ވިއްކާލުމާ ގުޅިގެން މެސީ އިންސްޓަގްރާމުގައި ކޮށްފައިވާ ޕޯސްޓެއްގައި ބުނެފައިވަނީ ކުލަބު ދޫކޮށްލިއިރު ސުއަރޭޒަށް ހައްގުވާ ވަރުގެ މަސައްކަތެއް ބާސާއިން އޭނާއަށް ކޮށްދީފައި ނުވާ ކަމަށާއި ބާސާއިން ސުއަރޭޒް ބޭރުކުރީ ރަނގަޅަށް ނޫން ކަމަށެވެ. އެ ޕޯސްޓުގައި މެސީއާ އެއްކޮޅަށް ބާސާގެ ކުރީގެ ދެ ތަރިން ކަމަށްވާ ބްރެޒިލްގެ ނޭމާ އާއި ޑެނީ އަލްވެސްވެސް ވަނީ ވާހަކަދައްކާފައެވެ.\nލުއިސް ސުއަރޭޒް އެތުލެޓިކޯ މެޑްރިޑާ ގުޅުމަށްފަހު\nސުއަރޭޒް ބާސާ ދޫކޮށް ދެ އަހަރު ދުވަހުގެ އެއްބަސްވުމެއްގެ ދަށުން ބަދަލުވީ ވާދަވެރި އެތުލެޓިކޯ މެޑްރިޑަށެވެ. ރިޕޯޓުތައް ބުނާ ގޮތުން ސުއަރޭޒްގެ ސޮއި ހޯދުމަށް އެތުލެޓިކޯއިން ބާސާއަށް ހަ މިލިޔަން ޔޫރޯ ދައްކާނެއެވެ.\nއެތުލެޓިކޯއިން ސުއަރޭޒްގެ ސޮއި ހޯދިއިރު، މީގެ ކުރިން ސުއަރޭޒް ހޯދަން މަސައްކަތް ކުރީ ޔުވެންޓަސްއިންނެވެ. ސުއަރޭޒް ޔުވެންޓަސްއާއެކު ތިން އަހަރުގެ އެއްބަސްވުމެއް ހަދަން ނިންމި ކަމަށް މީގެ ކުރިން ރިޕޯޓުކުރި ނަމަވެސް، އެ ޑީލް ހުއްޓުނީ ސުއަރޭޒަށް އިޓަލީގެ ރަށްވެހިކަން ނުލިބުމާ ގުޅިގެންނެވެ. އެއާއެކު ޔުވެންޓަސްއިން ވަނީ ލޯނު އުސޫލުން އެތުލެޓިކޯއަށް ކުޅެމުން އައި ސްޕެއިންގެ ފޯވާޑް އަލްވާރޯ މޮރާޓާގެ ސޮއި ހޯދާފައެވެ.\nލިވަޕޫލް ދޫކޮށް 2014 ވަނަ އަހަރު 65 މިލިޔަން ޕައުންޑަށް ބާސާއާ ގުޅުނު ފޯވާޑް ހަ ސީޒަނަށްފަހު އެ ކުލަބު ދޫކޮށްލިއިރު، އޭނާ ވަނީ ބާސާއާއެކު ގިނަ ކާމިޔާބީތަކެއް ހޯދާފައެވެ. އެގޮތުން ސުއަރޭޒް ބާސާއަށް ކުޅެދިން 283 މެޗުގައި 198 ލަނޑު ކާމިޔާބުކޮށްފައިވާއިރު، އޭނާ އަކީ ބާސާގެ ތާރީޚުގައި ތިންވަނައަށް އެންމެ ގިނަ ލަނޑު ޖެހި ކުޅުންތެރިޔާއެވެ. އަދި ސުއަރޭޒް ވަނީ ބާސާއާއެކު 13 ތަށި އުފުލާލާފައެވެ. އޭގެ ތެރޭގައި ސްޕެނިޝް ލީގު ހަތަރު ފަހަރު އަދި ޔުއެފާ ޗެމްޕިއަންސް ލީގު އެއް ފަހަރު ހިމެނެއެވެ.\nސުއަރޭޒަކީ މި ޓްރާންސްފާ ބާޒާރުގައި ބާސާ ދޫކޮށްލި ފަސްވަނަ ކުޅުންތެރިޔާއެވެ. މީގެ ކުރިން ބާސާއިން ވަނީ ބްރެޒިލްގެ މިޑްފީލްޑަރު އާތޫރް މެލޯ އާއި، ކްރޮއޭޝިއާގެ މިޑްފީލްޑަރު އިވާން ރަކިޓިޗާއި، ޗިލީގެ މިޑްފީލްޑަރު އާޓޫރޯ ވިޑާލް އަދި ޕޯޗުގަލްގެ ޑިފެންޑަރު ނެލްސަން ސެމޭޑޯ ވިއްކާލާފައެވެ.


މުއައްލިމް އިބްރާހިމް 08 އޭޕްރިލް 2020\nދިވެހިރާއްޖޭގައި ކޮވިޑް-19 އަށް ޕޮޒިޓިވްވި މީހުންގެ ޖުމްލަ އަދަދު ވަނީ 19 އަށް ޕޮޒިޓިވްވެފައިވާކަމަށް ސަރުކާރުން ވަނީ ހާމަކޮށްފައެވެ.\nމިރޭ ދަރުބާރުގޭގައި އޮތް ނޫސްވެރިންގެ ބައްދަލުވުމެއްގައި ވާހަކަދައްކަވަމުން ނޭޝަނަލް އިމަރޖެންސީ އޮޕަރޭޝަންސް ސެންޓަރުގެ ތަރުޖަމާނު މަބްރޫކް އަޒީޒް ވިދާޅުވީ މިހާތަނަށް 2010 ސާމްޕަލް ނެގިފައިވާ ކަމަށެވެ. އޭގެ ތެރެއިން މިރޭ އަށެއް ޖެހުމާއި ހަމައަށް ނަތީޖާ ނުލިިބި ވަނީ 80 ސާމްޕަލްގެއެވެ. މިވަގުތު އައިސޮލޭޝަން ފެސިލިޓީތަކުގައި 12މީހުން ތިބިއިރު، ކަރަންޓީން ފެސިލިޓީތަކުގައި ތިބީ 876 މީހުންކަމަށް މަބްރޫކް ފާހަގަކުރެއްވިއެވެ. އޭގެ ތެރޭގައި އިއްޔެ އިންޑިޔާގެ ކޮޗިންއިން އައި ފަރާތްތައްވެސް ހިމެނެއެވެ.\nމިރޭގެ ނޫސްވެރިންގެ ބައްދަލުވުމުގައި ދިވެހިރާއްޖޭގެ ގައުމީ އެއާލައިންކަމަށްވާ މޯލްޑިވިއަންއިން ވަނީ މި ހަފްތާގެ ހޮނިހިރު ދުވަހުގައި އިންޑިޔާގެ ޓްރިވެންޑްރަމްގައި ތިބި ދިވެހިން ގެންނަން ޚާއްސަ ފްލައިޓެއް ބާއްވާނެކަމަށް ހާމަކޮށްފައެވެ.\nމިއާއި، މިރޭގެ ނޫސްވެރިންގެ ބައްދަލުވުމުގައި ފާހަގަކޮށްލެވުނު އެހެން އުސްއަލިތަކަށް މި ހިސާބުން ބަލާލާނަމެވެ.\nއަންނަ ހޮނިހިރު ދުވަހުގައި ޓްރިވެންޑްރަމްއިން ދިވެހިން ގެންނަނީ\nމިރޭގެ ނޫސްވެރިންގެ ބައްދަލުވުމުގައި މޯލްޑިވިއަން ހިންގާ އައިލެންޑް އޭވިއޭޝަންގެ ފަރާތުން ވާހަކަދައްކަވަމުން އެކުންފުނީގެ ކޮމިއުނިކޭޝަންސް މެނޭޖަރ މޫސާ ވަސީމް ވިދާޅުވީ އަންނަ ހަފްތާގެ ހޮނިހިރު ދުވަހުގައި މޯލްޑިވިއަންގެ ފްލައިޓެއް ޓްރިވެންޑްރަމާއި މާލެއާއި ދެމެދުގައި އޮންނާާނެ ކަަމަށެވެ. މި ފްލައިޓުން ދަތުރުކުރާނީ މާޗްމަހުގެ 21ވަނަ ދުވަހުގައި އެ އެއާލައިނުން ދަތުރުކުރުމަށް ކުރިން ޓިކެޓް ނަންގަވާފައިވާ ފަރާތްތަކާއި، އާސަންދައިގެ ދަށުން ބޭސް ފަރުވާއަށް ގޮސް ތިބި ފަރާތްތައް ކަމަށް އެބޭފުޅާ ހާމަކުރެއްފިއެވެ.\nމޫސާ މިރޭ ވަނީ ރާއްޖެއިން ބޭރުގައި ތިބި ދިވެހިން ގެނައުމަށް ބާއްވާ ފްލައިޓްތަކުގެ ޓިކެޓްތައް ވިއްކާ އަގުތައް ކަމާއިބެހޭ ފަރާތްތަކާއި އެކު މަޝްވަރާކުރުމަށްފަހު ކުޑަކުރެވިފައިވާކަމަށް ވިދާޅުވެފައެވެ. އެގޮތުން ކޮލަމްބޯއަށް 220 ޑޮލަރު، ކޮޗިންއަށް 149 ޑޮލަރު، ޓްރިވެންޑްރަމްއަށް 199 ޑޮލަރު އަދި ކުއާލަލަމްޕޫރަށް 330 ޑޮލަރުގެ ގޮތަށް ވަނީ ޓިކެޓްގެ އަގުތައް ކުޑަކޮށްފައެވެ.\nރާއްޖެއިން ފުރައިގެން ގައުމަށް ދިޔަފަހުން ޕޮޒިޓިވްވީ ދެ ރިސޯޓްގައިވެސް މަސައްކަތްކުރި މުވައްޒަފެއް!\nމި ނޫސްވެރިންގެ ބައްދަލުވުމުގައި ވާހަކަދައްކަވަމުން މަބްރޫކް ވިދާޅުވީ ރ.އަތޮޅުގައި ހިންގާ ޖޯލި މޯލްޑިވްސް އަދި ބޮޑުފުށި ރިސޯޓް މޮނީޓަރިންގެ ހާލަތަށް ލެވުނީ އެ ދެތަނުގައި މަސައްކަތްކުރުމަށްފަހު މުވައްޒަފަކު އެނބުރި ގައުމަށް ދިޔަފަހުން ކޮވިޑް-19 އަށް ޕޮޒިޓިވްވިކަމަށް ޓެސްޓް ކުރެވުމުން ކަމަށެވެ. މި ދެ ރިސޯޓަކީވެސް އެއް މެނޭޖްމަންޓެއްގެ ދަށުން ހިންގާާ ދެ ރިސޯޓްކަމަށް އެބޭފުޅާ ވިދާޅުވިއެވެ.\nމި މުވައްޒަފު ކޮވިޑް-19 އަށް ޕޮޒިޓިވްވިކަމަށް ޓެސްޓް ކުރެވުނީ މިމަހުގެ ހަވަނަ ދުވަހުގައެވެ. މިކަމާއި ގުޅިގެން މި ދެ ރިސޯޓްގައި ދަނީ ކޮންޓެކްޓް ޓްރޭސިންގގެ މަސައްކަތް ކުރެވެމުންނެވެ.\nމިއީ7އެޕްރީލްވީ ދުވަހުގެ ރޭ ބޭއްވުނު ނޫސްވެެރިންގެ ބައްދަލުުވުުމުގެ އުސްއަލިތަކެވެ.\nއަރުޝީފަށް ނެގީ 08/04/2020 06:08\nއެންމެފަހުން އަޕްޑޭޓްކުރީ 08/04/2020 06:08\nއިބްރާހިމް ވާފިރު 49 ސިކުންތު ކުރިން\nއިބްރާހިމް ވާފިރު 54 ސިކުންތު ކުރިން\nނިދާއު އެޑިޓޯރިއަލް 1 މިނެޓު ކުރިން


ދަންވަރު ކުނި ނެރެން ޖެހޭ ގޮތަށް ބަދަލުކުރަނީ! | Sandhaanu\nދަންވަރު ކުނި ނެރެން ޖެހޭ ގޮތަށް ބަދަލުކުރަނީ!\nމާލެ ސަރަހައްދުގެ ގޭބީސީތަކުން ދަންވަރު ކުނި ނެރެން ޖެހޭގޮތަށް ހަދަން ނިންމައިފިއެވެ.\nމިކަން މިގޮތަށް ނިންމީ މުޅި ދުވަހު މަގުތަކުގައި ކުނި ކޮތަޅުތައް ހުންނަ މައްސަލައަށް ހައްލު ގެނައުމަށްޓަަކައެވެ.\nކޮވިޑް 19 އާ ގުޅިގެން ގޭގެގައި އުކާލާ ކުނި ބަންދުކުރުމަށްފަހު މެންދުރު 12:00 އާއި 2:00 ދެމެދު ގޭގޭގެ ތިރިއަށް ބޭލުމަށް ކުރިން ވަނީ ވެމްކޯއިން އަންގާފައެވެ.ނަމަވެސް ކުނިތައް މަގުތަކުގައި ނުނެގި ގިނަ އިރުތަކެއް ވެގެންދާތީ ގިނަ ބަޔަކު ވަނީ މިކަމާ ނުރުހުން ފާޅުކޮށްފައެވެ. ޢަދި ގިނަ އިރު ވަންދެން ކުނިތައް މަގުތަކުގައި ހުރުމުގެ ސަބަބުން މަގުތަކުގައި ވަސް ދުވައި، ބުޅާތައް ކޮތަޅު ހާވައި މަގުތަކަށް ކުނި އެޅޭ ކަމުގެ ޝަކުވާތައްވެސް ވަނީ އިތުރުވެފައެވެ.\nމާލޭ ސިޓީ ކައުންސިލްގެ މޭޔަރު ޝިފާ މުހައްމަދު ވިދާޅުވީ ކުނި ކޮތަޅުތައް މަގުތަކުގައި މުޅި ދުވަހު އޮންނަ އޮތުން ބަދަލުކޮށް ފަތިސް ވަގުތަށް މަގުތައް ސާފުކޮށް ބޭއްވުމަށް ކައުންސިލާއި ވެމްކޯއިން ތައްޔާރުވަމުން އަންނަ ކަމަށެވެ. މިގޮތުން މިހާރު ކުނި ނެރެންޖެހޭ ގަޑިއަކީ ރޭގަނޑު 10:00 ކާއި 12:00 ދެމެދު ކަމަށްވެސް ޝިފާ ވަނީ ވިދާޅުވެފައެވެ.


'ފެން ފަހި' ކެމްޕޭން ފަށައިފި :: މިކަލް ނޫސް\n'ފެން ފަހި' ކެމްޕޭން ފަށައިފި\n31 މާރޗް 2017 15:36\nބައިނަލް އަގުވާމީގޮތުން ފާހަގަކުރާ ފެނުގެ ދުވަސް 22 މާރޗް\nމިނިސްޓްރީ އޮފް އެންވަޔަރމެންޓް އެންޑް އެނަރޖީ އިން "ފެންފެހި" ގެ ނަމުގައި ގައުމީ ފެންވަރުގައި ފެނުގެ ވަސީލަތްތަކާއި ފެނުގެ ނިޒާމާއި ނަރުދަމާ ނިޒާމު ބެލެހެއްޓުމުގެ މުހިންމު ކަމާއި ގުޅިގެން އާއްމުންގެ ހޭލުންތެރިކަން އިތުރު ކުރުމަށް ކެމްޕޭނެއް ކުރިޔަށް ގެންދަން ފަށައިފިއެވެ. މިއަހަރު ދުނިޔޭގެ ފެނުގެ ދުވަހުގައި ފެށި މިކެމްޕޭނުގެ ދަށުން5ކަމެއް ކުރުމަށް ތިމާވެއްޓާއި ހަކަތައާއި ބެހޭ މިނސްޓްރީން ވަނީ ކަނޑައަޅާފައެވެ.\nމި ފަސް ކަންތައްތަކުގެ ތެރޭގައި ހިމެނެނީ ފެނާއި ނަރުދަމާގެ ދާއިރާގައި މަސައްކަތްކުރާ އެހީދޭ ޖަމްއިއްޔާތަކާއި، ގައުމީ އިދާރާތަކާއި ގުޅިގެން މަސައްކަތް ކުރުމާއި ފެނުގެ ވަސީލަތްތަކާއި ނަރުދަމާ ނިޒާމުގެ ކަންތައްތަކާއި ގުޅޭ ގޮތުން ސްކޫލް ކުދިންނާއި ޒުވާނުން ހޭލުންތެރި ކުރުވުމައި އާއްމު ރައްޔިތުންގެ މެދުގައި ފެނާއި ނަރުދަމާ ނިޒާމުގެ މައުލޫމާތު ހިއްސާކޮށް ހޭލުންތެރިކަން އިތުރު ކުރުމާއި ވިޔަފާރިވެރިންނާއި މުއައްސަސާތަކާއި ސިނާއީ މަސައްކަތް ކުރާ ފަރާތްތަކުގެ ބައިވެރިވުން ފެނުގެ ވަސީލަތްތަކާއި ނަރުދަމާ ނިޒާމުތަކަށް ހޯދުމެވެ.\nމިކެމްޕޭންގެ އެއްވެސް ހަރަކާތެއް ފުވައްމުލަކާއި ހަމަޔަށް ފޯރިކަމެއް އަދި އެނގޭކަށް ނެތެވެ.\nތިމާވެއްޓާއި ބެހޭ މިނިސްޓްރީން މިކަހަލަ ތަފާތު ކެމްޕޭންތައް ކުރިޔަށްގެންދެއެވެ. ނަމަވެސް ސުވާލަކީ މިކަމުގެ އަސަރުތައް އެންމެ އެކަށީގެންވާ ގޮތުގައި އާއްމު ރައްޔިތުންނާއި ހަމަޔަށް ކުރަނީ ކިހާވަރަކަށްތޯ ބެލޭ ބާއެވެ؟\nއެހީދޭ ފަރާތްތަކުން ފަންޑް ހޯދައިގެން ކަމަކަށް ކަމެއް ކޮށްލަނީ ބާއެވެ؟ މިފަދަ ކެމްޕޭންތަކުގެ ފައިދާ ރައްޔިތުންނަށް ކުރަނީ ކިހާ މިންވަރަކަށް ތޯ އެހީދޭ ފަރާތްކުން ބަލަން ބޭނުންވެއެވެ. ނަމަވެސް އެމައުލޫމާތު އެހީދޭ ފަރާތްތަކާއި ހަމަޔަށް ގެންގޮސް ދެނީ އެކަން ކުރާ ފަރާތްތަކަށް ވުމުން މިކަމުގައި އަސްލު އަސަރު ހާމަނުވެދާނެއެވެ.\nމިފަދަ ހަރަކާތްތައްކާއި، އެކަންކަމުން އާއްމު ރައްޔިތުންނަށް އެކަށީގެންވާ ފައިދާތަކެއް ލިބޭތޯ ވިސްނައި ސަމާލުވާން ޖެހެއެވެ.\nރާއްޖޭގެ އާބާދީގެ ބޮޑު ބައެއް އަދިވެސް ބުއިމަށް ބޭނުން ކުރަނީ ވާރޭ ފެނަށް ވެފައި އެފެން ނެގޭގޮތާއި، އެފެނުގެ ހާލަތާއި މެދު ސިއްޙީ ފަރާތްތަކުން ކަންބޮޑު ވުން ފާޅުކުރެއެވެ. އެއީ ބޯން އެކަށީގެން ވާ ފެނެއް ނޫންކަމަށް ވެސް ބުނެއެވެ. ބޯން ބޭނުންކުރާ ވާރޭ ފެނުގެ ސަބަބުން ޖެހޭ ބަލިތައް ރާއްޖޭއިން ވަރަށް ގިނައިން ފެންނަމުންދާ ކަމަށް ވެއެވެ.\nފުވައްމުލަކުގެ ގިނަބަޔަކު މިހާރު ބޯން ބޭނުންކުރާ ކަމަށް ބެލެވެނީ ފުޅީގައި ބަންދުކުރި ފެނެވެ. ނަމަވެސް މިއީ އެހާ ސާބިތުކޮށް އެގެން އޮތްކަމެއް ކަމަށް ނުވަނީ މިކަމާއި ގުޅޭ ސާވޭއެއް ހެދިފައިވާ ކަން އެނގެން ނެތުމުންނެވެ. ފާހަގަ ކުރެވޭ ކަމަކީ ދޭތެރެ ދޭތެރެއިން ފުވައްމުލަކުން ބޯން ބޭނުން ކުރާ ފެން ފިހާރަތަކުން ހުސްވެ ވަޅުފެން ކައްކައިގެން ވެސް ބޯން ޖެހޭ ކަމެވެ.\nފުވައްމުލަކުގެ ގިނަ މީހުން ބޭން ބޭނުންކުރަނީ ކޮން ކަހަލަ ފެނެއް ހެއްޔެވެ؟\nވަރޭފެންހެއްޔެވެ؟ ފުޅީގައި ބަންދުކުރި ފެން ހެއްޔެވެ؟ ނުވަތަ ވަޅު ފެން ހެއްޔެވެ؟


20 ޤައިދީންނާއެކު ސެޓްފިކެޓް 1 އިން ސްޓަރޓިންގ އެގްރިކަލްޗަރ ކޯހުގެ6ވަނަ ބެޗް ފަށައިފި\nމޯލްޑިވްސް ކަރެކްޝަނަލް ސަރވިސް (އެމްސީއެސް) އިން “ސެޓްފިކެޓް 1 އިން ސްޓަރޓިންގ އެގްރިކަލޗަރ” ކޯހުގެ ހަ ވަނަ ބެޗް މާފުށީ ޖަލުގައި ފަށައިފިއެވެ.\nފަސް ހަފުތާގެ މުއްދަތަށް ކުރިއަށްގެންދާ މި ކޯހުގައި ޖުމްލަ 20 ގައިދީން ވަނީ ބައިވެރިވެފައެވެ. ގައިދީން އިސްލާހުކޮށް ތަޢުލީމީ ފުރުޞަތު ހޯދައިދިނުމުގެ ގޮތުން ކުރިއަށްގެންދާ ޕްރޮގްރާމްތަކުގެ ތެރެއިން ހިންގާ މި ކޯސް ފަށާފައިވަނީ 19 ޖުލައި 2020 ގައެވެ.\nމި ކޯހުގެ މަގްސަދަކީ ޤައިދީންނަށް ދަސްކޮށްދޭ އެކި ހުނަރުތަކުގެ ތެރެއިން ދަނޑުވެރިކަމުގެ ހުނަރު ބިނާކުރުމެވެ. މީގެ އިތުރުން މި ކޯސް ފުރިހަމަ ކުރާ ގައިދީންނަކީ ޖަލުން ނިކުތުމަށްފަހު މުޖުތަމައުއަށް ބޭނުންތެރި މަސައްކަތެއް ކުރާ ބަޔަކަށް ހެދުމަށް މަސައްކަތްކުރުމަކީވެސް މިކޯހުގެ އަމާޒެކެވެ.\nމި ކޯހުގައި ބައިވެރިވާ ޤައިދީންނަށް ދަނޑުވެރިކަމަކީ ކޮބައިކަމާއި، ގަސް ހައްދާނެގޮތައި، ގަހަށްޖެހޭ ބަލިތަކާއި، ގަސްއިންދުމަށް ބިންތައްޔާރުކުރާނެގޮތް ދަސްކޮށްދެވޭނެއެވެ. މި ކޯހަކީ މޯލްޑިވްސް ކޮލިފިކޭޝަންސް އޮތޯރިޓީ އިން އެކްރެޑިޓް ކޮށްގެން އިންސްޓިޓިއުޓް ފޯރ ކަރެކްޝަނަލް ސްޓަޑީޒް (އައިކޯސްޓް) އިން ކުރިއަށް ގެންދާ ކޯހެކެވެ. އަދި މި ކޯހުގައި ކިޔަވައި ދެއްވާނީ އައިކޯސްޓްގެ މުދައްރިބެކެވެ.


އެމްޑީޕީގެ ރައީސް ޑީޑީ އާއި ނައިބު ރައީސް އަލްހާންގެ މައްޗަށް އިތުބާރު ނެތް ކަމަށް ފާސްކޮށްފި – Maldivian Democratic Party\nއެމްޑީޕީގެ ރައީސް ޑީޑީ އާއި ނައިބު ރައީސް އަލްހާންގެ މައްޗަށް އިތުބާރު ނެތް ކަމަށް ފާސްކޮށްފި\nއެމްޑީޕީގެ ރައީސް ޑރ.އިބްރާހީމް ދީދީ (ޑީޑީ) އާއި، ނައިބު ރައީސް އަލްހާން ފަހުމީގެ މައްޗަށް އިތުބާރު ނެތް ކަމަށް ފާސްކޮށްފި އެވެ.\nމި ގޮތަށް ފާސްކުރީ މިއަދު ހަވީރު ދަރުބާރުގޭ ދޮށިމޭނާ މާލަމްގައި ބޭއްވި އެ ޕާޓީގެ ގައުމީ މަޖިލީހުގެ 104 ވަނަ ޖަލްސާގައެވެ.\nމި މައްސަލައިގެ ބަހުސް މަރުހަލާގައި ވާހަކަ ދެއްކެވި ހުރިހާ ބޭފުޅުންހެން ވިދާޅުވީ އަލްހާން އާއި ޑީޑީގެ އަމަލުތައް، ޚާއްސަކޮށް މިފަހަކަށް އައިސް ހުންނަ ގޮތުން އެ ދެ ބޭފުޅުންގެ އިތުބާރު ގެއްލިފައިވާ ކަމަށެވެ. އެހެން ނަމަވެސް ޑީޑީއާއި އަލްހާންއަށް އިތުރު ވަގުތު ދިނުމަށް ބިލެތްދޫ ދާއިރާގެ މެންބަރު އަޙުމަދު ހަމްޒާ ހުށަހެޅުއްވިއެވެ. ނަމަވެސް މި ހުށަހެޅުމަށް ވޯޓަށް އެހުމުން އެގޮތަށް ފެންނަ ކަމަށް ވޯޓުދިނީ އެންމެ7މެންބަރުންނެވެ.\nމިމައްސަލައިގެ ވޯޓަށް އެހުމުގައި ބައެއް މެންބަރުން އުސޫލީ މައްސަލަ ނެންގެވިއެވެ. އެ ގޮތުން ހިޔާލު ތަފާތުވީ ވޯޓަށް އަހާނީ ދެ މެންބަރުންނަށް ވަކި ވަކިން ތޯ ނޫނީ އެކީ އެކަށްތޯ ކަނޑައެޅުމާ ބެހޭ ގޮތުންނެވެ. މި ޚިޔާލު ތަފާތުވުންތަކަށް ފަހު އެންމެ ފަހުން ނިންމީ ވަކިވަކިން ވޯޓަށް އެހުމަށެވެ. އެގޮތުން ފުރަތަމަ އެއްސެވީ ޑީޑީއަށް އިތުބާރު އޮތްތޯ ބެލުމަށެވެ. ޑީޑީއަށް އިތުބާރު ނެތް ކަމަށް ފާސްވީ ޖަލްސާގައި އެވަގުތު ތިއްބެވި 73 މެންބަރުންގެ 72 މެންބަރުންގެ އަޤްލަބިއްޔަތުންނެވެ. އަލްހާނަށް އިތުބާރު ނެތްކަމަށް 73 މެންބަރުންގެ ތެރެއިން 69 މެންބަރުން ވަނީ ވޯޓުދީފައެވެ.4މެންބަރަކު ވަކިކޮޅަކަށް ވޯޓެއް ނުދެއްވައެވެ.\nޑރ.ޑީޑީ އާއި އަލްހާންއަށް އިތުބާރު ނެތް ކަމަށް މިއަދު އެމްޑީޕީގެ ގައުމީ މަޖިލީހުން ފާސްކޮށްފައިމިވަނީ އެމްޑީޕީގެ ޕާލަމެންޓްރީ ގްރޫޕްގެ އަމީންއާންމު އަދި އެ ޕާޓީގެ ސްޕޯކްސްޕާސަން، އިންޓަރނޭޝަނަލް ޙާމިދު ޢަބްދުލްޤަފޫރު ހުށަހަޅުއްވައި، އެމްޑީޕީގެ އަންހެނުންގެ ރޫޙްގެ ރައީސާ ޝިޔާމާ އަހުމަދު ތާޢީދު ކުރެއްވި ގަރާރަށް ބަހުސްކުރުމަށް ފަހުގައެވެ. (މި ޤަރާރަށް ތާޢީދުކުރައްވާ މެންބަރަކަށް ކުރިން ހަމަޖެހުނީ އެމްޑީޕީ މާފަންނު އުތުރު ދާއިރާގެ ރައީސް މުޙައްމަދު ޒިޔާދު ނަމަވެސް ފަހުން މި ޤަރާރަށް ތާޢީދުކުރައްވާ މެންބަރެއްގެ ގޮތުގައި ހަމަޖެހުނީ ޝިޔާމާ އެވެ.)\n“މި ބާޣީ ސަރުކާރާއި ބެހޭގޮތުން 8 ފެބްރުއަރީ 2012 ގައި މިމަޖިލިހުން ޤަރާރެއް\tފާސްކޮށްފައިވީހިނދު، އަދި މިފަދަ ނާޒުކު ދަނޑިވަޅެއްގައި މި ޕާޓީގެ މެމްބަރުންގެ ހިތްތަކަށް ނުތަނަވަސްކަން ގެނެސްދޭ ގޮތަށް އަމަލުތައް ތަކުރާރުކޮށް ބަހައްޓަވަމުން ގެންދަވާތީއާއި، ޕާޓީގެ މަސްލަހަތު ގެއްލޭގޮތަށް އަމަލުކުރައްވަމުން ގެންދަވާތީވެ ޕާޓީގެ ރައީސް ޑރ.އިބްރާޙިމް ދީދީ އާއި ޕާޓީގެ ނައިބު ރައީސް އަލްޙާން ފަހުމީގެ މައްޗަށް އިތުބާރުއޮތްތޯ ބެލެމަށް ހުށަހަޅަމެވެ.” މިއަދު ހުށަހެޅުއްވި ޤަރާރުގައި ވެއެވެ.\nއަލްހާނާއި ޑީޑީގެ އިތުބާރު ނެތްކަމަށް ފާސްވުމުން މިއަދުގެ ޖަލްސާގެ ރިޔާސަތު ބެލެހެއްޓެވި އެމްޑީޕީގެ ޗެއަރޕާސަން މޫސާ މަނިކު ވަނީ އެމްޑީޕީގެ ރައީސް ކަމާއި، ނައިބު ރައީސްކަމުގެ މަގާމު ހުސްވެފައިވާކަން އިޢުލާން ކުރައްވާފައެވެ. އެއާއެކު އެ ހޯލުތެރޭގައި އެ ވަގުތު ތިބި އެމްޑީޕީގެ އާންމު މެންބަރުންވަނީ އުފާފާޅުކޮށްފައެވެ.\nމިއަދުގެ ޖަލްސާއަށް ވަޑައިގެން ބަހުސްގެ މަރުހަލާގައި އަލްހާން ވަނީ ދިފާއުގައި ވާހަކަދައްކަވާފައެވެ. އެހެން ނަމަވެސް ޑީޑީ މިއަދުގެ ޖަލްސާއަށް ވަޑައެއް ނުގަންނަވައެވެ. އަލްހާން ވެސް ވަނީ އޭނާގެ އަމިއްލަ މަސްލަހަތު ހިމެނޭ ކަމަކަށް ވާތީ ވޯޓަށް އެހުމުގެ ކުރިން ޖަލްސާއިން ވޯކްއައުޓް ކުރައްވާފައެވެ.


Raees, mashvaraa ah dhevvi dhauvathuge niyathaa medhu suvaalu ufedhey: Shujau | Mihaaru\nއިދިިކޮޅު ޕީއެންސީގެ ނައިބު ރައީސް ޝުޖާއު ރައީސް އޮފީހަށް ވަދެވަޑައިގަންނަވަނީ.---ފައިލް ފޮޓޯ\nރައީސް، މަޝްވަރާ އަށް ދެއްވި ދައުވަތުގެ ނިޔަތާ މެދު ސުވާލު އުފެދޭ: ޝުޖާއު\n27 ޖުލައި 2020 - 13:39 17 comments\nމިނިވަން ދުވަހުގެ މުނާސަބަތުގައި ގައުމާ މުހާތަބު ކުރައްވަމުން ރައީސް އިއްޔެ ވިދާޅުވީ، ސިޔާސީ ކަންކަމުގައި ހިޔާލު ތަފާތުވިޔަސް، ގައުމުގެ އެންމެ މަތީ މަސްލަހަތާ ގުޅޭގޮތުން އެންމެން އެއްބަސް ވާންޖެހޭ ކަންކަން ހުންނާނެ ކަމަށެވެ. ސަރުކާރާ އެކުގައި މަސައްކަތް ކުރައްވަން ފެއްޓެވުމަށް، ހުރިހާ ސިޔާސީ ބޭފުޅުންނަށް ގޮވައިލައްވާ ކަމަށާއި އެ ބޭފުޅުންގެ މަޝްވަރާ އަށް އަބަދުވެސް މަރުހަބާ ދަންނަވާނެ ކަމަށް ރައީސް ވިދާޅުވި އެވެ.\nރައީސްގެ އެ ވާހަކަފުޅަށް ރައްދު ދެއްވަމުން ޝުޖާއު ކުރެއްވި ޓުވީޓެއްގައި ވިދާޅުވީ، ހިތާބެއްގައި އެ ދައުވަތު ދެއްވުމުން އެކަމުގައި އޮތް ނިޔަތާ މެދު ސުވާލު އުފެދޭ ކަމަށެވެ.\nތުއްތު ކުއްޖެއްގެ ބޭސްފަރުވާ އަށް އާސަންދަ މެދުވެރިކޮށް ރާއްޖެ އިން ބޭރަށް ފުރުން ލަސްވާތީ އެ ކުއްޖާގެ މައިންބަފައިން މީގެ ދެ ދުވަސް ކުރިން މުލީއާގޭގެ ކައިރީގައި ކުރި އިހުތިޖާޖަށް އިޝާރާތް ކުރައްވަމުން ޝުޖާއު ސުވާލު އުފެއްދެވީ، ރައީސް އިބްރާހިމް މުހައްމަދު ސޯލިހު ވިދާޅުވި، މަޝްވަރާ އަށް އިދިކޮޅުން ދާންވީ އެ ދެމަފިރިން "ސަލާން ޖެހި އުސޫލުން" ތޯ އެވެ.\nAlhugandumen Mashvaraa Ah Dhaan vee Dhemafirin Dharifulhu govaagen Muliage Dhoshah Salaan jahan Dhiya gothah tho?Raees Yameen Party Talks ah Dhauvathu Dhevvee Eyru Idhikolhah Isvve,Sitee Akun!Media Hithobakun noon.Thiya Niyathaa medhu Suvaalu ufedhey! https://t.co/mtethtZY9l\n— Ibrahim Shujau💙 (@shuja3831) July 26, 2020\nސިޔާސީ މަޝްވަރާ އަށް ގޮވައިލައްވަމުން ރައީސް ވިދާޅުވީ، ހުރިހާ ކަމެއް ސިޔާސީ ކޮށްފި ނަމަ އެކަމުގެ ގެއްލުން ތަހައްމަލު ކުުރަން ޖެހޭނީ ރައްޔިތުން ކަމަށެވެ.\nސިޔާސީ ބޭފުޅުންގެ ހިޔާލާއި މަޝްވަރާ އަށް ރައީސް އިބްރާހިމް މުހައްމަދު ސޯލިހު ގޮވައިލެއްވިއިރު، ހަތަރު ޕާޓީ ގުޅިގެން އުފެއްދި ބޮޑު ކޯލިޝަނަކުން އައި ވެރިކަމުގައި ގަވާއިދުން ޕާޓީތަކުގެ އިސްވެރިންގެ ބައްދަލުވުންތައް ބާއްވާނެ ކަމަށް ވިދާޅުވި ނަމަވެސް ވެރިކަމަށް ދެ އަހަރު ވެގެން ދިޔައިރު އެފަދަ ބައްދަލުވުމެއް ބާއްވާފައި ވަނީ އެންމެ ފަހަރަކު އެވެ. އެހެންވެ، އަމިއްލަފުޅު ކޯލިޝަންގެ ތެރޭގައި ނުކުރެވުނު މަޝްވަރާއެއް އިދިކޮޅާ އެކު ކުރިއަށް ގެންދެވިދާނެ ކަމާ މެދު ވެސް އިދިކޮޅުގެ އެކި އިސްވެރިން ސުވާލު އުފައްދަވަ އެވެ.\nއިތުރު ލިޔުންތައް ރައީސް އިބްރާހިމް މުހައްމަދު ސޯލިހް ޕީޕީއެމް ޕީޕަލްސް ނެޝަނަލް ކޮންގްރެސް ޕީޕީއެމް/ޕީއެންސީ އިއްތިހާދު އިދިކޮޅު ފަރާތްތައް ދިވެހި ސަރުކާރު ސިޔާސީ މަޝްވަރާތައް


މިސްކިތުގައި ސަފުހަދާއިރު ގައިދުރުކުރަން އެންގުމުން ޑރ.އިޔާޟް ރަތަށް! - DhiDaily\nމިސްކިތުގައި ސަފުހަދާއިރު ގައިދުރުކުރަން އެންގުމުން ޑރ.އިޔާޟް ރަތަށް!\nކޮވިޑު ކޮންޓުރޯލު ކުރުމުގެ ނަމުގައި ވެސް މަތިވެރި ރައްބާއި، ރަސޫލާގެ ޢަމުރުފުޅަކާއި ޚިލާފުވާން ޢަމުރެއް ނުކުރެވޭނެކަމަށް ޑރ.މުޙައްމަދު އިޔާޟް ޢަބްދުލްލަޠީފް މިރޭ ވިދާޅުވެއްޖެއެވެ.\nކޮވިޑު ފެތުރެމުން އަންނާތީ ސަރުކާރުން އަޅަން ނިންމި ފިޔަވަޅުތަކުގެތެރޭގައި މިސްކިތުގައި ސަފުހަދާއިރު ގައިދުރުކަން ބެހެއްޓުން ހިމެނެއެވެ. މި ފިޔަވަޅު އަޅަން އެންގީ މިރޭގައެވެ. އެޗްޕީއޭއިން ބުނީ މި ފިޔަވަޅަށް ޢަމަލުކުރަން ފަށާނީ މި މަހުގެ ފަހަކުން ކަމަށާއި، ފިޔަވަޅު ދަމަހައްޓާން ނިންމައިފައިވަނީ މި މަހުގެ ފަނަރައިގެ ނިޔަލަށް ކަމަށެވެ.\nމިކަމަށް ޢިޝާރަތް ކުރައްވައި ޑރ.އިޔާޟް ކުރެއްވި ޓްވީޓެއްގައި ވިދާޅުވީ ކޮވިޑު ކޮންޓުރޯލު ކުރުމުގެ ނަމުގައި ވެސް މަތިވެރި ރައްބާއި، ރަސޫލާގެ ޢަމުރުފުޅަކާއި ޚިލާފުވާން ޢަމުރެއް ނުކުރެވޭނެ ކަމަށެވެ.\n”އެފަދަ ޢަމުރަކަށް ކިޔަމަންތެރިވާކަށް ނުޖެހޭނެ. އެފަދަ ޢަމުރަކަށް ކިޔަމަންތެރިވުމަކީ ފާފައެއް.“ ޑރ.އިޔާޟް ކުރެއްވި ޓްވީޓެއްގައި ވިދާޅުވެފައިވެއެވެ.\nޑރ.އިޔާޟް މިފަދައިން ވިދާޅުވެފައިވާއިރު މީގެ ކުރިން މިސްކިތްތަކުގައި ގައިދުރުކުރަން އެންގުމުން އެކަމާ ދެކޮޅަށް އެންމެ ބޮޑަށް ވާހަކަދެއްކެވީ ވެސް އިޔާޟްކަން ފާހަގަކޮށްލެވެއެވެ.\nAbdulla Mahir says:\nHageegathaky Allaah ge amuraai nahee nagahattan jeheykan.\nIslam dheen aky quran aai sunnai adhi ijumaau kan.\nMakkah madheena ga kan kuraagoiy balan nuhehey kan v.saaf.\nMoya nugovaa. Haramfulhu thereyga mathiveri rabbu aa rasoolaa ge amuru fulhaa khilaafu kameh nukuraane. Kaley menah mathiveti rabhu aa rasoolaage amurufulhu thah fahumu nuvumakee mulhi dhuniye kaleymen bunaa gothah hadhan jehey sababeh noon. Hadhdhu fahanaalhaa dhiyumakee thiee. Heyo visnun dhevvaashi aameen.\nTee roonu adhurekay anayakah nufenay maivegenvaa haranfulhugaives gaidhurulan bahattaatanen meena abunaagothun ameehunah es naygenee.\nމީ އަޅެފަހެ ކޮންވައްތަރަކައް އުޅޭ އަލްމުވެރި އެއްތަ. ތިކަހަލަ މީހުންނާ ހުރެ މި ދިވެހި ރާއްޖެ ހަލާކު ވަނީ. ހަމަ ތިފާޑައް މީހުންގެ ބޮލައް ވަސް ވާސް ދީގެން މި ބަލި ފެތުރެންފެށީ އަނެއްކާ. ހެޔޮނުވާނެ ގޮތް ދޫކޮއްފަ އިންސާނިއްޔަތައްވެސް ވިސްނަބަލާ.\nމިއްކާާގަ ކުރިއަސް މަދީނާގަ ކުރިއަސް އަދިކިއެއްތަ ކައުބަތުއްالله ގެފުޅު ތެރޭގަ ކުރިއަސް ނުރަނގަޅު ކަމެއް ރަނގަޅެއް ނުވާނެ\nMi iyaazu akee maamolhu dhanabeykalakah hedhigen ulhey meehehdhoa mikahala meehunginavegen mulhigaumu halaaku kohfi.\nMi binmatheega vaa emme maaiy dhe binaa kamugaivaa masjidhul haram adhi nabavee ga ves midhuvas varu namaadhu kuranee gai dhurukoh. Makkaa Madheenaaga ilumuveriyaku netheebaa.


England ge vaguthee coach akah Southgate hamajassnee\nއިނގިރޭސި ވަގުތީ ކޯޗަކަށް ސައުތު ގޭޓް ހަމަޖައްސަނީ\nއިނގިރޭސި ގައުމީ ކޯޗު ކަމަށް އެގައުމުގެ 21 އަހަރުނަ ދަށުގެ ކޯޗު ގެރެތް ސައުތުގޭޓް ހަމަޖައްސަން އުޅޭ ކަމަށް މީޑިޔާ ރިޕޯޓްތައް ބުނެފި އެވެ.\nއިނގިރޭސި އެފްއޭއާ ހަވާލާދީފައިވާ ރިޕޯޓްތައް ބުނާގޮތުން ސައުތުގޭޓަށް ވަގުތީ ގޮތުން ކޯޗުކަން ދެނީ ސެޕްޓެމްބަރު އޮންނަ ވޯލްޑް ކަޕް ކޮލިފައިން އަށް ޓީމު ތައްޔާރު ކުރުމަށެވެ.\nސައުތު ގޭޓަކީ ގައުމީ ކޯޗުކަމަށް ގެންނާނެ ކަމަށް އެންމެ ބޮޑަށް ބެލެވޭ އެއް ފަރާތެވެ. ނަމަވެސް އިނގިރޭސި ފުޓްބޯޅަ އެސޯސިއޭޝަނުން ބުނަނީ އެމީހުން ބޭނުންވަނީ ރަނގަޅު މީހަކު ކޯޗަކަށް ގެންނަން ކަމަށާއި އެކަމަށް ވަގުތު ނަގާނެ ކަމަށެވެ.\nއާސެނަލްގެ ކޯޗު އާސެން ވެންގާ އޭނާގެ މަގާމުގެ ފަހު އަހަރު ގުނަން ފަށާފައިވުމުން ގައުމީ ކޯޗުކަން އޭނާ އަށް ދީފާނެތޯ އެހުމުން އިނގިރޭސި އެފްއޭއިން ވަކި އެއްޗެއް ނުބުނެ އެވެ.\nއިނގިރޭސި ޓީމުގެ ކޯޗުކަން ހުސްވީ ޔޫރޯގެ ދެ ވަނަ ބުރުން ޓީމު ކެޓުމުން ކޯޗުކަމުން ރޯއި ހޮޖްސަން އިސްތިއުފާދިނުމުންނެވެ. އަދި އާ ކޯޗަކު ހޯދުމަށް އެފްއޭ ތެރެއިން މަސައްކަތް ކުރާނީ ޗީފް އެގްޒެކްޓިވް މާޓިން ގްލެން އާއި ބޯޑު މެމްބަރު ޑޭވިޑް ޖިލް އާއި ޓެކްނިކަލް ޑައިރެކްޓަރު ޑޭން އޭޝްވޯތެވެ.\nއާކޯޗަކަށް ދެން އަންނާނީ އިންގްލޭންޑް މީހެއް ކަމަށް އެފްއޭއިން ކުރިން ބުނެފައިވީ ނަމަވެސް އެނިންމުން ބަދަލުވެދާނެ ކަމަށް ވެސް މާޓިން ވަނީ ބުނެފަ އެވެ.\n"ރަނގަޅު މީހަކު ގެނަންނަ ބޭނުންވަނީ. އެކަމަަށް ވަގުތު ނަގާނެ. އެހެންވީމަ އެންމެ ފުރަތަމަ ކުރަންޖެހޭ ކަމަކީ ވޯލްޑް ކަޕް ކޮލިފައިން އަށް ތައްޔާރުވުން. އެ މެޗުތަކަށް ވަގުތީ މީހަކު ހަމަޖެއްސިދާނެ،" މާޓިން ބުންޏެވެ.


Jeddah in Male ah: Nasabu nafee kurumah DNA hedhun\nޖިއްދާއިން މާލެއަށް: ނަސަބު ނަފީ ކުރަން ޑީއެންއޭ ހެދުން\nއިސްލާމީ ޝަރީޢަތަކީ ޙިކުމަތުން ފުރިގެންވާ މަތިވެރި އުޞޫލުތަކެއްގެ މައްޗަށް ޤާއިމުވެގެންވާ ޝަރީޢަތެވެ. ވަކިން ޚާއްޞަކޮށް ނަސަބުގެ މައްސަލައަކީ އެ މައްސަލައަކަށް މަތިވެރިކަމެއް ދެވިފައިވާ މައްސަލައެކެވެ. އެހެންކަމުން ޝަރީޢަތުގެ އެންމެ މަތިވެރި ފަސް މަޤުޞަދުގެ ތެރޭގައި ނަސަބު ނުވަތަ އަބުރު ޙިމާޔަތްކުރުން ލައްވާފައިވެއެވެ. ޑީއެންއޭގެ ޙަޤީޤަތާއި ނަސަބު ދެނެގަތުމުގައި ޑީއެންއޭގެ ބޭނުންކުރެވޭ ދާއިރާތަކާ ބެހޭ ގޮތުން ކުރީގެ މަޒްމޫނު ގައި ވާނީ އަލި އަޅުވާފައެވެ. އަދި ނަސަބު ނަފީކުރުމުގައި އިސްލާމީ ޝަރީޢަތުގައި ކަނޑައެޅިފައިވާ ލިޢާންގެ މައްޗަށް ވެސް މަޒްމޫނެއްގައި ވާނީ އަލިއަޅުވާލާފައެވެ.\nމި މަޒްމޫނު ޚާއްޞަކޮށްލަނީ ލިޢާން ކުރުމުގެ ބަދަލުގައި ޑީއެންއޭ ތަޙުލީލުކޮށް، އެއިގެ މައްޗަށް ބިނާކޮށް ނަސަބު ނަފީކުރުމާމެދު އިސްލާމީ ފިޤުހުވެރިންގެ މެދުގައި އުފެދިފައިވާ ރައުޔުތަކާ ބެހޭ ގޮތުންނެވެ. ޑީއެންއޭ އަކީ ޒަމާނީ ހޯދުމެއް ކަމުން އެ ފަދަ ހޯދުމަކީ އިސްލާމީ ޝަރީޢަތުގައި ޤަޠުޢީ ޙުއްޖަތަކަށްވާނެތޯއާއި ނުވަތަ އެއީ ޡައްނީ ޙުއްޖަތެއްތޯ އާމެދު ދަންނަބޭކަލުން ބަޙުޘް ކުރައްވާފައި ވެއެވެ. ޝަރީޢަތުގައި ވަޙީގެ ޤަޠުޢީ ޙުކުމް ބަޔާން ވެގެންވާ ކަމެއްގައި ޑީއެންއޭ ފަދަ ޢިލްމީ ހޯދުމެއް އެފަދަ ޤަޠުޢީ ހުކުމެއްގެ މައްޗަށް އިސްފަސް ކުރެވިދާނެތޯ އާ މެދު ފިޤުހުވެރިން ބަޙުޘް ކުރައްވާފައި ވެއެވެ.\nކުރީގެ މަޒްމޫނުގައި ބަޔާންކުރި ފަދައިން ލިޢާން ކުރުމަކީ އިސްލާމީ ޝަރީޢަތުގައި ދަރި ނަފީކުރުމަށް އޮތް ޙުކުމެވެ. އެ ޙުކުމް ތަންފީޒު ކުރުމުން ޙައްދުގެ ޢުޤޫބާތަކާ ނުލައި ދެމަފިރިންގެ އަބުރުވެސް މި ދުނިޔޭގައި ޙިމާޔަތްކުރެވެއެވެ. ނަމަވެސް ލިޢާންގެ ސަބަބުން ދެމަފިރިން އަބަދަށްޓަކައި ވަކިވެ ދަރިފުޅުގެ ނަސަބު ފިރިމީހާގެ ކިބައިން ޝަރުޢީ ގޮތުން ނަފީ ވެގެން ދެއެވެ. ލިޢާންގެ މައްސަލައިގައި ޑީއެންއޭ ތަޙުލީލު ކުރުމުގައި ޢިލްމުވެރިން ބަޙުޘު ބިނާކޮށްފައިވަނީ ލިޢާނުގެ ޙުކުމް ޝަރުޢު ކުރެއްވުމުގެ ޙިކުމަތުގެ މައްޗަށެވެ.\nލިޢާން ޝަރުޢު ކުރެއްވުމުގެ ޙިކުމަތް\nދަރިއެއް ނަފީ ކުރުމާއި ތިމާގެ އަނބިމީހާގެ ބޮލުގައި ޒިނޭގެ އިލްޒާމް އެޅުވުމަކީ ވަރަށް ބޮޑު ކަމެކެވެ. ނާދިރު ޙާލަތެއްގައި މެނުވީ ފިރިމީހާ ނޫން އެހެން ފަރާތަކަށް އަނބިމީހާގެ ޙާލަތު ނުވެސް އެނގޭނެ އެވެ. އެ ފަދަ ތުހުމަތެއްގެ ކުރިމަތީގައި ފިރިމީހާ އަށް، އޭނާގެ އަމިއްލަ ނަފްސު މެނުވީ އޭނާގެ ދިފާޢުގައި ދެއްކޭނެ އިތުރު އެހެން ޙުއްޖަތެއް ނުވާނެއެވެ. އަދި ހަމަ އެހެންމެ، އަނބީމީހާ ވެސް އޭނާގެ ދިފާޢުގައި ދެއްކޭނެ އިތުރު ޙުއްޖަތެއް އޭނާގެ އަމިއްލަ ނަފްސު ނޫނީ ނުވާނެއެވެ. އެފަދަ އިލްޒާމެއްގެ ކުރިމަތީގައި ދިފާޢުވުމުގެ ޙައްޤު އަނބިމީހާއަށް އޮންނަންޖެހޭނެ އެވެ. އަދި އޭނާގެ އަބުރާއި ޝަރަފް ދެމެހެއްޓުމުގެ ޙައިސިއްޔަތު ވެސް އޭނާއަށް އޮންނަންޖެހޭނެއެވެ. ލިޢާންގެ ޙިކުމަތަކީ ދެ މީހުންގެ އަބުރު ވެސް ޙިމާޔަތް ކުރުމާއެކު ފޮރުވިފައިވާ ސިއްރު އާޚިރަތަށްޓަކައި ދޫކޮށްލުމެވެ.\nޝައްކާއި ވަހުމުގެ ސަބަބުން ނުވަތަ ރުޅިވެރިކަމުގެ ސަބަބުން އަނބިމީހާ ބަދުނާމު ކުރުމަށްޓަކައި އެފަދަ އިލްޒާމެއް އޭނާގެ ބޮލުގައި އަޅުވައިފި ފިރިއަކަށް ޤިޔާމަތް ދުވަހުން ﷲގެ ލަޢުނަތް ހުރި ވާހަކަ ލިޢާންގެ އާޔަތްތަކުގައި ވެއެވެ. ލިޢާންގެ ޙުކުމް ޝަރުޢު ކުރައްވާފައި ވަނީ މަތިވެރި ޙިކުމަތަކަށްޓަކަ އެވެ. އެއީ ޝަރުޢީ ހަމަތަކުގެ މަތިން ކޮށްފައިވާ ކައިވެނީގެ ގުޅުން ހަރުދަނާ ގޮތެއްގައި ދެމެހެއްޓުމާއި ނަސަބުގެ ކަންކަމަކީ މަތިވެރި ކަމެއްގެ ގޮތުގައި ދެމެހެއްޓުމާއި ދެމަފިރިންގެ އަބުރު ޙިމާޔަތް ކުރުމެވެ.\nދަރި ނަފީ ކުރުމަށް ޑީއެންއޭ ތަޙުލީލު ކުރުން\nދަރި ނަފީ ކުރުމަށްޓަކައި ޑީއެންއޭ ހެދުމުގެ ޝަރުޢީ ޙުކުމާ ބެހޭ ގޮތުން މިޒަމާނުގެ ފިޤުހުވެރިންގެ މެދުގައި ޚިލާފު އުފެދިފައިވެއެވެ. ކުރު ގޮތަކަށް އެބޭފުޅުންގެ ރައުޔުތައް މިތަނުގައި ހާމަކޮށްލަން ޤަސްތުކުރަމެވެ.\n(ހ) ފުރަތަމަ ރައުޔުގެ ބޭފުޅުންގެ ނަޒަރުގައި ޝަރުޢީ ގޮތުން ސާބިތުވެފައިވާ ޒަވާޖީ ގުޅުމެއްގެ ތެރޭގައި ލިބޭ ދަރިއެއްގެ ނަސަބު ނަފީ ކުރުމަށް ލިޢާން ނޫން އެހެން އެއްވެސް ގޮތެއް ޝަރުޢުގައި ނެތްކަމަށާއި ދަރީގެ ނަސަބު ކަށަވަރު ކުރުމަށްޓަކައި ލިޢާންގެ އެއްކިބާކޮށް ޑީއެންއޭ ހެދުން ހުއްދަވެގެން ނުވެއެވެ. މިއީ މިޒަމާނުގެ ގިނަ ފިޤުހުވެރިންގެ ރައުޔެވެ. އޭބޭފުޅުންގެ ތެރޭގައި ޑރ. މުޙުޔިއްދީން ޢަލީ ޤުއްރާ ދާޣީ އާއި، ޑރ. އަބްދުއްސައްތާރު ފަތުހުﷲ ސަޢީދާއި ޑރ. މުޙައްމަދު ސުލައިމާނުލްއަޝްޤަރާއި ޑރ. ވަހުބާ އައްޒުޙައިލީ އާއި ޑރ. ސަޢުދުލްޢަނަޒީއާއި ފަޟީލަތުއްޝައިޚު ޢަބްދުﷲ މުނީޢު ހިމެނިވަޑައިގަންނަވަ އެވެ. އަދި މި ރައުޔަކީ މުސްލިމު ވޯލްޑް ލީގްގެ އިސްލާމީ ފިޤުހު އެކަޑަމީގެ ޤަރާރުގައި ވާ ގޮތް ވެސް މެއެވެ.\nއެ ޤަރާރުގައިވެއެވެ. "ޑީއެންއޭ ތަޙުލީލުގެ ނަތީޖާގެ މައްޗަށް ބުރަވެ، ނަސަބު ނަފީކުރުމަކީ ޝަރުޢީ ގޮތުން ހުއްދަވެގެންވާ ކަމެއްނޫނެވެ" (މުސްލިމު ވޯލްޑް ލީގް، އިސްލާމީ ފިޤުހު އެކަޑަމީ، ޑީއެންއޭއާ ގުޅޭ ހަތްވަނަ ޤަރާރު، މައްކާ، 2002/01/10)\n(ށ) ދެވަނަ ރައުޔުގެ ބޭފުޅުން ދެކެވަޑައިގަންނަވަނީ އަނބިމީހާ ބަލިވެ އިނީ އޭނާގެ ދަރިއަކަށް ނޫންކަމަށް ފިރިމީހާއަށް ޔަޤީން ކުރެވޭ ނަމަ، ލިޢާން ނުކުރި ކަމުގައި ވިޔަސް ޑީއެންއޭގެ ތަޙުލީލުން ފުދޭނެ ކަމުގަ އެވެ. މި ރައުޔަށް ބުރަވެވަޑައިގަންނަވަނީ ތޫނިސްގެ ކުރީގެ މުފްތީ މުޙައްމަދު އަލްމުޚްތާރު އެވެ. ޙުސްނީ މަޙްމޫދު، އަބްދުއްދާއިމް ( 2007، 798)\n(ނ) ތިންވަނަ ރައުޔުގެ ބޭފުޅުން ބުރަވެލައްވާގޮތުގައި ލިޢާން ކުރިކަމުގައި ވިޔަސް، ޑީއެންއޭގެ ތަޙުލީލުގައި އެ ކުއްޖާއަކީ ފިރިމީހާގެ ދަރިއެއްކަން ކަށަވަރުވާ ނަމަ އެކުއްޖާގެ ނަސަބު ޝަރުޢީ ގޮތުން ނަފީ ނުވާނެ ކަމުގަ އެވެ. މިއީ މިޞްރުގެ ކުރީގެ މުފްތީ ޑރ. ނަޞްރު ފަރީދު ވާޞިލްގެ ރައުޔެވެ. (ނަޞްރު ފަރީދު،2002، 30).\n(ރ) ހަތަރުވަނަ ރައުޔުގައި ވާގޮތުން ޑީއެންޢޭގެ ޞައްޙަ ތަޙުލީލަކުން ކަށަވަރުކަމާއެކު އެކުއްޖާއަކީ ފިރިމީހާގެ ދަރިއެއް ނޫންކަން ބަޔާންކުރާ ނަމަ ކޮންމެހެން ލިޢާން ކުރުމުގެ ބޭނުމެއް ނެތެވެ. އެހިސާބުން އެކުއްޖާގެ ނަސަބު ނަފީ ކުރެވުނީ އެވެ. ނަމަވެސް މިފަދަ ޙާލަތުގައި ލިޢާންކޮށް، ނަފްސު ދިފާޢު ކުރުމުގެ ޙައްޤު އަނބިމީހާއަށް ލިބިގެން ވެއެވެ. އެއީ އެ ދަރިއަކީ ޝުބުހައެއް އޮތް ޖިންސީ ގުޅުމަކުން އުފަންވީ ކުއްޖަކަށް ވެދާނެކަމުގެ އިޙުތިމާލު އޮތުމުންނެވެ. އަދި ފިރިމީހާ ދަރި ނަފީކުރާއިރު، ޑީއެންއޭގެ ކަށަވަރު ތަޙުލީލަކުން އެއީ އޭނާގެ ކުއްޖެއްކަމުގައި ހާމަވެއްޖެ ނަމަ އޭނާއަކީ ދޮގުވެރިއެއްކަން ހާމަވީ އެވެ. އެ ޙާލަތުގައި އޭނާގެ ގައިގައި ޤަޛުފުގެ ޙައްދު ޖަހަންޖެހޭނެ ކަމުގައި ވެސް މި ރައުޔުގެ ބޭފުޅުން ދެކެވަޑައިގަންނަވައެވެ. ( ސަޢުދުއްދީން ހިލާލީ ،2001 ، 351)\nދަލީލުތަކަށް ނަޒަރު ހިންގާލުން\nޝަރުޢީ ހަމަތަކުގެ މަތިން ދަރި ނަފީކުރުމަށް ޑީއެންއޭ ހެދުން ހުއްދަ ނޫންކަމުގައި ވިދާޅުވެފައިވާ ބޭފުޅުން ޤުރުއާނާއި ސުންނަތާއި ޤިޔާސްއާއި ބުއްދީގެ ދަލީލުތަކުން ޙުއްޖަތް ދައްކަވައެވެ. ޤުރުއާނުން ގެންނަވާފައިވާ ދަލީލަކީ އައްނޫރު ސޫރަތުގެ (6-9 ) ލިޢާންކުރުމުގެ ޙުކުމް ބަޔާންވެގެންވާ އާޔަތްތަކެވެ. ( وَالَّذِينَ يَرْمُونَ أَزْوَاجَهُمْ وَلَمْ يَكُن لَّهُمْ شُهَدَاءُ إِلَّا أَنفُسُهُمْ فَشَهَادَةُ أَحَدِهِمْ أَرْبَعُ شَهَادَاتٍ بِاللَّـهِ ۙ إِنَّهُ لَمِنَ الصَّادِقِينَ ﴿٦﴾ وَالْخَامِسَةُ أَنَّ لَعْنَتَ اللَّـهِ عَلَيْهِ إِن كَانَ مِنَ الْكَاذِبِينَ ﴿٧﴾ وَيَدْرَأُ عَنْهَا الْعَذَابَ أَن تَشْهَدَ أَرْبَعَ شَهَادَاتٍ بِاللَّـهِ ۙ إِنَّهُ لَمِنَ الْكَاذِبِينَ ﴿٨﴾ وَالْخَامِسَةَ أَنَّ غَضَبَ اللَّـهِ عَلَيْهَا إِن كَانَ مِنَ الصَّادِقِينَ ﴿٩﴾ وَلَوْلَا فَضْلُ اللَّـهِ عَلَيْكُمْ وَرَحْمَتُهُ وَأَنَّ اللَّـهَ تَوَّابٌ حَكِيمٌ ﴿١٠﴾ "އަދި އެއުރެންގެ އަމިއްލަ نفس ތައް މެނުވީ ހެކިދޭބަޔަކު އެއުރެންނަށް ލިބިގެންނުވާ حال، އެއުރެންގެ އަނބީންނަށް قذف ކުރާމީހުން (ދަންނާށެވެ!) ފަހެ، އެއިން ކޮންމެ މީހަކު، ﷲ ގަންދީ ހަތަރު ހުވައިން ހުވާކުރުން ހުއްޓެވެ. ހަމަކަށަވަރުން، އޭނާއީ ތެދުވެރިންގެ ތެރެއިންވާ މީހަކު ކަމަށެވެ. އަދި ފަސްވަނަ ހުވާކުރުން ހުށްޓެވެ. އޭނާއީ ދޮގުވެރިންގެ ތެރެއިންވާ މީހަކު ކަމުގައިވާނަމަ، ހަމަކަށަވަރުން، ﷲ ގެ لعنة އޭނާގެ މައްޗަށް ހުރި ކަމަށެވެ. ހަމަކަށަވަރުން، އޭނާއީ ދޮގުވެރިންގެ ތެރެއިންވާ މީހެއްކަމަށް ﷲ ގަންދީ އެކަނބުލޭގެ ހަތަރުހުވައިން ހުވާކުރުމުން، އެކަނބުލޭގެ ކިބައިން عقوبات (އެބަހީ: حد ޖެހުން) ކެނޑޭނެތެވެ. އަދި ފަސްވަނަ ހުވާކުރުން ހުށްޓެވެ. އޭނާއަކީ ތެދުބުނާ މީހުންގެ ތެރެއިންވާ މީހަކު ކަމުގައިވާނަމަ، ހަމަކަށަވަރުން، ﷲ ގެ ކޯފާ އެކަނބުލޭގެ މައްޗަށް ހުރިކަމަށެވެ. އަދި ﷲ ގެ فضل ވަންތަކަމާއި، އެކަލާނގެ رحمة ވަންތަކަން ތިޔަބައިމީހުންގެ މައްޗަށް ނުވާނަމައެވެ. (އެބަހީ: އެކަލާނގެ رحمة ވަންތަކަން ނުވާނަމަ، ތިޔަބައިމީހުން فضيحة ކުރައްވައި ހަލާކުކުރައްވައިފީހެވެ.) އަދި ހަމަކަށަވަރުން، اللَّه އީ، ގިނަގިނައިން توبة قبول ކުރައްވާ، حكيم ވަންތަ ރަސްކަލާނގެއެވެ."\nމި އާޔަތްތަކުން ދޭހަކޮށްދެނީ ދަރި ނަފީކުރުމުގައި އިތުރު ހެކިންތަކެއް ނެތް ޙާލަތުގައި ފިރިންނަށް އޮތް ގޮތަކީ ލިޢާންކުރުން ކަމުގައެވެ. ލިޢާން ކުރުމުގައި ޤަޠުޢީ ގޮތުން ޙުމެއް މާތް ﷲގެ ފޮތުގައި ބަޔާންވެގެންވާއިރު އެއިގެ ތެރެއަށް ޑީއެންއޭ ތަޙުލީލު ވެއްދުމަކީ މި ރައުޔުގެ ބޭފުޅުން ދެކިލައްވާގޮތުގައި އިތުރުކުރުމެވެ. އެ ފަދަ އިތުރުކުރުމެއް ޞައްޙައެއް ނުވާނެއެވެ. ޙުސްނީ މަޙްމޫދު، ( 2007، 798-799).\nދެވަނަ ދަލީލަކަށް މި ރައުޔުގެ ބޭފުޅުން ގެންނަވާފައިވަނީ ކީރިތި ރަސޫލާގެ ޙަދީސްފުޅެކެވެ. އެ ޙަދީސްގައިވަނީ " ދަރިލައްވާނީ ތަންމައްޗަށެވެ." މި ޙަދީސުން ދިލާލަތު ކޮށްދެނީ، ފިރިމީހާގެ ތުހުމަތަކީ ތެދު ތުހުމަތެއްކަމުގައި އަނބިމީހާ އިޤުރާރުވެއްޖެ ޙާލަތެއްގައި އަނބިހީމާއަށް އަދަބު ދެވޭނެކަމާއި އޭނާގެ ދަރި ލައްވާނީ ތައްމައްޗަށް ކަމުގައެވެ. އޭނާ އިޤުރާރު ނުވެއްޖެ ނަމަ ދަރި ނަފީ ކުރުމަށް އޮތް ޙައްލަކީ ލިޢާން ކުރުންކަމެވެ. (އައްސުބައްޔިލް،2002، 29).\nތިންވަނަ ދަލީލެއްގެ ގޮތުގައި ގެންނަވާފައިވަނީ ޤިޔާސްގެ ދަލީލެވެ. ޑީއެންއޭ ޤިޔާސް ކުރެވެނީ ޤިޔާފާއެވެ. ޤިޔާފާއަކީ ފެންނަން ހުރި ޢަލާމާތްތަކާއި ސިފައާއި ވައްތަރު ކަމަށް ބަލައިގެން އިހުޒަމާނުގައި ނަސަބު ކިޔައިދީ އުޅުނު އުޅުމަށް ބޭނުންކުރެވޭ އިޞްޠިލާޙެކެވެ. ކުލައާއި ވައްތަރު ކަމަށް ބައްލަވައިގެން ނަސަބެއް ނަފީކޮށްފައިވާ ކަމެއް އެނގޭ ކަން ނެތެވެ. ( އަލްމައިމާން، 2002، 618).\nނަސަބު ނަފީ ކުރުމުގެ ތެރެއަށް ޑީއެންއޭގެ ތަޙުލީލު ވައްދަން ނުޖެހޭ ކަމަށް ވިދާޅުވާ ބޭފުޅުން ބުއްދީގެ ދަލީލުންވެސް ޙުއްޖަތް ދައްކަވައެވެ. އެބޭފުޅުން ވިދާޅުވަނީ އިސްލާމީ ޝަރީޢަތުގެ މަޤުޞަދަކީ ޠާހިރު ކަން މަތީގައި ނަސަބު ދެމިއޮތުމެވެ. އެއިގެ ތެރެއަށް ޝައްކާއި ވަހުމު ވަނުމަށް ފުރުޞަތު ނުދިނުމެވެ. ނަސަބެއް ނަފީ ކުރުމަށް ޝަރުޢުގައި ފުރުޞަތު ދީފައި އޮންނަނީ ދެން އެހެން އެއްވެސް ގޮތެއް ނޯންނަ ޙާލަތުގައެވެ. ޑީއެންއޭ ތަޙުލީލުން ނަޞަބުތައް ނަފީކުރުމަށް ޖާގަ ހުޅުވައިލައިފި ނަމަ މިކަމުގައި ޝަރީޢަތުން ލައްވާފައިވާ ނިޒާމަށް އަސަރު ކުރާނެއެވެ. އަދި ނަސަބު ނަފީ ކުރުމުގައި ޑީއެންއޭއަކީ ޤަޠުޢީ ޙުއްޖަތެއްކަމުގައި ކަނޑައަޅައިފި ނަމަ ގިނަ ބަޔަކު އޭގެ ތަޙުލީލު ހެދުމަށް އަވަސް ވެގަންނާނެއެވެ. އެހެންކަމުން އެކަމުގެ ދޮރު އެގޮތަށް ހުޅުވާލުން ބުއްދިވެރި ނޫންކަމުގައި ވެސް ވިދާޅުވެފައިވެއެވެ. ( ޤުއްރާ ދާޣީ،2002، 25).\nދަރި ނަފީކުރުމުގައި ޑީއެންއޭ އަކީ މުޢުތަބަރު ވަސީލަތެއްކަމުގައި ވިދާޅުވާ ބޭފުޅުން ވެސް ޤުރުއާނާއި ޤިޔާސުން ދަލީލުތައް ގެންނަވާފައިވެއެވެ. ޤުރުއާނުން ގެންނަވާފައިވަނީ އަންނޫރު ސޫރަތުގައިވާ އާޔަތްތަކެވެ. (وَالَّذِينَ يَرْمُونَ أَزْوَاجَهُمْ وَلَمْ يَكُن لَّهُمْ شُهَدَاءُ إِلَّا أَنفُسُهُمْ فَشَهَادَةُ أَحَدِهِمْ أَرْبَعُ شَهَادَاتٍ بِاللَّـهِ ۙ إِنَّهُ لَمِنَ الصَّادِقِينَ ﴿٦﴾ وَالْخَامِسَةُ أَنَّ لَعْنَتَ اللَّـهِ عَلَيْهِ إِن كَانَ مِنَ الْكَاذِبِينَ ﴿٧﴾ وَيَدْرَأُ عَنْهَا الْعَذَابَ أَن تَشْهَدَ أَرْبَعَ شَهَادَاتٍ بِاللَّـهِ ۙ إِنَّهُ لَمِنَ الْكَاذِبِينَ ﴿٨﴾ وَالْخَامِسَةَ أَنَّ غَضَبَ اللَّـهِ عَلَيْهَا إِن كَانَ مِنَ الصَّادِقِينَ ﴿٩﴾ وَلَوْلَا فَضْلُ اللَّـهِ عَلَيْكُمْ وَرَحْمَتُهُ وَأَنَّ اللَّـهَ تَوَّابٌ حَكِيمٌ ﴿١٠﴾ " އަދި އެއުރެންގެ އަމިއްލަ نفس ތައް މެނުވީ ހެކިދޭބަޔަކު އެއުރެންނަށް ލިބިގެންނުވާ حال، އެއުރެންގެ އަނބީންނަށް قذف ކުރާމީހުން (ދަންނާށެވެ!) ފަހެ، އެއިން ކޮންމެ މީހަކު، اللَّه ގަންދީ ހަތަރު ހުވައިން ހުވާކުރުން ހުށްޓެވެ. ހަމަކަށަވަރުން، އޭނާއީ ތެދުވެރިންގެ ތެރެއިންވާ މީހަކު ކަމަށެވެ. އަދި ފަސްވަނަ ހުވާކުރުން ހުށްޓެވެ. އޭނާއީ ދޮގުވެރިންގެ ތެރެއިންވާ މީހަކު ކަމުގައިވާނަމަ، ހަމަކަށަވަރުން، اللَّه ގެ لعنة އޭނާގެ މައްޗަށް ހުރިކަމަށެވެ. ހަމަކަށަވަރުން، އޭނާއީ ދޮގުވެރިންގެ ތެރެއިންވާ މީހެއްކަމަށް اللَّه ގަންދީ އެކަނބުލޭގެ ހަތަރުހުވައިން ހުވާކުރުމުން، އެކަނބުލޭގެ ކިބައިން عقوبات (އެބަހީ: حد ޖެހުން) ކެނޑޭނެތެވެ. އަދި ފަސްވަނަ ހުވާކުރުން ހުށްޓެވެ. އޭނާއަކީ ތެދުބުނާ މީހުންގެ ތެރެއިންވާ މީހަކު ކަމުގައިވާނަމަ، ހަމަކަށަވަރުން، اللَّه ގެ ކޯފާ އެކަނބުލޭގެ މައްޗަށް ހުރިކަމަށެވެ. އަދި اللَّه ގެ فضل ވަންތަކަމާއި، އެކަލާނގެ رحمة ވަންތަކަން ތިޔަބައިމީހުންގެ މައްޗަށް ނުވާނަމައެވެ. (އެބަހީ: އެކަލާނގެ رحمة ވަންތަކަން ނުވާނަމަ، ތިޔަބައިމީހުން فضيحة ކުރައްވައި ހަލާކުކުރައްވައިފީހެވެ.) އަދި ހަމަކަށަވަރުން، اللَّه އީ، ގިނަގިނައިން توبة قبول ކުރައްވާ، حكيم ވަންތަ ރަސްކަލާނގެއެވެ."\nމި ދަލީލަކީ ޑީއެންއޭ އަކީ މުޢުތަބަރު އެއްޗެއް ނޫންކަމަށް ވިދާޅުވާ ބޭފުޅުންގެ ވެސް ދަލީލެވެ. ނަމަވެސް ޑީއެންއޭ އަކީ މުޢުތަބަރު އެއްޗެއްކަމުގައި އެ ދަލީލުން ދިލާލަތު ކޮށްދޭ ގޮތަކީ ކޮބައިތޯއެވެ؟ އާދެ، މި ބޭފުޅުން ވިދާޅުވަނީ އެ އާޔަތުގައި އެ ވަނީ ފިރިމީހާއަށް ކޮޅަށް ބާރު ލިބޭ ގޮތައް ހެކި ދޭނެ އިތުރު ބަޔަކު ނެތިއްޖެ ޙާލަތުގައި ލިޢާން ކުރަންޖެހޭ ވާހަކަ އެވެ. ޑީއެންއޭ އަކީ އިތުރު ހެއްކެކެވެ. މިފަދަ ކަށަވަރު ހެއްކެއްވާ އިރު، ކޮންމެހެން ލިޢާންކުރާކަން ނުޖެހޭނެކަމާއި އެ ހިސާބުން ނަސަބު ނަފީވި ކަމަށް ޝަރުޢީ ގޮތުން ކަނޑައެޅިދާނެކަމުގައެވެ. އާޔަތްތަކުގައި ނަސަބު ނަފީ ކުރުމުގެ ވާހަކައެއް ނެތެވެ. އޮތީ ލިޢާން ކުރުމުން ޢުޤޫބާތުން ( ޙައްދުން ) ސަލާމަތް ވާ ވާހަކައެވެ. ވީމާ ލިޢާން ކުރިޔަސް، ޑީއެންއޭ އިން އެކުއްޖާއަކީ ފިރިމީހާގެ ކުއްޖެއްކަން ސާބިތުވާނަމަ، އެކުއްޖާގެ ނަސަބު ނަފީއެއް ނުވާނެކަމުގައި ވިދާޅުވެފައިވެއެވެ. (ހިލާލީ،2001، 21،).\nޑީއެންއޭ އަކީ މުޢުތަބަރު އެއްޗެއްކަމުގައި ވިދާޅުވާ ބޭފުޅުންގެ ނަޒަރުގައި ފިރިމީހާގެ މަޤުޞަދަކީ އަނބިމީހާ ބަދުނާމުކޮށްލުން ކަމުގައިވުމުގެ އިޙުތިމާލް އޮވެދާނެކަމުގައެވެ. އެފަދަ ޙާލަތުގައި ޑީއެންއޭ އަކީ ޙަޤީޤަތް ހާމަކޮށްދޭނެ ވަސީލަތެވެ.\nނަސަބު ނަފީކުރުމުގައި ޑީއެންއޭއަކީ ލިޢާން ފިޔަވައި މުޢުތަބަރު ވަސީލަތަކަށް ވުމާމެދު ޢިލްމުވެރިންގެ މެދުގައި އޮތް ބަހުޘަށް ނަޒަރު ހިންގައި، ދަލީލުތައް ބެލުމަށް ފަހު، އަޅުގަނޑުގެ ނަޒަރުގައި މިކަމުގައި އޮތް ރާޖިޙު ރައުޔަކީ ލިޢާންކުރުމާއި ނަސަބު ނަފީކުރުމުގެ ތެރެއަށް ޤަޠުޢީ އަދި ޡައްނީ ޤަރީއެއްގެ ގޮތުގައި ވެސް ޑީއެންއޭ ވެއްދުމަކީ ރަނގަޅު ގޮތެއްނޫންކަމެވެ. މިއީ މުސްލިމް ވޯލްޑް ލީގްގެ އިސްލާމީ ފިޤުހު އެކަޑެމީގެ ޤަރާރުގައި ވެސް ވާގޮތެވެ. މިގޮތައް އަޅުގަނޑަށް ފެންނަ މުހިންމު ސަބަބުތައް ދަންނަވާލާނަމެވެ.\n- ޑީއެންއޭއަކީ ނަސަބު ނަފީ ކުރުމުގައި މުޢުތަބަރު ވަސީލަތެއް ނޫންކަމުގައި ވިދާޅުވާ ޢިލްމުވެރިންގެ ޙުއްޖަތްތައް އަޅުގަނޑުގެ ނަޒަރުގައި ވަރުގަދަ ވުމެވެ. ޑީއެންއޭ އަކީ ނަސަބު ނަފީ ކުރުމުގައި މުޢުތަބަރު އެއްޗެއްކަމުގައި ވިދާޅުވާ ބޭފުޅުން ޑީއެންއޭ އާ ޤިޔާސްކުރަނީ "ހެކި ދޭ ހެކިވެރިޔާއާއެވެ. " މިޤިޔާސަކީ އަޅުގަނޑުގެ ނަޒަރުގައި ފާސިދު ޤިޔާސެކެވެ. އެހެނީ ހެކިވެރިޔާ ނުވަތަ ހެކި ވެރިން ހެކި ވެރިންނަށް ވަނީ ވަކި ޝަރުޠު ތަކެއް ޝަރުޢީ ގޮތުން ފުރިހަމަ ވުމުންނެވެ. ނަމަވެސް އާޔަތުގައި (شُهَداَء، ހެކި ބަސްދޭ ހެކިވެރިން،) ލަފްޒުގެ ބަދަލުގައި ( بَيّنَة- ހެކި) މި ލަފްޒު އައިސްފައިވާ ނަމަ އެބޭފުޅުންގެ ބަސް ޤަބޫލު ކުރެވިދާނެއެވެ. އެ ގޮތައް އާޔަތުގައި ނެތުމުން ބުރަވެވޭނީ ޑީއެންއޭ އަކީ ޝަރުޢީ ގޮތުން ނަސަބު ނަފީ ކުރެވޭނެ ވަރުގެ ބުރަދަނެއް ހުރެ، އަދި ހެކިވެރިންގެ ހެކިބަހާ އެއްވަރުގެ ޤަޠުޢީ ޙުއްޖަތެއް ނޫންކަމުގައެވެ.\n- ޝަރީޢަތުގެ މަޤުޞަދަކީ ނަސަބުގެ ކަންކަމުގައި ލައްވާފައިވާ ނިޒާމު ދެމެހެއްޓުމެވެ. އެއިގެ ތެރެއަށް އިތުރު ކަންކަން ވަންނަން ވެއްޖެ ނަމަ ޝަރުޢުގައި ކަނޑައަޅުއްވާފައިވާ މަތިވެރި ޙިކުމަތްތެރި ނިޒާމު ގެއްލިދާނެއެވެ. ލިޢާން ކުރުންވަނީ ޚާއްޞަ ނާދިރު ޙާލަތުގައެވެ. ލިޔާންގެ ޙުކުމް ބަޔާންކުރި އާޔަތްތައް ނިންމަވާލައްވަމުން މާތް ﷲ ވަޙީކުރައްވާފައިވަނީ އެކަލާނގެ އީ ޙިކުމަތްވަންތަ ރަސްކަލާނގެ ކަމުގައެވެ. އެހެންކަމުން ދޭހަވަނީ ލިޢާނު ކުރުމުގައި އިންސާނުންނަށް ބުއްދިއަށް ތަޞައްވުރު ނުކުރެވޭ މަތިވެރި ޙިކުމަތްތަކެއް ވެދާނެކަމެވެ.\n- ލިޢާންކުރުމަކީ ޤުރުއާނާއި ސުންނަތާއި އިޖުމާޢުން ސާބިތުވާ މަތިވެރި ޙުކުމެކެވެ. އެ ޙުކުމް ޤާއިމު ކުރުމަކީ އަޅުކަމެކެވެ. އެ ޙުކުމް އުވާލުމާއި އެ ޙުކުމްގެ ބަދަލުގައި އެހެން ގޮތެއް ޚިޔާރު ކުރުމަކީ ހުއްދަވާނެ ކަމެއްނޫނެވެ.\n- ޑީއެންއޭއިން ޙަޤީޤަތް ހާމަވިޔަސް އެއިގެ މައްޗަށް ޝަރުޢީ ގޮތުން ވަކި ކަންކަމެއް ތަރުތީބު ވެގެން ނުދާނެކަމަށް ޖުމުހޫރު ޢިލްމުވެރިން އެއްބަސްވެލައްވައެވެ. ނަމަވެސް ލިޢާންއަކީ އެއިގެ މައްޗަށް ވަކި ކަންކަމެއް ތަރުތީބު ވެގެންދާ ކަމެކެވެ. ކައިވެނި ރޫޅުމާއި ޙައްދުން ސަލާމަތްވުމާއި ދަރީގެ ނަސަބު ނަފީ ވުން ފަދަ ކަންކަމެވެ.\n- ލިޢާންގެ ބަދަލުގައި ނަސަބު ނަފީ ކުރުމަށްޓަކައި ޑީއެންއޭ ބޭނުންކުރުން ހުއްދަ ކަމަށް ބުނާ ނަމަ، އެއީ ޝަރުޢީ ހުކުމެއް ތަޢުޠީލު ކޮށްލުމެވެ. ( ހުއްޓުވާލުމެވެ) އެއީ ހުއްދަވާނެ ކަމެއްނޫނެވެ. އެއީ ޝަރީޢަތުގެ މަޤުޞަދުތަކާ ފުށުއަރާ ކަމެކެވެ.\n- ޑީއެންއޭ އަކީ އޭގެ ޒާތުގައި ކަށަވަރު ތެދު އެއްޗެއްކަމުގައި ވީ ނަމަވެސް، އެ ތަޙުލީލު ކުރެވޭ ގޮތަކުން ނުވަތަ އެހެން ވެސް ނުފޫޒަކުން އެއިގެ ނަތީޖާއަށް ބަދަލު ގެނެވިދާނެ ، ނުވަތަ ނަތީޖާއަށް ބަދަލު އަތުވެދާނެ ފަދަ ޙާލަތްތަކެއް އަތުވެދާނެކަމުގެ އިޙުތިމާލު އޮތުމުން ނަސަބު ނަފީ ކުރުން ފަދަ ޙައްސާސްކަމެއްގައި އެއިގެ މައްޗަށް ބުރަވުމަކީ ޙިކުމަތްތެރި ގޮތެއްނޫނެވެ.\n- ލިޢާންގެ ޙިކުމަކީ ދެމަފިރިންގެ އަނބުރު ޙިމާޔަތްކޮށް، ކުށްކުރި މީހާ ފަޟީޙަތް ނުވެ އަދި އެދެމީހުން ވެސް އަދަބުން ސަލާމަތްކޮށް އެމީހުންގެ ކަންކަން އާޚިރަތަށް ދޫކޮށްލުމެވެ. އެދެމީހުންގެ ތެރެއިން ދޮގުވެރިޔަކީ ކާކުކަން ދެނެވޮޑިގެންވާ މާތް ﷲ އެވެ. މިހެން މިކަން އޮއްވާ އެ ދޭތެރެއަށް ޑީއެންއޭ ވަދެއްޖެ ނަމަ، މިސާލަކަށް ފިރިމީހާގެ ތުހުމަތަކީ ތެދު ތުހުމަތެއްކަން ޑީއެންއޭ އިން ކަށަވަރު ވެއްޖެ ނަމަ އަންހެން މީހާ ފަޟީޙަތްވީއެވެ. އަދި އޭނާއަކީ ޒިނޭ ކުރާ މީހެއްކަމުގައި އެންމެނަށް ހާމަވީއެވެ. މިހެންކަމުން ލިޢާންގެ ޙުކުމް އޮތް ގޮތަށް ދަމަހައްޓަން ޖެހެއެވެ.\nމި މައުޟޫޢަކީ އަދިވެސް ޢިލްމީ ގޮތުން ގިނަ ބަޙުޘް ހިނގަމުންދާ މައުޟޫޢެކެވެ. ޚިޔާލަކީ ތަފާތު އެއްޗެކެވެ. އަޅުގަނޑުގެ ނަޒަރުގައި އެންމެ ޙިކުމަތްތެރި ގޮތަކީ ޝަރުޢުގެ ޤަޠުޢީ ޙުކުމްތައް އުނިއިތުރެއް ނުގެނެސް ހުރި ގޮތައް ދެމެހެއްޓުމެވެ. ޝަރުޢީ ގޮތުން ނަސަބު ނަފީ ކުރުމުގައި ޑީއެންއޭ ބޭނުން ކުރުން ހުއްދަވުމާމެދު ފިޤުހުވެރިންގެ މެދުގައި ޚިލާފު ހުއްޓަސް، ޑީއެންއޭ ބޭނުން ކުރުން ހުއްދަ ގިނަ ދާއިރާތަކެއްގެ މައްޗަށް އެބޭފުޅުން އެއްބަސްވެވަޑައިގެންފައިވެއެވެ. އެއިގެ ނަސަބު ސާބިތު ކުރުމުގެ ބައެއް ޙާލަތްތަކާއި ޖިނާއީ ކުށްތަކުގައި ޤަރީނާއެއްގެ ގޮތުން ބޭނުންކުރުން ހިމެނެއެވެ. އެ ކަންކަން ކުރީގެ މަޒްމޫނުގައި ބަޔާންވެ ހިނގައްޖެއެވެ.\nސައިންސް ޑރ. މުހައްމަދު ޝަހީމް އަލީ ސައީދު ދީނީ އިލްމުވެރިން + ޖިއްދާއިން މާލެއަށް


AFC Cup ge Group E ge match thah baavaan Raajje in bid kohfi\nއޭއެފްސީ ކަޕްގައި ރާއްޖޭގެ މާޒިޔާ އާއި އިންޑިއާގެ ޗެންނާއީ އެފްސީ ކުޅުނު މެޗުގައި މާޒިޔާގެ އިބްރާހިމް މަހްދީ ބޯޅަ ކޮންޓްރޯލް ކުރަން މަސައްކަތް ކުރަނީ\nއޭއެފްސީ ކަޕްގެ ދެކުނު އޭޝިއާ ޒޯން ނުވަތަ ގުރޫޕް އީ ގެ ބާކީ މެޗުތައް ބާއްވަން ރާއްޖެއިން ބިޑް ކޮށްފި އެވެ.\nކޮރޯނާ ވައިރަސް އާ ގުޅިގެން ކުރިއަށް ނުގެންދެވުމުން މެދުކަނޑާލި އޭއެފްސީ ކަޕްގެ ގުރޫޕް ސްޓޭޖު މެޗުތައް ކުރިއަށް ގެންދިއުމަށް އޭއެފްސީ ނިންމާފައި ވަނީ މެޗުތައް އެއް ސިޓީއެއްގެ ގޮތުގައި ކުޅުމަށެވެ. ކުރިން އޮންނަ ގޮތަށް ހޯމް އެންޑް އަވޭ މެޗުތައް ކޮރޯނާ ވައިރަސް އާ ގުޅިގެން ކުރިއަށް ނުގެންދެވޭނެ ކަމަށް އޭއެފްސީ ން ވަނީ ބުނެފަ އެވެ. އެއީ އެއް ގައުމުން އަނެއް ގައުމަށް ދަތުރު ކުރުމުގައި އަދިވެސް ރައްކާތެރި ކަމެއް ނެތުމުންނެވެ.\nއޭއެފްސީ ކަޕް މާޗް މަހު މެދުކަނޑާލީ، ދެކުނު އޭޝިއާ ޒޯންގެ ގުރޫޕް ސްޓޭޖުގެ ދެ މެޗު ކުޅުމަށް ފަހު އެވެ. މި ސަރަހައްދުން އޭއެފްސީ ކަޕްގައި ވާދަ ކުރާ ޓީމުތައް ހިމެނޭ ގައުމުތަކުގެ ތެރެއިން، ވައިރަސްގައި އެންމެ ސޭފް ގައުމަކަށް އޮތީ ރާއްޖެ އެވެ. ރާއްޖެއިން އޭއެފްސީ ކަޕްގައި މިފަހަރު ދެ ޓީމު ވާދަ ކުރެ އެވެ. ދެން ހިމެނެނީ ބަންގުލަދޭޝް އާއި އިންޑިއާގެ ޓީމުތަކެވެ. ބަންގުލަދޭޝްގެ ބޮށުންދަރާ ކިންގްސް އަތުން ރާއްޖޭގެ ޓީސީ ބަލިވީ 5-1 ންނެވެ. އިންޑިއާގައ މާޒިޔާއިން ވަނީ ޗެންނާއީ އާ 2-2 ން އެއްވަރު ކޮށްފަ އެވެ.\nއެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވީ، ސެންޓްރަލްކޮށް މުބާރާތް ކުޅުމަށް ހަމައްސާފައި ވުމުން، ގުރޫޕް ސްޓޭޖުގެ ބާކީ ހުރި މެޗުތައް ކުރިއަށް ގެންދިއުމަށް ރާއްޖެއިން ބިޑު ކޮށްފައިވާ ކަމަށެވެ.\nސައުތު އޭޝިއާ ޒޯންގެ ގުރޫޕް ސްޓޭޖު މެޗުތައް ކުރިއަށް ގެންދިއުމަށް ހަމަޖެހިފައި ވަނީ އޮކްޓޯބަރު 23 ން ނޮވެމްބަރު ހަތަރަކަށެވެ. އެއް ގައުމެއްގައި ހުރިހާ މެޗުތަކެއް ކުޅުނަސް ގުރޫޕް ސްޓޭޖު މެޗުތައް ކުރިއަށް ގެންދާނީ ދެ ލެގް ހިމެނޭ އުސޫލަށެވެ. ނޮކައުޓް ސްޓޭޖު މެޗުތައް ކުރިއަށް ގެންދާނީ އެއް މެޗު ކުޅޭ ގޮތަށެވެ.\nއެފްއޭއެމް އޭއެފްސީ ބައްސާމް އަދީލް ޖަލީލް + އޭއެފްސީ ކަޕް\nފަހަތުން އަރާ އޭޓީކޭ މާޒިޔާ ކަޓުވާލައިފި


SunOnline: ޑީވާ މޯލްޑިވްސް ރިސޯޓުގެ ކޮޓަރިއެއް ތެރޭ މުވައްޒަފަކު ދަން ޖެހިފައި ހުއްޓައި ފެނިއްޖެ\nޑީވާ މޯލްޑިވްސް ރިސޯޓުގެ ކޮޓަރިއެއް ތެރޭ މުވައްޒަފަކު ދަން ޖެހިފައި ހުއްޓައި ފެނިއްޖެ\nހައްވާ ލުބްނާ 11 Jul 2011, 20:15\n20:16 އދ. އަތޮޅުގެ ޑީވާ މޯލްޑިވްސް ރިސޯޓްގައި މަސައްކަތްކުރާ މުވައްޒަފަކު ރިސޯޓުގެ ކޮޓަރިއެއް ތެރޭ ދަންޖެހިފައި ހުއްޓައި މިއަދު ފެނިއްޖެ އެވެ.\nމިއަދު މެންދުރު 1:30 އެހާކަންހާއިރު ދަން ޖެހިފައި ހުއްޓާ ފެނުނީ އެ ރިސޯޓްގައި މަސައްކަތްކުރާ ސ. ހިތަދޫ ކޮކާހަނދުވަރުގެ، ހަސަން މިއާޒު،24 އެވެ. އޭނާ ދަން ޖެހިފައި ހުއްޓާ ފެނުނީ މުވައްޒަފުން ތިބޭ ކޮޓަރިން ކަމަށް ވެސް މައުލޫމާތު ލިބިފައިވެ އެވެ.\nފުލުހުންގެ މީޑިއާ އޮފިޝަލް ސަބް އިންސްޕެކްޓާ އަހުމަދު ޝިޔާމް ވިދާޅުވީ، ރިސޯޓެއްގައި މަސައްކަތްކުރާ މުވައްޒަފަކު ދަން ޖެހިފައި ހުއްޓާ ފެނުނު ކަމުގެ ރިޕޯޓް މިއަދު މެންދުރު ފަހު ލިބިފައިވާ ކަމަށެވެ. އެ ހާދިސާއާ ގުޅޭ އިތުރު ތަފްސީލެއް ނުދެއްވަ އެވެ.\nޝިޔާމް ވިދާޅުވީ މައްސަލަ ދަނީ ތަހުގީގުކުރަމުން ކަމަށެވެ.\nސަން އަށް އެނގިފައިވާ ގޮތުގައި މިއާޒުގެ ހަށިގަނޑު މިހާރު އޮތީ އދ. މާމިގިލީގަ އެވެ. މިއާޒްގެ ހަށިގަނޑު ރަށަށް ފޮނުވުމުގެ ހުރިހާ އިންތިޒާމެއް ހަމަޖައްސައިދޭނެ ކަމުގެ ޔަގީންކަން ޑީވާ ރިސޯޓުން ދީފައިވާ ކަމަށް މިއާޒްގެ އާއިލާއިން ބުންޏެވެ.\nސަން އަށް މައުލޫމާތު ދެމުން މިއާޒްގެ ބޭބެ ބުނީ، ކަން ހިނގައިދިޔަ ގޮތް ރިސޯޓް ކުދިން އޭނާ އަށް ކިޔައިދީފައިވާ ކަމަށެވެ. އެގޮތުން މިއާޒް އެންމެ ފަހުން ފެނުނީ އެ ރިސޯޓުގައި މަސައްކަތްކުރާ އާއިލީ ގޮތުން ތިމާގެ ކުއްޖަކާއެކު ކާން އިންދާ ކަމަށާއި ކެއުން ހުއްޓާލައި، އޭނާ ކޮޓަރިއަށް ދިޔައީ ފޯނެއް އައުމުން ކަމަށް އޭނާ ބުންޏެވެ.\nއަދި އޭނާ ފޯނަށް ޖަވާބު ނުދޭތީ ވީގޮތެއް ބެލުމަށް ބައެއް މުވައްޒަފުން ދިޔައިރު ކޮޓަރި ހުރީ ތަޅުލައިފަ ކަމަށާއި އަދި ދޮރުގައި އެނދު ވިއްދައި އެތަނަށް ބޭރުން ނުވަދެވޭނެ ގޮތަށް ހަދައިފަ ހުރި ކަމަށް ވެސް އޭނާ ބުންޏެވެ.\nއެހެންކަމުން، އޭނާ އަމިއްލަ އަށް ދަން ޖެހުނީ ކަމަށް ގަބޫލު ކުރެވޭ ކަމަށް ވެސް އޭނާ ބުންޏެވެ.\nނަމަވެސް، މިއާޒްގެ މަންމަ އަށް މި ހަބަރު ގަބޫލުކުރަން ވަނީ ދަތިވެފަ އެވެ. ދަން ޖެހުނު ހަބަރު ލިބުމުން ޝޮކެއް ލިބުމުން މަންމަގެ ހާލު ދެރަވެ، ހިތަދޫ ރީޖަނަލް ހޮސްޕިޓަލުގައި އެޑްމިޓްކޮށް އަންނަނީ ފަރުވާދެމުންނެވެ.\nއާއިލާއިން ބުނީ، "މިއާޒް ދަން ނުޖެހޭނޭ" އޭނާގެ މަންމަ ތަކުރާރުކޮށް ބުނަމުންދާ ކަމަށެވެ.\nމީގެ އިތުރުން، މިއާޒް ލޯބިން ގުޅިގެން އުޅުނު މ. އަތޮޅުގެ އަންހެން ކުއްޖައާ މީގެ ދުވަސްތަކެއް ކުރިން މައްސަލަތަކެއް ޖެހިގެން އުޅުނު ކަމުގެ މައުލޫމާތު މިއާޒްގެ ބައެއް ރައްޓެހިންގެ ފަރާތުން ލިބިފައިވާތީ، އެކަން އިތުރަށް ބަލަމުންދާ ކަމަށް ވެސް އާއިލާއިން ބުނެ އެވެ.


3 rasheh ge gondu dhoh himaayaiy kuran 72 million rufiya ge mashroou eh MTCC ah | Mihaaru\nޚަބަރު / އެމްޓީސީސީ\nތިން ރަށެއްގެ ގޮނޑުދޮށް ހިމާޔަތްކުރަން 72 މިލިއަން ރުފިޔާގެ މަޝްރޫއެއް އެމްޓީސީސީއަށް\nތިން ރަށެއްގެ ގޮނޑުދޮށް ހިމާޔަތްކުރުމަށް އެމްޓީސީސީއާ ހަވާލުކުރުން-- ފޮޓޯ: ޕްލޭނިން މިނިސްޓްރީ\n25 ނޮވެމްބަރ 2021 - 15:27\nބ. ދަރަވަންދޫ އާއި އެ އަތޮޅު ކެންދޫ އަދި ސ. ހިތަދޫގެ ގޮނޑުދޮށް ހިމާޔަތްކުރުމަށް 72 މިލިއަން ރުފިޔާގެ މަޝްރޫއުއެއް އެމްޓީސީސީއާ މިއަދު ހަވާލުކޮށްފި އެވެ.\nޕްލޭނިން މިނިސްޓްރީ އާއި އެމްޓީސީސީއާ ދެމެދުވި އެއްބަސްވުމުގެ ދަށުން ކެންދޫގެ ގިރާ ސަރަހައްދު ހިމާޔަތްކުރުމަށް 803 މީޓަރުގެ ބްރޭކްވޯޓާ އާއި، 90 މީޓަރުގެ ދެ ގްރޮއިން ހަދާނެ އެވެ. އަދި 80 މީޓަރުގެ ބޮޑު ހިލައިގެ ރިވެޓްމެންޓެއް ޖެހުމާ އެކު 20 މީޓަރު ފުޅާ، 40 މީޓަރު ދިގު ސަރަހައްދެއް ފުންކޮށް މޫދަށް އެރޭ ސަރަހައްދެއް ތަރައްގީކުރާނެ އެވެ. ޖުމްލަ 39.9 މިލިއަން ރުފިޔާގެ މި މަޝްރޫއު ނިންމުމަށް ދީފައި ވަނީ އެއް އަހަރެވެ.\nދަރަވަންދޫގެ ގޮނޑުދޮށް ހިމާޔަތްކުރުމުގެ މަޝްރޫއުއަކީ 22 މިލިއަން ރުފިޔާގެ މަޝްރޫއު އެކެވެ. ގާތްގަނޑަކަށް ހަ މަސް ދުވަހުގެ ތެރޭގައި ނިންމާ ގޮތަށް ހަވާލުކުރި އެ މަޝްރޫއުގެ ދަށުން، އެ ރަށުގެ ގިރާ ސަރަހައްދުގައި 490 މީޓަރުގެ7ބްރޭކްވޯޓާ ހަދައި، 96 މީޓަރުގެ ރިވެޓްމަންޓް ޖަހާނެ އެވެ. އަދި އެރަށުގެ އުތުރު ފަރާތު ގޮނޑު ދޮށް ވެލިން މުއްސަނދި ކުރާނެ ކަމަށް ވެސް މިނިސްޓްރީން ބުންޏެވެ.\nހިތަދޫ ގޮނޑުދޮށް ހިމާޔަތްކުރުމުގެ މަޝްރޫއުއަކީ 165 ދުވަހުގެ ތެރޭގައި ނިންމާ ގޮތަށް 11.6 މިލިއަން ރުފިޔާގެ މަޝްރޫއު އެކެވެ. މި މަޝްރޫއުގައި ހިތަދޫގެ ހުޅަނގުފަރާތުން 570 މީޓަރުގެ ސަރަހައްދެއްގައި ޖިއޯޓިއުބް ރިވެޓްމެންޓް ޖެހުމާއި 15 މީޓަރު ފުޅާ، 50 މީޓަރު ދިގު ސަރަހައްދެއް ފުންކޮށް މޫދަށް އެރޭ ސަރަހައްދެއް ވެސް ހަދާނެ އެވެ. އެ ރަށުގައި ވެސް 100 މީޓަރުގެ ބޮޑު ހިލައިގެ ބްރޭކްވޯޓާއެއް ހަދާނެ އެވެ.\nމިއީ މި ތިން ރަށަށް ދިމާވެފައިވާ ރަށް ގިރުމުގެ މައްސަލައަށް ހައްލެއް ހޯދުމަށް ކުރިއަށް ގެންދާ މަޝްރޫއުއެކެވެ.\nސ. ހިތަދޫ އެމްޓީސީސީ ބ. ކެންދޫ ބ. ދަރަވަންދޫ\nދަރަވަންދޫ ގިރާ ސަރަހައްދު ހިމާޔަތްކޮށް، ބީޗް ވެލިން މުއްސަދިކޮއްދޭ ވާހަކަ އޮތީމަ ވަރަށް އުފާވެއްޖެ. އެއީ އަހަރެން މިހާރު ޗުއްޓީ ހޭދަކޮއްލަން ދާ ރަށް.\nބ އަތޮޅުގެ ފަޅުރަށްތައް ވިއްކާފަ މަހުޖަނުންއަތުން މިލިއަނުން ޑޮލަރު އަތުލައިގެން ފައިސާގަނޑު މާލެގެންގޮއްސަ ބ އަތޮޅަށް މިއޮތީ ގޮނޑުދޮށް ހަލާކުކުރުމުގެ މަޝްރޫއުތެރެއިން 20 މީޓަރު ފުޅާ، 40 މީޓަރު ދިގު މޫދަށް އެރޭ ސަރަހައްދެއް ހެދުން. ކުރީގަ މާވަހަރު ހިފައިގެން ދިޔައިމަ މުންޑެއް ދީއުޅުނީ.\nލާރި ގިނަވީ، ޕުރިންޓް ކޮއްލާފަ ދީދެން.


Vmedia In Vaki Kuraa Muvazzafunnah Therapy Aai Counseling Dhenee - Vaguthu\nވީމީޑިއާ އިން ވަކިކުރާ މުވައްޒަފުންނަށް ތެރަޕީ އާއި ކައުންސެލިންގ ދެނީ\nވީމީޑިއާއިން ވަކި ކުރާ މުވައްޒަފުންނަށް ތެރަޕީ އާއި ކައުންސިލުން ދޭން ނިންމާފައިވާކަމަށް އެ މީޑިއާއިން ބުނެފިއެވެ.\nވީ މީޑިއާއިން 40 މުވައްޒަފުން ވަކި ކުރަން ނިންމާފައިވާކަން "ވަގުތު"އަށް ވަނީ ކަށަަވަރުވެފައެވެ.\nވީމީޑިއާގެ ސީނިއާ މުވައްޒަފަކު ކުރިން ބުނެފައި ވަނީ މުވައްޒަފުން މަދުކުރަން ނިންމާފައި ވަނީ ކުންފުނީގެ ޚަރަދުތައް ކުޑަކުރަން ކަމަށެވެ.\nއެ ހަބަރު ފެތުރެމުން އަންނަތާ ދުވަސްކޮޅެއް ފަހުން، މިއަދު ވީމީޑިއާގެ ޓްވީޓާއިން ކުރި ޓްވީޓެއްގައި ބުނެފައި ވަނީ، ކުންފުނީގެ ހާލަތު ވަޒަންކޮށް، މުވައްޒަފުން ވަޒީފާއީން ވަކި ކުރުމުގެ މަސައްކަތުން މުވައްޒަފުންނަށް ނަފްސާނީ އަސަރުތަކެއް ކުރާނެކަން އެ ކުންފުންޏަށް އިނގޭ ކަމަށާއި، އެހެންވެ އެ މުވައްޒަދުންނަށް ނަފްސާނީ އެހީތެރިކަން ފޯރުކޮށްދޭން ނިންމާފައިވާ ކަމަށެވެ.\nއެގޮތުން މުވައްޒަފުންނަށް ޕްރޮފެޝަނަލް ސައިކޮ-ސޯޝަލް ތެރަޕީ ސެޝަން ތައާރަފުކޮށް، ކެރިއާ ގައިޑެންސާއި، ކައުންސެލިން ދިނުމަށް ވަނީ ނިންމާފައެވެ.\nވީ މީޑިއާގެ އެންމެ މަޝްހޫރީ ވީޓީވީއެވެ. ވީޓީވީގެ އިތުރުން ރޭޑިއޯ ސްޓޭޝަނަކާއި އޮންލައިން ވެބްސައިޓެއް ވެސް ވީމީޑިއާގައި ހިމެނެެއެވެ. އަދި ދާދިފަހުން ވަނީ ފިލްމް ވެސް އުފައްދަން ފަށާފައެވެ.\nވީޓީވީ އަކީ ރާއްޖޭގައި ދެވަނަ އަށް އުފެއްދި ޕްރައިވެޓް ޓީވީ ސްޓޭޝަނެވެ. ވީޓީވީގެ ޚިދުމަތް ފެށީ 2008 ވަނަ އަހަރު އެވެ.\nއޮކްޓޯބަރ 1, 2019 16:34\n19 ސެޕްޓެމްބަރުން ފެށިގެން ބަޔަކަށް ކައުންސެލިންގް ދީގެން ވެރިކަމެއް ހޮވީމަތާ މިހާރު ހުރިހާކަމެއްވެސް އޯކޭ ވެގެން މި އުޅެނީ! ކޮންމެ ބަޔަކަސް ވަޒީފާއިން ކަޑާލުމަކީ އެ އިންސާނަކަށް ލިބޭނެ އެންމެ ނިކަމެތިކަން. ކުޑަކުޑަ މުސާރައަކަށް މަސައްކަތްކުރާ އެ ނިކަމެތީން ކަޑާލާކަށް ހެޔޮނުވާނެ! ޔާ ﷲ، އެ އެންމެހައި މީސްތަކުންނަށް ހެޔޮ ގޮތް މިންވަރުކުރައްވާށި!\nއޮކްޓޯބަރ 1, 2019 16:36\nއެ 40 މީހުންތެރޭގަ ޔަގީނުންވެސް އުޅޭނެ މި ސަރުކާރު ހޮވަން ވޯޓުދިން މީހުން. މިހާރު ހިތައް އަރާނެ ކިހާ ރަނގަޅުހޭ ވޯޓު ނުދިންނަމަ. ރާކަނިމަސް ކެވިފަ ތިބޭ ދެން!\nއޮކްޓޯބަރ 1, 2019 17:41\nޙަރަދު ކުޑަކުރަން މުވައްޒަފުން ކަނޑަންޏާ ބޮޑު ހަރަދެއް ކޮށްގެން ކައުންސެލިން ދެނީ ކޮން ބޭނުމަކުބާ؟؟ މުވައްޒަފުން ކަނޑަނީ ތަން ހިންގަން ތިބި މީހުން ބޭނުންވާ ގޮތަށް ކަންކަން ނުކުރެވޭތީ.. އެކަން ވަރަށް ސާފު.. އެހެން ނޫންނަމަ ތަނުގަ ހުރި ހަރުމުދާ ބޭރުކޮށްފަ ތަންތަނުން ބޭނުން ނެތިގެން އުކާ އެއްޗިއްސެއް ނުހޮވާނެ.. މީ ވަރަށް ވާހަކަ..\nއޮކްޓޯބަރ 1, 2019 22:34\nއެ މީހުންނަށް ވަގުތުންވަޒީފާ ހަމަޖައްސަދޭންވީނު


Mintheege hamahamakan gaaimkurumugai Eki Dhaairathakuge Zimma Thakeh Ebahuri: Minister މިންތީގެ ހަމަހަމަކަން ޤާއިމުކުރުމުގައި އެކި އެކި ދާއިރާތަކުގެ ޒިންމާތަކެއް އެބަހުރި: މިނިސްޓަރ – Huvadhoo News Mintheege hamahamakan gaaimkurumugai Eki Dhaairathakuge Zimma Thakeh Ebahuri: Minister Huvadhoo News\nމިންތީގެ ހަމަހަމަކަން ޤާއިމުކުރުމުގައި އެކި އެކި ދާއިރާތަކުގެ ޒިންމާތަކެއް އެބަހުރި: މިނިސްޓަރ\nޖެންޑާރ މިނިސްޓަރ ޢާޢިޝަތު މުޙައްމަދު ދީދީ\nޖެންޑަރ އީކުއަލިޓީ ޤާނޫނުގެ ދަށުން މިންތީގެ ހަމަހަމަކަން ޤާއިމުކުރުމުގައި އެކި އެކި ދާއިރާތަކުގެ ޒިންމާތައް އެބަހުރި ކަމަށާއި މި މަސައްކަތްތަކަކީ ހަމައެކަނި ޖެންޑަރ، މިނިސްޓަރީއަށް ޚާސިލުކުރެވޭނެ ކަންކަމެއް ނޫން ކަމަށް މިނިސްޓަރ އޮފް ޖެންޑަރ ފެމިލީ އެންޑް ސޯޝަލް ސާރވިސަސް ޢާއިޝަތު މުޙައްމަދު ދީދީ ވިދާޅުވެއްޖެއެވެ.\nމިނިސްޓަރ މިހެން ވިދާޅުވީ މިއަދު ފާހަގަކުރާ ބައިނަލްއަޤްވާމީ އަންހެނުންގެ ދުވަހުގެ މުނާސަބަތުގައި ދެއްވި ޚިޠާބުގައެވެ.\nބައިނަލްއަޤްވާމީ އަންހެނުންގެ ދުވަހުގެ މުނާސަބަތުގައި ދުވަހުގެތަހުނިޔާ ފޮނުއްވައި ޖެންޑަރ މިނިސްޓަރ ޢާއިޝަތު މުޙައްމަދު ދީދީ ދެއްވި ޚިޠާބުގައި ވިދާޅުވީ، ޖެންޑަރ އީކުއަލިޓީ ޤާނޫނުގެ ދަށުން މިންތީގެ ހަމަހަމަކަން ޤާއިމުކުރުމުގައި އެކި އެކި ދާއިރާތަކުގެ ޒިންމާތައް އެބަހުރި ކަމަށާއި، ޖެންޑާ މިނިސްޓްރީއަށް އެކަނި މިންތީގެ ހަމަހަމަކަން ޤާއިމެއް ނުކުރެވޭނެ ކަމަށެވެ.\nއެހެންކަމުން، އެކި ދާއިރާތަކުން މި ޕްލޭން ތަންފީޒުކުރުމަށް ހިނގާނެ ޚަރަދު އަންދާޒާކުރުމަށްޓަކައި “އެކްޝަން ޕްލޭންގެ ކޯސްޓް” ކުރުމުގެ މަސައްކަތްތަކެއް ކުރެވޭނެ ކަމަށެވެ. އަދި މި ކޯސްޓިން ގެ ސަބަބުން 2023 ވަނަ އަހަރުގެ ބަޖެޓް އެކުލަވާލާއިރު އެކްޝަން ޕްލޭން ތަންފީޒުކުރުމަށް ހުރިހާ ދާއިރާއަކުންވެސް އަންދާސާކޮށް ބަޖެޓް ކުރުމަށް ފަސޭހަވެގެންދާނެ ކަމަށްވެސް މިނިސްޓަރ ވިދާޅުވިއެވެ.\nހަމަ އެއާއެކު، ޖެންޑަރ އީކުއަލިޓީ ޤާނޫނުގެ ދަށުން، ކައުންސިލުތަކަށް ޒިންމާތައް ހަވާލުކުރުމަށް 2021 ޑިސެންބަރުގައި ޤަވާއިދެއް ގެޒެޓުކުރެވި، މި އަހަރުގެ ޖޫން މަހުން ފެށިގެން ޢަމަލުކުރަންފަށާނެ ކަމަށާއި އަދި މި މަސައްކަތްތައް އެންމެ ފުރިހަމަ ގޮތުގައި ރޭވުމަށްޓަކައި ކޮންމެ އަތޮޅެއްގައި ހުންނަ މިނިސްޓްރީގެ ފެމިލީ އެންޑް ޗިލްޑްރަން ސަރވިސް ސެންޓަރ ތަކުގެ ޖެންޑަރ އީކުއަލިޓީ އެކްޝަން ޕްލޭންއަށް އަހުލުވެރިކުރުމަށް ތަމްރީން ޕްރޮގްރާމެއް ކުރިއަށް ގެންދެވި މާރިޗު މަހުގެ ތެރޭގައި، އަތޮޅު ފެންވަރުގައި، ރަށު ކައުންސިލުތަކާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީތަކާ ގުޅިގެން އަމަލީ ސިފައެއްގައި އެކްޝަން ޕްލޭން ތަންފީޒުކުރުމަށްޓަކައި ޕްރޮގްރާމްތަކެއް ކުރިއަށް ގެންދެވޭނެ ކަމަށްވެސް މިނިސްޓަރުގެ ވާހަކަފުޅުގައި ވިދާޅުވިއެވެ.\nމިނިސްޓަރ ވިދާޅުވީ ދުނިޔޭގެ ގިނަ ޤައުމުތަކުގައި، އަދި ދިވެހިރާއްޖޭގައިވެސް ދިމާވާ ބޮޑެތި ކާރިސާތަކާއި، ކުރިމަތިވާ ހާލަތްތަކުގައި، ނޭދެވޭ އަސަރުތައް ކުރާ އެއް ބަޔަކީ އަންހެނުންނާއި އަންހެން ކުދިން ކަމަށެވެ. ކޮވިޑް-19 ގެ ޙާލަތުގައި އެކި ދާއިރާތަކުން މިކަން ސާފުކޮށް ފެނިގެންދިޔަ ކަމަށްވެސް މިނިސްޓަރ ވިދާޅުވިއެވެ.\n“އެގޮތުން، 2020 ވަނަ އަހަރުން ފެށިގެން ދިވެހިރާއްޖެއަށް ދިމާވި އިޤްތިޞާދީ ހީނަރުކަމުގެ ނޭދެވޭ އަސަރުތައް އެންމެ ބޮޑަށް ފެނިގެންދިޔައީ ގިނައިން އަންހެނުން ހަރަކާތްތެރިވާ ‘އިންފޯރމަލް ސެކްޓަރ’ގައި. ކޮވިޑް19 ލޮކްޑައުންއަށް ފަހު ވަކި ޖިންސަކަށް ވީތީ ކުރާ އަނިޔާގެ މައްސަލަތައް ރިޕޯޓުކުރާ މިންވަރު އިތުރުވެގެންދިޔައިރު، މިނިސްޓްރީއަށް ހުށަހެޅިފައިވާ ގިނަ މައްސަލަތަކަކީ އަންހެނުންނަށް ކުރާ އަނިޔާގެ މައްސަލަތް. އަޅުގަނޑުމެންގެ ނިޒާމުތައް މިހާރު ހުރި ގޮތުން، މިފަދަ ކޮންމެ ލޮޅުމެއްގައިވެސް، އޭގެ ނޭދެވޭ އަސަރުތައް އަންހެނުންނާއި އަންހެން ކުދިންނަށް ކުރިމަތިވޭ. ދުނިޔެއަށް ކުރިމަތިވެފައިވާ މޫސުމީ ބަދަލުތަކަކީވެސް މިފަދަ ކަމަކަށް ވެގެންދާނެ.” މިނިސްޓަރ ވިދާޅުވިއެވެ.\nޖެންޑަރ މިނިސްޓަރުގެ ޚިޠާބުގައި ދެމެހެއްޓެނިވި މާދަމާއަކަށް، އަންހެނުންގެ ބައިވެރިވުމާއި، އަންހެނުންގެ ހިއްސާ އިތުރުކުރަން ޖެހޭކަން ފާހަގަކުރައްވައި މިނިސްޓަރ ވިދާޅުވީ، 2030ވަނަ އަހަރަށް ދެމެހެއްޓެނިވި ތަރައްޤީގެ ލަނޑުދަނޑިތައް ހާސިލުކުރުމަށާއި، ދިވެހި ރާއްޖެއިން ބައިވެރިވެފައިވާ ބައިނަލްއަޤްވާމި މުޢާހަދަތަކަށް ރިޕޯޓުކުރުމުގައި، ދިވެހިރާއްޖޭގެ އަންހެނުންގެ ޙާލަތު ބަދަލުކުރުމަށް އިތުރު މަސައްކަތްތަކެއް ކުރަންޖެހޭކަމަށެވެ.


Victim aai fuluhun Majileehuge Committee ah haaziru kuran nimmaifi | Mihaaru\nރައްޔިތުންގެ މަޖިލީހުގެ ޖެންޑާ އެންޑް ހިއުމަން ރައިޓްސް ކޮމިޓީގެ ބައްދަލުވުން ކުރިއަށް ދަނީ. --ފޮޓޯ/މަޖިލިސް\n29 ޖޫން 2020 - 16:28 15 comments\nހުޅުމާލޭގެ ފަޅުތެރޭގައި އަޅާފައި އޮތް ސަފާރީއެއްގައި ޖިންސީގޯނާކުރި ކަމަށް ތުހުމަތު ކުރާ ބިދޭސީ އަންހެންމީހާ ބޭނުން ނަމަ ރައްޔިތުންގެ މަޖިލީހުގެ ޖެންޑާ އެންޑް ހިއުމަން ރައިޓްސް ކޮމިޓީ އަށް އޭނާ ހާޒިރުކޮށް މައުލޫމާތު ސާފުކުރުމަށް އެ ކޮމިޓީން މިއަދު ނިންމައިފި އެވެ.\nމި މައްސަލަ ކުރިއަށް ގެންދިޔައީ ޖެންޑާ ކޮމިޓީގެ މުގައްރިރު ހިންނަވަރު ދާއިރާގެ އެމްޑީޕީގެ މެމްބަރު ޖީހާން މަހްމޫދު ނުހިމަނަ އެވެ. އެއީ، ޖިންސީގޯނާ އަށް ތުހުމަތުކުރެވޭ މައްސަލައިގައި، އޭނާގެ ނުފޫޒު އޮވެދާނެ ކަމަށް ކުރާ ތުހުމަތުތަކާ ހެދި އެވެ.\nނައިބު މުގައްރިރު، ވައިކަރަދޫ ދާއިރާގެ އެމްޑީޕީގެ މެމްބަރު އަހްމަދު ޒިޔާދު ރިޔާސަތު ބެލެހެއްޓެވި ކޮމިޓީގައި، މެމްބަރުން ވަނީ މި މައްސަލައިގައި ފުލުހުންގެ ތަހުގީގު އެކަށީގެންވާ ގޮތެއްގައި ކުރިއަށް ނުގެންދާ ކަމުގެ ތުހުމަތުތަކާ މެދު ކަންބޮޑުވުން ފާޅުުކުރައްވައިފަ އެވެ. އެއީ، މިފަދަ މައްސަލަތަކުގައި ފުލުހުންގެ އަމަލުތައް ހުންނަން ވާނެ ގޮތެއް ނޫން ކަމަށް މެމްބަރުން ވިދާޅުވި އެވެ.\nމެމްބަރުން އިއްތިފާގުވީ، ޖިންސީ ގޯނާގެ ތުހުމަތުގެ މި މައްސަލައިގައި މިހާތަނަށް ފުލުހުން އަމަލުކޮށްފައިވާ ގޮތާއި ޝިކާރަކަށްވި ކަމަށް ބުނާ އަންހެންމީހާގެ ހައްގުތައް ކަށަވަރު ވެފައިވޭތޯ ބަލައި، ކަމާބެހޭ އިދާރާތައް ޒިންމާދާރު ކުރުވުމަށެވެ. މި މަސައްކަތުގައި، ކަން ހިނގައިދިޔަ ގޮތް ކޮމިޓީއާ ވިކްޓިމް ހިއްސާކުރަން ބޭނުން ނަމަ، އޭނާ އަށް ގުޅޭނެ ގޮތެއް ހޯދައި ކޮމިޓީ އަށް ހާޒިރުކުރަން ވެސް ފާސްކުރި އެވެ.\nމީގެ އިތުރުން، ސީން އަށް ދިޔަ ފުލުހުންނާއި ސްޓޭޝަން އިންޗާޖު ކޮމިޓީ އަށް ހާޒިރުކޮށް، ސުވާލުކުރަން ނިންމި އެވެ. އަދި ފުލުހުން އަމަލުކުރި ގޮތް ގާތުން ބަލައިދޭން ޕްރޮސިކިއުޓަ ޖެނެރަލްގެ އަރިހުން އެދުމަށާއި މި ކޭސްއާ ގުޅިގެން ދޮގު ޚަބަރުތައް ފެތުރުން ހުއްޓުވައިދޭން އެދި މީޑިއާ ކައުންސިލާއި ބްރޯޑްކާސްޓިން ކޮމިޝަނަށް ސިޓީއެއް ފޮނުވަން ފާސްކުރި އެވެ.\nޖިންސީ ގޯނާ ކަމަށް ތުހުމަތު ކުރާ މި މައްސަލައިގައި، ކޮމިޓީގެ މުގައްރިރު ޖީހާންގެ ފޮޓޯ އާއްމުކޮށް، އޭނާއާ ގުޅޭ ގޮތުން ހަގީގަތާ ޚިލާފު ވާހަކަ ފަތުރަމުންދާތީ މީދޫ ދާއިރާގެ މެމްބަރު ރޮޒައިނާ އާދަމް ކަންބޮޑުވުން ފާޅުކުރެއްވި އެވެ.\nމި ހާދިސާގެ ވާހަކަތައް ފުރަތަމަ ފަތުރަން ފެށީ، ރައްޔިތުންގެ މަޖިލީހުގައި ހިމެނިވަޑައިގަންނަވާ އެމްޑީޕީގެ އަންހެން ހަތަރު މެމްބަރުންގެ ފޮޓޯއާ އެކު އަބުރަށް ހުތުރުވާ ގޮތަށް ކަމަށާއި އެއީ މިފަދަ މައްސަލަތަކުގައި ކުށެއް ނެތް މީހުންނަށް ދެވޭ އަނިޔާއެއްގެ ގޮތުގައި ރޮޒައިނާ ސިފަކުރެއްވި އެވެ.\n"މިގޮތަށް އަމަލުކުރީމަ ކަމާ ނުބެހޭ ބަޔަކު މީގެ ތެރެއަށް ވައްދައިގެން އެ މީހުންގެ އިއްޒަތާއި އަބުރަށް ވެސް ގެއްލުންވޭ،" ރޮޒައިނާ ވިދާޅުވި އެވެ.\nއޭނާ ވިދާޅުވި ގޮތުގައި، ޖިންސީ ގޯނާގެ މި މައްސަލައާ ގުޅިގެން ޖެންޑާ ކޮމިޓީގެ މުގައްރިރުގެ ނުފޫޒު ކޮމިޓީ އަށް އޮންނާނެ ކަމަށް ކުރާ ތުހުމަތުގައި ވެސް ހަގީގަތެއް ނެތެވެ. މައްސަލަ ބަލަން ޖީހާން ތާއީދާއި އެއްބާރުލުން ފުރިހަމަ އަށް އޮތް ކަަމަށް ރޮޒައިނާ ވިދާޅުވި އެވެ.\n"އަޅުގަނޑުމެން މި ބަލަނީ މި ކޮމިޓީގެ މުގައްރިރު ކޮށްގެން އުޅޭ މައްސަލައެއް ނޫން. މުގައްރިރުގެ ފޮޓޯ ޖަހައިގެން ސޯޝަލް މީޑިއާ އަށް ބަލާލާއިރު ހީވަނީ މި އުޅެނީ ޖީހާން ކަމެއް ކޮށްގެން ހެން. އެކަމަކު އަޅުގަނޑު ދަންނަވާލަން ބޭނުން ވަނީ މި މައްސަލައިގެ ތެރޭގައި އެއްވެސް ހުރަހެއް ޖީހާންގެ ފަރާތަކުން ފެނިފައެއް ނުވޭ،" ރޮޒައިނާ ވިދާޅުވި އެވެ.\nމިދިޔަ ބުރާސްފަތި ދުވަހުގެ ރޭ އަންހެނަކު ސަފާރީއަށް ގެންގޮސް ޖިންސީ ގޯނާކުރި ކަމުގެ ތުހުމަތުގައި އުމުރުން 39 އަހަރުގެ ދެ ފިރިހެނަކު ހައްޔަރުކުރި އެވެ. އެކަމަކު ބަންދުގައި ބައިތިއްބަން އެކަށީގެންވާ ސަބަބެއް ނެތް ކަމަށް ބުނެ އެ ދެ މީހުން ދޫކޮށްލުމުން ފުލުހުންނަށް މި މައްސަލައިގައި ވަނީ ފާޑުކިއުން އަމާޒުވެފަ އެވެ.\nއުމުރުން 27 އަހަރުގެ އަންހެންމީހާ އަށް ޖިންސީ ގޯނާކުރި ކަމުގެ ތުހުމަތުކުރަމުން ދަނިކޮށް "މިހާރު" އަށް މިއަދު ދިން އިންޓަވިއުގައި އޭނާ ބުނީ އެއީ ރޭޕްގެ އަމަލެއް ނޫން ކަަމަށެވެ. އެކަމަކު ޖިންސީ ގުނަވަންތަކުގައި އަތްލި ކަމަށާއި އެކަމުގައި ފުލުހުންގެ ތަހުގީގާ މެދު ވެސް ޝަކުވާއެއް ނެތް ކަމަށް އޭނާ ބުންޏެވެ.\nއިތުރު ލިޔުންތައް ކުށްކުރުން ރައްޔިތުންގެ މަޖިލިސް ޖިންސީ އަނިޔާ ހިއުމަން ރައިޓްސް އެންޑް ޖެންޑާ ކޮމިޓީ (މަޖިލިސް) ޖިންސީ ގޯނާކުރުން ހުޅުމާލެ ސަފާރީ މެމްބަރު ރޮޒައިނާ އާދަމް (އައްޑޫ މީދޫ) މެމްބަރު ޖީހާން މަހްމޫދު (ހިންނަވަރު) ޕޮލިސް


ކޯވިޑް-19ގައި އިތުރުު ދިވެއްސަކު ނިޔާވެއްޖެ ކޯވިޑް-19ގައި އިތުރުު ދިވެއްސަކު ނިޔާވެއްޖެ\nކޯވިޑް-19ގައި އިތުރުު ދިވެއްސަކު ނިޔާވެއްޖެ\nކޯވިޑް-19އަށް ޕޮޒިޓިވް ވާ މީހުންނަށް ފަރުވާ ދިނުމަށް ސަރުކާރުން ހުޅުމާލޭގައި އަޅާފައިވާ، މެޑިކަލް ފެސިލިޓީ- ފޮޓޯ: އަލީ ނަސީރު / ޕީއެސްއެމްނިއުސް\nކޯވިޑް-19 ޖެހުނު އިތުރު ދިވެއްސަކު ނިޔާވެއްޖެއެވެ. އެޗްޕީއޭއިން ވިދާޅުވީ ނިޔާވެފައިވަނީ ޢުމުރުން 80 އަހަރުގެ ދިވެހި ފިރިހެނެއްކަމަށެވެ. މި މީހާ ނިޔާވެފައިވަނީ ހުޅުމާލެ މެޑިކަލް ފެސިލިޓީގައި ފަރުވާދެމުން ދަނިކޮށެވެ. މި މީހާ ނިޔާވެފައިވަނީ މިއަދު މެންދުރު ފަހު 3:50 ހާއިރު ކަމަށް އެޗްޕީއޭއިން ވިދާޅުވެއެވެ.\nމިއަދު މަރުވި މީހާއާއިއެކު މިހާތަނަށް ރާއްޖެއިން ކޯވިޑް-19 ޖެހިގެން ނިޔާވި މީހުންގެ އަދަދު ވަނީ 37 އަށް އަރާފައެވެ. މީގެތެރޭގައި ހިމެނެނީ 30 ދިވެހިންނާއި7ބިދޭސީންނެވެ.\nމިއަދު ނިޔާވި މީހާއަކީ މި ބަލީގައި ރާއްޖެއިން މިމަހު ނިޔާވި ތިން ވަނަ މީހާއެވެ. މިމަހުގެ 17 ވަނަ ދުވަހުވެސް ހުޅުމާލޭ މެޑިކަލް ފެސިލިޓީގައި ފަރުވާދެމުންދަނިކޮށް އުމުރުން 67 އަހަރުގެ ދިވެހި ފިރިހެނަކު ވަނީ ނިޔާވެފައެވެ.\nކޯވިޑް ބަލީގެ ފުރަތަމަ ކޭސް ރާއްޖެއިން ފެނުނީ މިއަހަރުގެ މަރޗްމަހުގެ7ވަނަ ދުވަހުއެވެ. މިހާތަނަށް ރާއްޖެއިން 11،178 މިހުންވަނީ މި ބައްޔަށް ޕޮޒިޓިވްވެފައެވެ. މިވަގުތުވެސް ބައްޔަށް ފަރުވާހޯދަމުންދާ 1038 މީހުން އެބަތިއްބެވެ. އަދި ހޮސްޕިޓަލްގައި އެޑްމިޓްކޮށްގެން 43 މީހުންނަށްދަނީ ފަރުވާދެމުންނެވެ


Gein Nukunna nama Mi dhua Kuran Handhaan Kuraathi! ގެއިން ނުކުންނަ ނަމަ މިދުޢާ ކުރަން ހަނދާންކުރާތި! – Ilm Gein Nukunna nama Mi dhua Kuran Handhaan Kuraathi!\nމާތްﷲ ރުއްސުންލެއްވި އަނަސް ބުނު މާލިކުގެ އަރިހުން ރިވާވެގެންވެއެވެ. ހަމަކަށަވަރުން ނަބިއްޔާ ޞައްލަﷲ ޢަލައިހި ވަސައްލަމް ޙަދީޘްކުރެއްވިއެވެ. ”إِذَا خَرَجَ الرَّجُلُ مِنْ بَيْتِهِ فَقَالَ بِسْمِ اللَّهِ تَوَكَّلْتُ عَلَى اللَّهِ لاَ حَوْلَ وَلاَ قُوَّةَ إِلاَّ بِاللَّهِ “ . قَالَ “ يُقَالُ حِينَئِذٍ هُدِيتَ وَكُفِيتَ وَوُقِيتَ فَتَتَنَحَّى لَهُ الشَّيَاطِينُ فَيَقُولُ لَهُ شَيْطَانٌ آخَرُ كَيْفَ لَكَ بِرَجُلٍ قَدْ هُدِيَ وَكُفِيَ وَوُقِيَ.“ (رواه أبو داود و صححه الألباني)\nމާނައީ: ”މީހަކު އޭނާގެ ގެއިން ނިކުންނަހިނދު ”بِسْمِ اللَّهِ تَوَكَّلْتُ عَلَى اللَّهِ لاَ حَوْلَ وَلاَ قُوَّةَ إِلاَّ بِاللَّهِ“ މިފަދައިން ކިޔައިފިނަމަ އޭނާއަށް ބުނެވެއެވެ. ”ތިބާއަށް ހިދާޔަތުލިބިއްޖެއެވެ. އަދި ފުދިއްޖެއެވެ. އަދި ތިބާ ރައްކާތެރިކުރެވިއްޖެއެވެ. ދެން ޝައިޠާނުން އޭނާއާ ދިމާކުރަން އުޅުމުން އެހެން ޝައިޠާނަކު ބުނެއެވެ. ”ހިދާޔަތުލިބި، ފުދިގެންވާ އަދި ރައްކާތެރިކުރެވިގެންވާ މީހަކާ ކަލެއަށް އުނދަގޫ ކުރެވޭނީ ކިހިނަކުން ހެއްޔެވެ؟“\n”بِسْمِ اللَّهِ تَوَكَّلْتُ عَلَى اللَّهِ لاَ حَوْلَ وَلاَ قُوَّةَ إِلاَّ بِاللَّهِ“ މިޛިކުރުގެ މާނައީ: ”ﷲގެ އިސްމުފުޅުގެ ބަރަކާތުން(ނިކުންނަމެވެ.). މިއަޅާ ﷲއަށް ވަކީލުކޮށްފީމެވެ. އެއްވެސް ހެޔޮކަމެއް ކުރުމުގެ ބާރެއްވެސް އަދި ނުބައިކަމަކުން ދުރުވުމުގެ ބާރެއްވެސް ﷲގެ ޙަޟްރަތުން މެނުވީ ނުވެއެވެ.“\nވ ބޮޑަށް ޝުކުރިއްޔާ


Madonna ammilla vaahaka screenah gennaanee | Mihaaru\nމުނިފޫހިފިލުވުން / މެޑޯނާ\nމެޑޯނާ އަމިއްލަ ވާހަކަ ސްކްރީނަށް ގެންނަނީ\nމެޑޯނާ މީގެ ކުރިން ވެސް ދެ ފިލްމެއް ޑައިރެކްޓްކުރި\nޕޮޕް މިއުޒިކްގެ ރާނީއެއްގެ ގޮތުގައި މަޝްހޫރުވި އެމެރިކާގެ ލަވަކިޔުންތެރިޔާ މެޑޯނާ އޭނާގެ އަމިއްލަ ހަޔާތާ ބެހޭ ފިލްމެއް ޑައިރެކްޓްކުރަން ނިންމައިފި އެވެ.\nމީޑިއާތަކުން ބުނީ މި ފިލްމުގައި، 62 އަހަރުގެ ފަންނާނުގެ ޒާތީ ދިރިއުޅުމާއި މިއުޒިކް ކެރިއަރުގެ ވާހަކަތައް ކިޔައިދޭނެ ކަމަށެވެ. ފިލްމުގެ ސްކްރީންޕްލޭ ލިޔަނީ މެޑޯނާ އާއި އޮސްކާ އެވޯޑް ވެސް ހޯދާފައިވާ ސްކްރީން ރައިޓަރު ޑިއަބްލޯ ކޯޑީއާ ގުޅިގެންނެވެ. ކޯޑީ އަކީ "ޔަންގް އެޑަލްޓް" އާއި "ޖޫނޯ" ފަދަ ފިލްމުތަކުގެ ރައިޓަރެވެ.\nނަން އަދި އިއުލާން ނުކުރާ ފިލްމާ ބެހޭ ގޮތުން މެޑޯނާ ބުނީ އޭގައި އެންމެ ބޮޑަށް ފޯކަސްކުރާނީ މިއުޒިކު ކެރިއަރަށް ކަމަށެވެ. އޭނާ ބުނީ ހަޔާތުގެ ހުރިހާ ވެސް އުންމީދެއް ކާމިޔާބެއް ގުޅިފައި އޮތީ މިއުޒިކާ ކަމަށެވެ.\n"އަހަރެން އަހަންނަށްވީ މިއުޒިކާ ހެދި. މިއީ އަހަރެންގެ ދިރިހުރުމުގެ އަސްލަކީ،" މަގުބޫލު އެތައް ލަވައެއް ގެނެސްދީފައިވާ މެޑޯނާ ބުންޏެވެ.\nހުނަރުވެރި ލަވަކިޔުންތެރިޔާ އަމިއްލަ ފިލްމެއް ޑައިރެކްޓްކުރާ އިރު، މެޑޯނާ އަކީ ޑައިރެކްޝަނަށް އާ މީހެއް ވެސް ނޫނެވެ. އޭނާ މީގެ ކުރިން ވަނީ ދެ ފިލްމެއް ގެނެސްދީފަ އެވެ. އެއީ 2011 ގެ "ޑަބްލިއުއީ" އާއި 2008 ގެ "ފިލްތު އެންޑް ވިޒްޑަމް" އެވެ.\nއާ ފިލްމު އަދި ސްކްރިޕްޓިން މަރުހަލާގައި އޮތް އިރު، ކާސްޓުންނާއި މަސައްކަތް ފަށާނެ އިރަކާއި ބެލުންތެރިންނަށް ގެނެސްދޭނެ އިރެއް އިއުލާނެއް ނުކުރެ އެވެ.\nހޮލީވުޑް މެޑޯނާ ފިލްމު


ދިވެހިރާއްޖޭގެ ޚާރިޖީ ތާރީޚުގެ އެންމެބޮޑު ފަޚުރާއި ޝަރަފު\n16 ސެޕްޓެންބަރ 2021 | ބުރާސްފަތި 13:52\nދިވެހިރާއްޖެއަށް ދުނިޔޭގެ ދަރުބާރުގެ ރިޔާސަތު ލިބުމަކީ، ޚާރިޖީ އަދި ބައިނަލްއަގުވާމީ ގޮތުން ލިބުނު އެންމެ ފަޚުރުވެރި އަދި ޝަރަފުވެރި ކާމިޔާބީއެވެ. ބައިނަލްއަގުވާމީ ނުވަަތަ ދުނިޔޭގެ ރިޔާސަތު (އ.ދގެ އާއްމު މަޖިލީހުގެ ރިޔާސަތު) ފަތަހަކުރެއްވި ރާއްޖޭގެ ޚާރިޖީ ވަޒީރު އޮނަރަބްލް އަބްދު ﷲ ޝާހިދު، ދިވެހިރާއްޖެއަށް މި ހޯއްދަވައިދެއްވީ އެއްވެސް ޒަމާނެއްގައި ޚާރިޖީ ރޮނގުން ދިވެހިރާއްޖެއަށް ލިބިފައިނުވާ، ނަސްރާއި ނަސީބާއި ކާމިޔާބީއެކެވެ.\nދިވެހި ގައުމީ ދިދަ، ފެއްސާއި ރަތާއި ހުދާއި ރަމްޒުވާ ގޮތުންނެވެ. ވީމާ، އެމަނިކުފާނަށް އެންމެ ވަސްމީރު މާމެލާމެލީގެ ގުލްދަސްތާތަކުން ވެދުން ބަރުތީލަކޮށް ގައުމީގޮތުން ޝުކުރާއި ތައުރީފާއި މުބާރަކުބާދީ އަރިސް ކުރުމަކީ ކޮންމެ ދިވެއްސަކަށް ލިބޭ ފަޚުރެކެވެ. އުފަލެއްމެއެވެ.\nދިވެހިރާއްޖެ 26 ޖުލައި 1965ގައި އ.ދ.ގައި މިޒަމާނުގެ ފުރިހަމަ މިނިވަން ގައުމަކަށްވެ، އ.ދ.ގައި ބައިވެރިވެ ބައިނަލްއަގުވާމީ މުޖުތަމައުގައި ތަމުސީލުވާން ފެށި ތާރީޚީ މުނާސަބަތަށް މި މަހުގެ 21ގައި 56 އަހަރު ފުރޭނެއެވެ. ދިވެހިރާއްޖެ އ.ދގެ މެންބަރު ގައުމަކަށްވީ 21 ސެޕުޓެންބަރު 1965ގައެވެ. އަދި އ.ދގެ މައިމަރުކަޒުގައި ދިވެހި ގައުމީ ދިދަ ވިހުރުވޭން ފެށުނީ 12 އޮކުޓޫބަރު 1965ގައެވެ.\nމި 55 އަހަރު، ރާއްޖެއަކީ ކުދި ގައުމުތަކުގެ ތެރެއިން ބައިނަލްއަގުވާމީ މުޖުތަމައުގައި އެންމެ ފާހަގަ ކުރެވޭ ގައުމެއްވެސްމެއެވެ.\nދިވެހިރާއްޖޭގެ ފަޚުރުވެރި ޚާރިޖީ ސިޔާސަތުގެ ކާމިޔާބީތަކުގެ ތެރެއިން، ކުދިގައުމުތަކުގެ ސަލާމަތާއި ރައްކާތެރިކަމުގެ މައްސަލަ ބައިނަލްއަގުވާމީ މުޖުތަމައުގެ ސަމާލުކަމަށް ގެނައުން، ތިމާވެށީގެ މައްސަލަތަކާއި މޫސުމަށް އަންނަބަދަލުތަކުގެ ސަބަބުން ކުދިޖަޒީރާ ގައުމުތަކަށް ކުރިމަތިވެދާނެ މައްސަލަތައް ބައިނަލްއަގުވާމީ ސަމާލުކަމަށް އެންމެ ފުރަތަމަ ގެނައުން އަދި އެކަންކަމުގައި އަދާކުރާ އިސްދައުރު ފާހަގަކޮށްލެވެއެވެ.\nމީގއިތުރުން ގައުމުތަކާއި ބައިނަލްއަގުވާމީ މުޖުތަމައާއިއޮތް ގާތްގުޅުމާއި، ޚާރިޖީ ގޮތުން އަދާކުރި މުހިންމު ދައުރު ފާހަގަކޮށްލެވެއެވެ.\nއ.ދގެ އާންމު މަޖިލީހުގައި އެންމެ ފުރަތަމަ (1965ގައި) ދިވެހިރާއްެޖެ ތަމުސީލުކުރެއްވި ވަފުދުގައި ހިމެނިވަޑައިގަތީ، ދާއިމީ މަންދޫބު އޮނަރަބްލް އަހުމަދު ހިލްމީދީދީ އަދި ދާއިމީ މަންދޫބުގެ ނާއިބު ކަނޑި އަހުމަދު އިސްމާއީލް މަނިކެވެ.\n1965ގެ އ.ދގެ އާންމު މަޖިލީހުގެ ޖަލްސާގައި ދިވެހިރާއްޖޭގެ ފަރާތުން ދާއިމީ މަންދޫބު އޮނަރަބްލް އަހުމަދު ހިލްމީދީދީ ތަގުރީރު ކުރެއްވިއެވެ.\nއެމަނިކުފާނަކީ، އޭރު ހުންނެވި ރާއްޖޭގެ ޚާރިޖީ އެންމެބޮޑު ތަޖުރިބާކާރުވެސްމެއެވެ.


ޕްރައިމަރީއަކާ ނުލައި ރައީސް ޔާމީނަށް ރިޔާސީ ޓިކެޓް ދޭން އިއްތިފާޤުން ނިންމައިފި. | Landhooinfo\nޕްރައިމަރީ އަކާ ނުލައި، ޕީޕީއެމްގެ ރިޔާސީ ޓިކެޓު ރައީސުލްޖުމްހޫރިއްޔާ އަބްދުﷲ ޔާމީން އަބްދުލް ގައްޔޫމަށް ދިނުމަށް ޕީޕީއެމްގެ ކައުންސިލުން މިރޭ ނިންމައިފިއެވެ.\nނޫސްވެރިންނަށް މައުލޫމާތު ދެއްވަމުން ޕީޕީއެމްގެ ނައިބު ރައީސް އަބްދުއްރަހީމް އަބްދުﷲ ވިދާޅުވީ ޕްރައިމަރީ އަކާ ނުލައި ޕީޕީއެމްގެ މުސްތަޝާރު އަދި ރައީސުލްޖުމްހޫރިއްޔާ އަބްދުﷲ ޔާމީން އަބްދުލް ގައްޔޫމަށް އެ ޕާޓީގެ ރިޔާސީ ޓިކެޓު ދިނުމަށް ނިންމާފައިވަނީ ކައުންސިލްގެ ހުރިހާ މެންބަރުންގެ އިއްތިފާގުން ކަމަށެވެ.\nޕީޕީއެމްގެ ކައުންސިލުން އެގޮތަށް ފާސްކުރީ ރައީސް ޔާމީން ދިވެހި ރާއްޖެއަށް އިޖުތިމާޢީ ގޮތުންނާއި އިޤްތިޞާދީ ގޮތުނާއި އުމްރާނީ ގޮތުން ގެންނަވަމުންދާ ތަރައްޤީއާއި އިސްލާމްދީން ހިމާޔަތް ކުރުމަށް ކުރައްވާ މަސައްކަތް ކުރައްވަމުން ގެންދަވާތީ އެމަނިކުފާނަށް ދެވަނަ ދައުރަކަށް ކުރިމަތިލުމުގެ ފުރުސަތެއް ދޭން ޖެހޭތީ ކަމަށް ޢަބުދުއްރަހީމް ވިދާޅުވިއެވެ.\nޕީޕީއެމްގެ ކައުންސިލުން ރައީސް ޔާމީނަށް ޓިކެޓް ދިނުމަށް ފާސްކުރިއިރު އިދިކޮޅު އެންމެ ބޮޑު ޕާޓީ އެމްޑީޕީއިން ވަނީ ކުރީގެ ރައީސް މުޙައްމަދު ނަޝީދަށް ޓިކެޓް ދޭން ނިންމާފައެވެ. އެގޮތުން އެޕާޓީގެ ޕްރައިމަރީގައި އިތުރު އެއްވެސް ކެންޑިޑޭޓަކު ވާދައެއް ނުކުރާނެއެވެ.


Hithaadhoo Online most popular articles published on 2017!!\nހިތާދޫ އޮންލައިންގެ 2017 ވަނަ އަހަރުގެ އެންމެ މަޤބޫޅު ލިޔުންތައް!!\nޢާމިރު ޢަބްދުއްލަތީފު | 02 ޖަނަވަރީ 2018\nމިއީ ހިތާދޫ އޮންލައިން ގައި 2017 ވަނަ އަހަރު ޝާއިޢްކުރި ލިޔުންތަކުގެ ތެރެއިން ކިޔުންތެރިންގެ މެދުގައި އެންމެ މަޤްބޫލު ލިޔުންތަކެވެ.\nބ. ހިތާދޫގައި މޭބިސް ކަދަރު ގަހެއް ފޯދި ކަދުރު އަޅައިފި\nހިތާދޫ އޮންލައިން | 10 އޯގަސްޓު 2017\nބ. ހިތާދޫ ގެއެއްަގައި ހައްދާފައިވާ މޭމިސްކަދުރު ވެލެއްގައި ކަދުރު އަޅައިފިއެވެ.\nބ. ހިތާދޫ "ބޮންތި" މުޙައްމަދު އަބޫބަރު ހެއްދި މޭބިސްކަދުރު ވެލުގައި ކަދަރު އަޅާފައިވާނީ އަހަރެއްހާ ދުވަސް ފަހުން ކަމަށް އޭނާބުނެއެވެ.\nމޫސާ ވަޖުދީ އޮޕަރޭޝަން ކޮށްފި! އަންނަނީ ރަނގަޅުވަމުން- އާއިލާ\nހިތާދޫ އޮންލައިން | 02 ޖަނަވަރީ 2017\nސިފައިންގެ ހެލިކޮޕްޓަރެއްގެ ފިޔަގަނޑުގައި މަތިންދާބޯޓަށް އަރަން ބޭނުންކުރާ ސިޑި (އެއާ ސްޓެއާ) އަކުން ޖެހި، އަނިޔާވި މީހާލު ރަނގަޅު ވަމުން އަންނަ ކަމަށް އާއިލާއިން ބުނެފިއެވެ.\nއިއްޔެ ހަވީރު ވެލާނާ އިންޓަނޭޝަނަލް އެއާޕޯޓުގައި ހާދިޘާގައި ސީރިއަސް އަނިޔާ ލިބުނީ ބ. ހިތާދޫ ޕިޔާނާގެ މޫސަ ވަޖުދީއަށެވެ. އެ ހާދިސާގައި އޭނާގެ ބަނޑަށް ވިއްސަކަށް އެތިކޮލު ހެރިފައިވާ ކަމަށް ވަނީ މަޢްލޫމާތު ލިބިފައެވެ.\nހިތާދޫ ލަދުގަންނަވާލުމަށް ފަހު ތުޅާދޫ އަތޮޅު ޗެމްޕިއަންކަން ހޯދައިފި\nއަޙްސަން އަޙްމަދު | 27 އޮކްޓޯބަރ 2017\nރާއްޖޭގެ ހުރިހާ ރަށަކަށް ހުޅުވާލައިގެން ކުރިއަށްގެންދާ އެންމެ ބޮޑު ފުޓްސަލް މުބާރާތް ކަމަށްވާ "ގޯލްޑަން ފުޓްސަލް ޗެލެންޖް2017" ބ.އަތޮޅުގެ ޗެމްޕިއަންކަން ތުޅާދޫ ހޯދައިފިއެވެ.\nބ. އަތޮޅު ޒޯނުގައި ރޭ ކުޅުނު ފައިނަލް މެޗުގައި ދެ ޓީމްގެ ފަރާތުންވެސް ފޯރިގަދަ ކުޅުމެއް ފެނިގެންދިޔަ މި މެޗު ގެ ފުރިހަމަ ވަގުތު ހަމަވިއިރު 3-2 އަކުން ކުރީގައި އޮތީ ހިތާދޫއެވެ. މިމެޗުގައި ހިތާދޫއަށް ތިން ގޯލްވެސް ކާމިޔާބު ކޮށްދިނީ ރިމާޙްއެވެ.\nހިތާދޫ މީހުނަށް "ހުދުފޮށާ" ކިޔުނީ މިހެންވެ!؟\nޢަހްސަން އަހްމަދު | 21 ޖަނަވަރީ 2017\nރާއްޖޭގެ ރަށްރަށަށް ނިސްބަތްކޮއް ވަނަން ކިޔުމަކީ އާންމު ކަމެކެވެ. އެންމެ އިހުޒަމާނުއްސުރެ މިފަދަ ގޮތަކަށް ނަންދެވިފައި ވާއިރު، މިނަން ގުޅިފައިވަނީ ރަށުގައި ހިގާފައިވާ ކޮންމެ ވެސް ހާދިސާއަކާއެވެ.\nމިފަދަ ހާދިސާތައް ތުންތުންމަތިން ކިޔަމުން އައިސް ބައެއް ހާދިސާތަކަށް އުނިއިތުރު އަން\nހިތާދޫ ވީވަރު ބޯޓު- އިންސާފެއް ނުލިބި5އަހަރު!؟\nހިތާދޫ އޮންލައިން | 11 ފެބުރުއަރީ 2017\nއެއީ 2012 ވަނަ އަހަރުގެ ފެބުރުއަރީ މަހުގެ9ވަނަ ދުވަހަށް އަލިވިލުނު ވަގުތެވެ. ހިތާދޫގެ ރައްޔިތުންގެ ލޮލުން ކަރުނަ އޮހޮރުވާލީ އެރޭގެ އެންމެ ގަޑިއެއްގެ ތެރޭ3މިލިއަން ރުފިޔާގެ "ވީވަރު" ބޯޓު ލޯކުރިމަތީގައި އަނދާ ހުޅިވެގެން ދިޔަ މަންޒަރު ފެނިފައެވެ.\nރައްޔިތު އެންމެން ކަހަލަ ގޮތަކަށް ބަނދަރަށް ވަނީ ޖަމާވެފައެވެ. އަލިފާންގަނޑު ނިއްވޭތޯ ކޮންމެވެސް ވަރަަކަށް މަސައްކަތް ކުރި ނަމަވެސް އާލާތްތައް ނެތުމުން ރައްޔިތުންނަށް ޖެހުނީ ބޯޓު އަ\nބ. ހިތާދޫ ގެއެއްގެ ފާހާނާ ތެރޭ ފުޅިއެއް ގޮއްވާލައިފި\nޢާމިރު ޢަބްދުއްލަތީފު | 05 ޖުލައި 2017\nހިތާދޫ އޮންލައިނަ އަށް އެނގިފައިވާ ގޮތުގައި ފުޅި ގޮއްވާފައި ވަނީ ހޯމަ ދުވަހުގެ ރޭ ބ. ހިތާދޫ ފޭރުމާގޭގެ ކޮޓަރިއެއްގެ ފާހާނާ ތެރޭގައެވެ. މި ފުޅި ފާހާނާ ތެރަށް ފުޅި އެއްލާފައިވަނީ ފެންލައިންޓުންނެވެ.\nހިތާދޫ ކައުންސިލުގެ ނައިބުރައީސް މުހައްމަދު ޙަސަން ވިދާޅުވީ ފުޅި ގޮއްވި މައްސަލައެއް ކައުންސިލަށް ހުށައަޅާފައި ނުވާކަމަށެވެ.\nބ. ހިތާދޫގައި މިއަހަރު ފަގީރުން ލިސްޓުގައި މީހަކު ނެތް\nޢާމިރު ޢަބްދުއްލަތީފު | 15 ޖޫން 2017\nބ. ހިތާދޫގައި މިއަހަރު ފަގީރުން ލިސްޓުގައި އެއްވެސް މީހަކު ޖައްސާފައި ނުވާކަމަށް ހިތާދޫ ކައުންސިލުން ބުނެފިއެވެ.\nކައުންސިލުގެ ރައީސް ވިދާޅުވީ ފަގީރުންގެ ލިސްޓުގަިއ ހިމަނަން ބޭނުންވާ މީހުން ނަންނޯޓު ކުރުމަށް އިސްލީމިކު މިނިސްޓްރީން ފުރުޞަތު ހުޅުވާލުމުން މުއްދަތު ހަމަވިއިރު އެއްވެސް\nފުޓުސެލް ދަނޑު ކުޑަކަމުން ހިތާދޫ ޒުވާނުން ރަތަށް އަރައިފި\nޢާމިރު ޢަބްދުއްލަތީފު | 13 ޖޫން 2017\nމިސަރުކާރުގެ ސްޕޯޓުސް އެރީނާ ޕްރޮގަރާމުގެ ދަށުން ބ. ހިތާދޫގައި މިހާރު އަޅަމުންދާ ފުޓުސެލު ދަނޑު ކުޑަވެ އެކަމާ ހިތްހަމަ ނުޖެހިގެން ހިތާދޫގެ ޒުވާނުން ހިތްހަމަ ނުޖެހުން ފާޅު ކޮށްފިއެވެ.\nމިކަމާ ހިތްހަމަ ނުޖެހިގެން ބ. ހިތާދޫގައި 40 ވަރަކަށް ޒުވާވުން މިއަދު ވަނީ ހިތާދޫ ކައުންސި\nއެޓޯލު ކިއުޓު ފެރީ ބ. ހިތާދޫއަށް ފަށަނީ\nޢާމިރު ޢަބްދުއްލަތީފު | 20 ޑޮސެންބަރ 2017\nބ. އަތޮޅާއި މާލެއާއި ދެމެދު ފެރީގެ ޚިދުމަތް ދަމުންދާ " އެޓޯކިއުޓު ފެރީ ސާވީސް" ގެ ޝެޑިއުލު ފެރީ ހިތާދޫ ތުޅާދޫ އަދީ ގޮއިދޫއަށް ފަށަން ހަމަޖެހިފައިވާ ކަމަށް އެޓޯލު ކިއުޓުން ބުނެފިއެވެ.\nއެޓޯލް ކިއުޓުން ބުނީ އަންނަ ހޮނިހިރު ދުވަހުން ފެށިގެން ހަފުތާގެ ތިންދުވަހު މާލެއާއި މިތިން\nތަށި ދޮންނަ މީހެއްގެ ގޮުތުން ފެށި "އިއްސެ" ފުންނާބު އުސް ޝެފަކަށް\nއަޙްސަން އަޙްމަދު | 26 މެއި 2017\nމާޅޮސް މަޑުލު ދެކުނުބުރީ ހިތާދޫއަށް އުފަން އިސްމާއިލް ނަސީރު (ޝެފް އިއްސެ) އަކީ ރާއްޖޭގެ އެއްމެ މައްޝޫރު ހޮޓާކަމަށްވާ ހުޅުލޭ އައިލެންޑް ހޮޓެލް (އެޗް އައި އެޗް) ގެ "2016 ވަނަ އަހަރު ލަގްްްްްޒަރީ ރެސްޓޯރެންޓް އެވޯޑް އިން އިންޓަނޭޝަނަލް ކުޒިން، އެންޑް އޭޝިއަން ކުޒިން އަދި 2015 ވަނައަހަރު ބެސްޓް ސްޓާފް އެވޯޑް" ލިބިފައިވާ ހަތްތަރީގެ ރެސްޓޯރެންޓް ގެ އިންޗާޖްެ ގޮތުގައި މަސައްކަތް ކުރާ ކުޅަދާނަ، އުފެންދުންތެރި ހީވާގި ކެރޭ\nއޭލެވަލްގެ ގަދަ 10 ގައި ޝަފާހު ދާޢޫދު ހިމެނިއްޖެ\nހިތާދޫ އޮންލައިން | 25 މެއި 2017\n2016 ވަނަ އަހަރު ބޭއްވި އޭ ލެވެލް އިމްތިހާނުގެ ގަދަ 10 ގައި ބ. ހިތާދޫ ނޫރު ޝަފާހު ދާއޫދު ހިމެނިއްޖެއެވެ.\nއޭ ލެވެލް އިމްތިހާނުގައި ފަސް މާއްދާގައި ޝަފާހު ބައިވެރި ވެފައިވާއިރު އިސްލާމް، އަދި އެކައުންޓް "އޭ" ހޯދާފައެވެ. ބިޒުނަސް އާއި ،ދިވެހިން "ބީ" އަދި އެކޮނައިން "ސީ" ޝަފާހު ވަނީ\nހިތާދޫ ނަރުދަމާ އެޅޭނީ އެމްޑީޕީ ކައުންސިލެއް އޮވެގެން - އަލީ ނިޔާޒު\nހިތާދޫ އޮންލައިން | 04 މެއި 2017\nބ. ހތިާދޫ އަކީ ބިމުގެ ފެން ފަށަލަ ތަޣައްޔަރުވެ ބޭނުން ނުކުރެވޭވަރު ވެފައިވީތާ އެންމެ ގިނަދުވަސް ވީ ސަރުކާރުން އަޅާނުލާ އޮތް އެއް ރަށް ކަމަށާއި ހިތާދޫގެ ފެނާއި ނަރުދަމާގެ ނިޒާމް ދެންވެސް ގާއިމު ކުރަން ފަސޭހަ ވާނީ އަަންަނ ހޮނިހިރު ދުވަހު ބާޢްވާ ލޯކަލް ކައުންސިލު އިންތިހާބުައި ހިތާދޫ ކައުންސިލަށް އެމްޑީޕީގެ ތިން ކެނޑިޑޭޓުން ހޮވައިގެން ކަމަށް އެމްޑީޕީގެ\nހިތާދޫގައި އަޅަމަުންދާ ފުޓުސެލު ދަނޑަށް ރޭ ގެއްލުން ދީފި\nސަރުކާރުން މޯލްޑިވްސް ރޯޑު ޑިވެލޮޕްމަންޓު ކޯޕަރޭޝަން ޙަވާލުކޮށްގެން ބ. ހިތާދޫގައި މިހާރު އަޅަމުންދާ ފުޓުސެލް ދަނޑަށް ރޭ ބަޔަކު ގެއްލުން ދީފިއެވެ.\nއެނގިފައިވާ ގޮތުގައި ރޭ ގާތްގަނޑަކަށް 1 ޖަހާކަށް ހާއިރު ދަނޑުގެ ވަށައިގެން ރާނަމަުންދާ ފާރުގެ 20 ވަރަކަށް ފޫޓު ވަނީ ވައްޓާލާފައެވެ\nބ. ހިތާދޫގައި ޑިޖިޓަލް ކޭބަލް ޓީވިގެ ޚިދުމަތް ފަށައިފި\nހިތާދޫ އޮންލައިން | 15 އޭޕްރީލް 2017\nއެކްސްފިނިޓީ ކޭބަލްނެޓުގެ ފަރާތުން ބ. ހިތާދޫގައި ޑިޖިޓަލްކޮށް ކޭބަލް ޓީވީގެ ޚިދުމަތުގެ ޓެސްޓު ސިގުނަލް ދޫކުރަން ފަށައިފިއެވެ.\nއެ ފަރާތުން ބުނި ހިދުމަތް ދިނުމަށްޓަކައި މިހާރު ޓެސްޓު ސިގުނަލް ދެމުން އަންނަ ކަމަށާއި 10 ދުވަސް ވަންދެން ހުރިހާ ކަސްޓަމަރުންނަށް ޚިދުމަތް ހިލޭ ޚިދުމަތް ބޭނުން ކުރެވޭނެ\nބ. ކަމަދޫ ރައްޔިތުން މުޒާހަރާ ކުރަން ފަށައިފި\n14 ޖަނަވަރީ 2019\nމާދަމާ އޮޅުގިރިއަށް ދިއުމުގެ ފުރުސަތު ހުޅުވާލައިފި!\nރެޑުވޭވް ސަލީމް ޕީއެންސީ އަށް ސޮއި ކޮށްފި!\nރީތިބީޗު ރިޒޯޓުގެ އިންޖީނުގޭގައި އަލިފާން ރޯވެއްޖެ!\nއެމްއޭއެމް ބިޒިނަސް ސްކޫލުން އޭދަފުށީގައި ހިލޭ ކޯސްތަކެއް ފަށަނީ!\nފިނޮޅު ރިޒޯޓުގައި މޫދަށްއެރި އުޅުނު ފަތުރުވެރިއަކު މަރުވެއްޖެ!\nމޯލްޑިވިއަންގެ އެތެރޭގެ އުދުހުމުގެ އަގު ތިރި ކޮށްފި\nއޭދަފުށިން ގިނަ އަދަދެއްގެ ޒުވާނުން ޕީއެންސީ އަށް ސޮއިކޮށްފި\n31 ޑިސެންބަރ 2018\nބ. ހިތާދޫ މަސްޖިދުލް މޫސާޢަލީ ފެންޑާގެ ކާޕެޓު ބަދަލު ކޮށްފި\n27 ޑިސެންބަރ 2018\nދަރަވަންދޫ ކައުންސިލުން ނެޓުބޯޅަ މުބާރާތެއް ބާއްވައިފި!